
Fig.  I.    Ruinbyen  befries  efterhaanden  for  sit  Dække. 


I.  OVERSIGT  OVER  DET  NUVÆRENDE  POMPEJI 

poMPEji!  Hvilken  Klang  har  ikke  dette  Navn  paa  Byen,  der 
^  var  saare  lidt  kendt,  da  den  blomstrede,  medens  den  nu, 
da  den  hører  til  de  døde  Byers  Tal,  er  kendt  over  hele  den  civi- 
liserede Verden.  Og  hvilket  uudsletteligt  Indtryk  efterlader  ikke 
Synet  af  denne  Ruinby,  der  efterhaanden  befries  for  den  Jord, 
hvorunder  den  har  hvilet  i  henmod  2000  Aar!  (Fig.  i). 

At  et  Besøg  i  Pompeji  efterlader  et  saadant  Indtryk,  er  ikke 
til  at  undres  over;  thi  her  føres  man  tilbage  i  Tiden,  da  dens 
omdrejende  Hjul  pludseligt  stod  stille  for  dette  lille  Udsnit  af  det 
store  romerske  Rige,  saaledes  at  man  her  har  for  Øje,  ikke  alene 
de  Gader  Oldtidens  Beboere  dengang  færdedes  i,  de  Huse,  hvori 
de  levede,  de  Templer,  hvor  de  ofrede  til  Guderne  o.  s.  v.,  men 
man  ser  ogsaa  tydelige  Spor  af  deres  daglige  Liv,  deres  Kultur, 
deres  Sæder  og  deres  Livsopfattelse. 

Den  bedste  Oversigt  over  Pompeji  har  man  fra  Toppen  af 
Fæstningsmurens  2.  Taarn,  regnet  fra  Byens  nordøstlige  Port, 
Vesuvporten.  Her,  hvor  mangen  pompejansk  Kriger  har  spejdet 
ud  efter  den  sig  nærmende  Fjende,  vil  den  fredelige  Turist  kunne 
overse  største  Delen  af  Byen  og  hele  den  skønne  Baggrund  for 
den  (Fig.  2). 

Er  det  en  Graavejrsdag,  giver  de  mange  graa  kullede  Mure, 


I.    Oversigt  over  det  nuværende  Pompeji. 

der  omslutter  en  Labyrint  af  firkantede  Rum,  Byen  et  trist  Ud- 
seende, der  svarer  godt  til  Navnet  »den  døde  By«. 

Men  kommer  Solen  frem  —  den  straalende  pompejanske  Sol, 
der  endog  om  Vinteren  kan  skinne  saa  klart  og  varmt  —  faar 
det  hele  Liv,  og  man  ser  en  Mængde  Farver  dg  Former,  man 
ikke  før  blev  opmærksom  paa.  Først  den  kraftig  grønne  Farve 
af  det  frodige  Ukrudt,  der  vokser  i  alle  de  Gader,  hvor  Trafiken 
af  de  besøgende  er  forholdsvis  ringe,  og  som  i  smalle  Striber 


Fig.  2.  Oversigt  over  Byen  fra  Fæstningsmuret!. 

Strækker  sig  og  samler  sig  mod  Tilskueren.  Hist  og  her  er  der 
ogsaa  smaa  Træer  og  Buske  plantede  i  de  forhenværende  Haver. 
Mest  ejendommelig  er  dog  den  dristige  røde  Farve,  der  findes 
paa  mange  af  Husenes  Vægge,  og  som  gløder  pragtfuldt  i  Solen. 
Men  ogsaa  stærke  gule  og  grønne  Farver  ses  hist  og  her.  Da  de 
fleste  af  Husene  mangler  Tag  —  hvor  et  saadant  findes,  er  det 
altid  moderne  —  ser  man  i  de  mange  store  aabne  Rum  fritstaa- 
ende  ofte  farvede  Søjler,  alle  med  slanke  Former  og  med  for- 
skellige smukt  dannede  øverste  Afslutninger,  der  tidligere  har 
baaret  et  Tag.  Omkring  Byens  største  Torv  ser  man  maleriske 
Rester  af  Templer  og  andre  offentlige  Bygninger. 

Fra  vor  Plads  paa  Fæstningsmuren  ser  vi  lige  for  os  en  lang 

og  efter  Nutidsbegreber  smal  Gade  løbe  mod  Syd  (Fig.  2).  Det 
er  ikke  destomindre  Byens  bredeste  Gade,  Merkurgaden,  saa- 
ledes  kaldet  efter  et  i  Marmor  hugget  Merkurhoved  paa  en  Brønd 
tilhøjre  midt  i  Gaden.  I  Midten  af  Gaden  løber  Kørebanen  be- 
lagt med  store  blygraa  Lavablokke,  hvis  mange  Kanter  er  om- 
hyggeligt afpassede  til  hinanden.  Paa  begge  Sider  af  Kørebanen 
findes  et  ophøjet  Fortov,  der  atter  ud  mod  Siderne  er  begrænset 
af  en  stor  sammenhængende  graa  Murflade  dannet  af  Husenes 
Facader  og  uden  Adskillelse  mellem  de  enkelte  Huse,  kun  af- 
brudt af  Indgangsaabningerne  til  de  forskellige  Huse  og  af  en- 
kelte smaa  Vinduesaabninger.  Gennem  alle  disse  Aabninger  paa 
den  vestlige  Side  kaster  Eftermiddagssolen  skarpe  Lysstriber  ind 
paa  Fortovet,  afbrudte  af  dybe  Slagskygger.  Husenes  graa  ens- 
formede  og  prydløse  Facader  kunde  tyde  paa,  at  det  var  tarve- 
lige Boliger,  vi  her  staar  ligeoverfor.  Dette  er  imidlertid  ingen- 
lunde Tilfældet.  Gaden  er  tværtimod  Pompejis  fornemste  Gade. 
Den  velstaaende  Pompejaner  anvendte  intet  paa  sit  Hus'  Ydre, 
og  han  søgte  tillige  at  aflukke  sig  —  saaledes  som  det  endnu  fra 
Oldtiden  er  Brug  i  Østen  —  saa  meget  som  muligt  fra  Omver- 
denen. 

Længst  borte  fra  det  Sted,  hvor  vi  staar,  ender  Patriciergaden 
med  en  opmuret  Bue  tværs  over  Gaden,  og  igennem  den  ses 
Byens  største  Plads,  Torvet,  Foro  civile  som  det  nu  kaldes,  hvor 
Byens  Borgere  samledes  til  Handel,  til  politiske  Møder,  til  Valg 
o.  s.  V. 

Tilhøjre  og  tilvenstre  for  Merkurgaden  ser  man  talrige  smalle 
Gader  løbende  parallelt  med  denne,  hvoraf  ses,  at  Pompeji  var 
opbygget  efter  en  bestemt  Plan. 

Kaster  man  nu  Blikket  længere  tilvenstre,  d.  y.  s.  mod  Øst, 
ser  man  Jorden,  som  dækker  den  Del  af  Byen,  der  endnu  ikke 
er  udgravet  (Fig.  i),  og  man  kan  her  ved  at  sammenligne  Niveau- 
forskellen faa  en  Forestilling  om  Højden  af  de  Udbrudsmasser, 
hvorunder  Byen  blev  begravet.  Overalt  er  her  frugtbare  Mar- 
ker, hist  og  her  enkelte  moderne  Landhuse,  der  nu  bruges  til 
Magasiner  og  Kontorer  for  Udgravningerne. 

Baggrunden  for  alt,  hvad  vi  nu  har  betragtet,  danner  et  pragt- 
fuldt Panorama. 

Først  lige  nedenfor  Pompeji  den  frugtbare  Dal,  der  gennem- 
strømmes af  Sarnofloden,  og  som  danner  en  Del  af  det  i  Old- 
tiden saa  ofte  omtalte  Campania  felix,  det  lykkelige  Kampanien, 
saaledes  kaldet  paa  Grund  af  sin  store  Frugtbarhed.  Endnu  den 
Dag  i  Dag  hører  det  til  Italiens  frugtbareste  Egne,  hvor  tusin- 
der af  flittige  Hænder  fra  Solen  staar  op  til  den  gaar  ned,  søger 

at    afvinde  Jorden  det  størst  mulige  Antal  Afgrøder  om  Aaret. 

Bag  Sarnodalen  hæver  den  Sorrentinske  Bjærgkæde  sig  stejlt 
i  Vejret  (Fig.  3),  idet  Monte  San  Angelo  danner  den  højeste 
Top,  bag  hvilken  Amalfi  og  Positano  ligger  skjulte. 

Paa  Bjergsidernes  Skraaning  klatrer  smaa  Huse  op  tæt  ved 
hinanden  fortættende  sig  paa  to  Steder  til  smaa  Byer,  Gragnano 
og  Lettere. 

Medens  Udsigten  tilvenstre,  altsaa  mod  Øst,  stanses  af  Appe- 
ninernes  sneklædte  Toppe,  glider  Blikket  mod  Vest  frit  ned  forbi 
Castellamare  di  Stabia,  der  delte  Skæbne  med  Pompeji,  og  hvor 
Plinius  den  Ældre  udaandede  under  Vesuvs  ødelæggende  Ud- 


Fig.  3.  Sarnodalen  med  Monte  San  Angelo. 

brud  anbragt  af  sine  ledsagende  Slaver  paa  et  Solsejl  ved  Ky- 
sten. Længere  mod  Vest  ses  den  sydlige  Del  af  den  neapolitan- 
ske Bugt,  hvis  »smilende  Kyst«  —  et  Navn  den  bar  allerede  i 
Oldtiden  —  strækker  sig  ned  til  Sorrento,  »la  Gentile«,  Digteren 
Tasso's  Fødeby. 

Tilsidst  stanser  Øjet  ved  den  ulykkelige  Kejser  Tibers  sidste 
Opholdssted,  den  skønne  Klippeø  Capri,  hvis  nordlige  Spids 
pløjer  Søen  som  Stævnen  af  et  Vædderskib  (Fig.  44,  S.  45). 

Vender  vi  os  nu  om  efter  at  have  betragtet  dette  Panorama 
og  ser  paa  Landskabet  bag  os,  da  bestaar  det  af  frugtbart  Ager- 
land og  yppige  Vinmarker  med  talrige  Huse,  der  hviler  ovenpaa 
Udbrudsmasser,  der  var  samtidige  med  dem,  der  begravede 
Pompeji.  Disse  Marker  strækker  sig  et  godt  Stykke  op  ad 
Vesuvs  sydlige  Skraaning  paa  de  Steder,  hvor  de  sorte  Lava- 
strømme har  skaanet  Jorden.  Den  mægtige  Vulkan,  op  af  hvis 

Krater  der  altid  stiger  en  Røgsøjle,  behersker  fuldstændig  dette 
Landskab  (Fig.  4),  og  ogsaa  i  Pompeji  møder  Blikket  overalt,  naar 
det  rettes  mod  Nord,  dens  truende  Top.  Uvilkaarligt  kommer 
man  til  at  tænke  paa  de  profetiske  Linier  af  Digteren  Statius, 
der  var  født  i  Neapel  i  Aaret  45  e.  Kr.  og  opholdt  sig  meget 
ved  den  neapolitanske  Kyst: 

»Tænk  hvor  vidunderligt,  naar  engang  de  hærgede  Agre 
Grønnes  paany.  Mon  da  Folket  vil  tro,  at  her  ligger  begravet 
Byer  og  svundne  Slægtled  dybt  under  Mulde, 
Og  at  Havet  sig  trak  bort  fra  den  smilende  Kyst. 
Stedse  dog  truer  dens  Top  og  varsler  Død  og  Fordærv.« 


Fig.  4.  Vesuv  behersker  Landskabet. 


IL  BYEN  FØR  ØDELÆGGELSEN 

Gunstigere  Betingelser  for  Anlæggelsen  af  en  Oldtidsby  end 
det  Sted,  hvor  Pompeji  grundedes,  kan  næppe  tænkes.  Her  laa 
nemlig  en  stor  Lavahøj  med  nogenlunde  jævn  Top,  hvis  Om- 
kreds maalte  ikke  mindre  end  ca.  3  Kilometer.  Mod  Syd  faldt 
Højen  meget  stejlt  af  (Fig.  5)  og  ogsaa  de  øvrige  Sider  var  op- 
rindelig fra  Naturens  Side  ret  skarpt  afskaarne,  hvorfor  en  By, 
der  anlagdes  her,  var  let  at  befæste.  Højen  laa  tillige  kun  i  Kilo- 
meter fra  Havet  (senere  er  Afstanden  blevet  betydelig  større 
paa  Grund  af  Kystens  Hævning)  og  ved  Mundingen  af  Floden 
Sarno  (Fig.  5,  tilh).,  der  i  Oldtiden  var  sejlbar.  Oldtidens  be- 
rømte Geograf  Strabo  siger  ogsaa,  at  den  var  Havnestad  for  tre 
af  Kampaniens   Byer:   Nola,   Nuceria   (nuværende   Nocera)   og 

Acerrae.  Dertil  kom,  at  Byens  Opland  var  overordentlig  frugtbart. 

Pompejis  Historie  er  meget  lidt  kendt;  den  var  jo  ogsaa  selv 
i  sine  Velmagtsdage  kun  en  2.  Rangs  romersk  Provinsby.  Hoved- 
punkterne af,  hvad  vi  ved  eller  maa  antage  er  følgende. 

Dens  Grundlæggelse  gaar  tilbage  til  det  6.  Aarhundrede  f.  Kr. 
Byens  ældste  Bygning,  det  græske  Tempel  paa  Foro  triangulare 
(det  trekantede  Torv),  viser  ialfald  tydelig  dette  Aarhundredes 
Bygningsstil  (Fig.  5). 

Maaske  har  der  omkring  dette   Tempel  oprindelig  boet  en 


Fig.  5.  Sydlige  Del  af  Byen  rekonstrueret  (Weichardt). 

græsk  Koloni,  saaledes  som  Tilfældet  var  paa  flere  andre  Steder 
i  Syditalien;  men  den  Folkestamme,  om  hvilken  Historien  først 
melder,  at  den  besad  Pompeji,  er  Oskerne,  et  mellemitalisk 
Folk  beslægtet  med  Sabinerne  og  Romerne  og  med  et  Sprog, 
der  har  Lighed  med  det  latinske.  Dette  Sprog  holdt  sig  længe 
i  Pompeji  og  endnu  fra  Byens  sidste  Levetid  findes  enkelte  oski- 
ske  Indskrifter  paa  Murene.  En  lille  Forestilling  om  det  oskiske 
Sprog  faas  ved  at  betragte  Indskriften  i  Fig.  6,  der  var  indhug- 
get i  en  Sten  over  Nolanerportens  Hvælving.  Til  en  Forstaa- 
else  af  den,  skal  det  oplyses,  at  oskisk  læses  fra  højre  til  venstre, 
og  at  enkelte  Bogstaver  er  de  samme  som  latinske,  andre  er  Spejl- 
billeder af  disse,  og  atter  andre  helt  forskellige  fra  dem.  Ind- 

Fig.  6.  Oskisk  Indskrift. 


skriftens  5  Linier  lyder  saaledes :  V.  Popidiis  V.  —  med.  tov.  — 
aamanaffed  —  isidu  —  profatted,  o :  Vibius  Popidius,  Vibius'  Søn, 
Mediss  tovtiks  (den  højeste  Øvrighedsperson  i  den  førromerske 
Tid  af  Byen),  opførte  [denne  Bygning]  og  samme  approberede 
[den]. 

Den  oskiske  Befolkning  har  dog  næppe  længe  bevaret  sin  Uaf- 
hængighed, idet  den  først  kom  under  Etruskernes  Overhøjhed 
og  senere  under  deres  Stammefrænders  Samniternes  og  tilsidst 
under  Romernes.  Hvornaar  den  etruskiske  Periode  er  begyndt, 
vides  ikke,  men  den  ophørte 
omkring  Aaret  400  f.  Kr.,  da 
Samniterne  fordrev  Etruskerne. 
Mærkeligt  nok  har  etruskisk 
Bygningskunst  kun  efterladt 
meget  svage  Spor  i  Pompeji; 
men  det  antages  almindeligt, 
at  det  urgamle  Pompeji,  med 
Undtagelse  af  det  omtalte  græ- 
ske Tempel,  forsvandt  sporløst 
med  Etruskerne  og  gav  Plads 
for  et  Ny-Pompeji  med  regel- 
mæssig Anordning  af  Gaderne  efter  en  bestemt  Plan  og  med 
Huse  byggede  af  store  Kalkstenskvadre. 

Samniterne  smeltede  hurtigt  sammen  med  den  oskiske  Befolk- 
ning, og  begge  i  Forening  søgte  forgæves  at  holde  Stand  mod 
de  fremtrængende  Romere,  som  de  tilsidst  (omkring  200  f.  Kr.) 
maatte  underkaste  sig,  idet  de  gik  ind  paa  at  danne  et  Forbund 
med  Rom.  I  Aaret  91  f.  Kr.  brød  den  saakaldte  Forbundsfælle- 
krig med  Romerne  ud,  under  hvilken  Samniterne  som  bekendt 
spillede  en  meget  fremtrædende  Rolle.  Men  i  Aaret  80  f.  Kr. 
erobrede  den  romerske  Feltherre  SuUa  Kampanien  og  gjorde  Byen 
til  en  romersk  Koloni,  hvori  han  anbragte  mange  af  sine  Krigs- 
veteraner. Byen  kom  nu  til  at  hedde  Colonia  Cornelia  efter  Sul- 
las Slægtsnavn  Cornelius,  og  til  Ære  for  Feltherrens  Skytsgud- 
inde, Venus  felix,  kom  den  til  at  føre  det  officielle  Navn:  Colo- 
nia Cornelia  Veneria  Pompeianorum. 

Aaret  80  f.  Kr.  er  et  Vendepunkt  i  Pompejis  Udvikling.  Den 
samnitiske  Periode  er  afsluttet  og  den  romerske  begynder.  Det 
oskiske  Sprog  afløstes  af  det  latinske,  det  oskiske  Maal  af  det 
romerske;  indenfor  Bygningskunsten  afløstes  Kalk-  og  Tuf- 
stenen af  Marmor  som  f.  Eks.  i  Fortunatemplet  (Fig.  7,  i  hvil- 
ken ogsaa  Templets  Omgivelser  er  gengivne  saaledes,  som  de 
maa  antages  at  have  set  ud).  Husenes  Byggemaade  forbedredes. 


//.  Byen  før  Ødelæggelsen. 

deres  Indre  udsmykkedes  o.  s.  v.  Nogen  forædlende  Indflydelse 
paa  Byens  Bygnings-  og  Dekorationsstil  havde  den  romerske 
Kultur  dog  ikke.  Det  skyldes  græsk  Paavirkning,  at  meget  i 
Pompeji  er  saa  smukt,  og  at  Husenes  Indre  er  saa  tiltalende.  Pom- 
peji har  i  det  hele  lige  fra  de  ældste  Tider  og  indtil  dens  Under- 
gang været  i  høj  Grad  under  græsk  Indflydelse  i  mangfoldige 
Forhold;  den  stod  i  livlig  Forbindelse  med  Grækenland,  og  man 
dyrkede  græske  Guder  (Apollo  og  Zeus  Meilichios).  At  der  og- 


Fig-.  7.  Rekonstruktion  af  Fortunatemplet  (Weichardt). 

saa  var  mange  Grækere  i  Pompeji,  derpaa  tyder  den  ret  hyppige 
Forekomst  af  græske  Indskrifter  paa  Mure  og  Vægge,  latini- 
serede græske  Ord  og  græske  Personnavne.  Yderligere  spores 
der  Paavirkning  fra  Lilleasien  og  da  navnlig  fra  den  syriske  Hoved- 
stad Antiochia,  med  Tilnavnet  »den  store«,  »den  skønne«,  hvis 
Bygningsstil  har  paavirket  flere  offentlige  Bygninger,  ligesom 
dens  Indflydelse  ogsaa  ses  paa  forskellige  andre  Omraader. 

Heller  ikke  Ægypten  undlod  at  sætte  sit  Præg;  saaledes  stam- 
mer mange  Motiver  i  en  særlig  Dekorationsstil  af  Husenes  Vægge 
fra  dette  Land,  og  der  fandtes  et  offentligt  Tempel  for  Isisdyr- 
kelsen. 

Naar  hertil  kommer,  at  der  findes  forskellige  Spor  af,  at  der 
har  været  Jøder  i  Pompeji  —  hvorimod  der  ingen  Spor  findes 
af  Kristne  —  vil  det   kunne  forstaas,  at  Pompej  anerne  var  et 

stærkt  blandet  Folk,  der  stod  i  livlig  Forbindelse  med  Omver- 
denen. 

Intet  Under  derfor,  at  Handelen  blomstrede,  og  den  støttedes 
af,  at  mange  romerske  Rigmænd  byggede  sig  Landsteder  i  Byens 
Omegn.  Vi  ved  saaledes,  at  Taleren  Cicero  og  Kejser  Claudius 
havde  Villaer  her. 

Ogsaa  som  Industriby  udviklede  Pompeji  sig  i  Begyndelsen  af 
det  I.  Aarhundrede  e.  Kr.  Blandt  andet  fabrikeredes  her  en  i 
Oldtiden     berømt     Fiske- 
sauce ;  Byen  var  bekendt  for 
sine  Kværne  af  Lava  og  sine 
Lava-Oliepresser  (Fig.  8). 

Den  pompejanske  Vin 
var  højt  anset,  uagtet  den 
ifølge  Plinius  den  Yngre 
let  gav  »Tømmermænd«. 

Nutidens  stille  Pompeji 
maa  man  derfor  forestille 
sig  som  en  meget  livlig  By 
i  Oldtiden  med  en  vind- 
skibelig og  blandet  Befolk- 
ning. Det  maa  ogsaa  erin- 
dres, at  den  var  en  Havne- 
stad, hvad  der  naturligvis  yderligere  har  forøget  Livet  i  Byen, 
men  ogsaa  har  bidraget  til  at  slappe  Sæderne,  og  der  findes  en 
paafaldende  Mængde  Værtshuse,  Herberger,  Bordeller  o.  s.  v. 
samt  en  Mængde  andre  Tegn  paa,  at  der  førtes  et  meget  lystigt 
Liv.  Det  er  derfor  næppe  helt  tilfældigt,  at  der  paa  Væggen  i  et 
tarveligt  Herberge  var  indridset: 

SODOMA  GOMORA. 


Fig.  S.   Olivenpresse  og  Haandkvaern 
af  Lava. 


III.  BYENS  ØDELÆGGELSE 

Indtil  Efteraaret  79  e.  Kr.  antoges  Vesuv  for  at  være  en  ud- 
brændt Vulkan,  og  der  gik  end  ikke  Sagn  om,  at  den  havde  været 
i  Virksomhed.  Kun  forekom  der  af  og  til  Jordskælv  i  Omegnen, 
deriblandt  et  betydeligt  i  Aaret  63  e.  Kr.,  hvorunder  mange 
Bygninger  i  Pompeji  var  styrtede  om.  Helt  op  til  Bjergets  Top 
strakte  sig  Vinmarker  og  Villaer  med  Haver;  kun  i  Midten  af 
den  affladede  Top  var  der  en  mægtig  Fordybning,  der  lignede 
et  kolossalt  Amfiteater,  hvor  ingen  Vegetation  kunde  trives,  fordi 
Jordbunden  her  var  tør  og  ligesom  udbrændt. 

Sent  hen  paa  Efteraaret  79  e.  Kr.,  sandsynligvis  den  23.  No- 
vember, kom  det  ganske  uventede  første  historiske  Udbrud,  der 
ødelagde  Pompeji,  Herkulanum  og  Stabiae  samt  enkelte  andre 
nærliggende  mindre  Byer. 

Paa  Grundlag  af  en  Beskrivelse,  som  den  bekendte  romerske 
Forfatter  Plinius  den  Yngre,  der  i  Afstand  var  Øjenvidne  til 
Katastrofen,  har  givet  i  to  Breve  til  Historieskriveren  Tacitus, 
og  navnlig  ved  Hjælp  af  talrige  forskellige  Fund  ved  Udgrav- 
ningerne af  Pompeji,  kan  man  i  Enkelthederne  rekonstruere  Be- 
givenheden, som  gjorde  et  stærkt  Indtryk  paa  Samtiden. 

Nogle  Dage  i  Forvejen  var  der  iagttaget  lettere  Jordskælv,  og 
flere  mente  at  have  set  kæmpemæssige  Skikkelser  vandre  omkring 
paa  Bjergene  og  i  de  nærliggende  Byer  baade  om  Dagen  og  om 
Natten,  ligesom  de  ogsaa  var  set  færdes  i  Luften.  Pludselig  lød 
der  et  forfærdeligt  Brag;  det  var  de  udstrømmende  Luftarter, 
der  sprængte  den  størknede  »Prop«  i  Udbrudskanalen,  som  tid- 
ligere Udbrud  altid  efterlader  i  en  Vulkan.  Klokken  i  om  Efter- 
middagen saas  en  mægtig  Sky  stige  lodret  op  fra  Vesuvs  Krater, 
højt  oppe  i  Luften  spredte  den  sig  tilsidst  til  alle  Sider,  saaledes 
at  den  fik  Form  af  en  Pinie  med  en  mægtig  Stamme.  Skyen  var 
snart  klar  snart  mørk  af  Udseende,  alt  eftersom  de  dampformede 
eller  de  faste  Udbrudsprodukter  af  Vulkanen  var  overvejende. 

De  faste  Udbrudsprodukter,  der  væsentligst  bestod  af  Pimp- 
sten (paa  italiensk  lapilli)  antog  efterhaanden  fuldstændig  Karak- 
teren af  en  Stenregn,  der  af  Vinden  førtes  ned  over  den  døds- 
dømte By  og  Omegn,  og  da  mange  af  dem  var  glødende,  blev 
Byen  ligefrem  Genstand  for  et  fuldstændigt  Bombardement 
(Fig.  9).  Da  Mørket  faldt  paa,  oplystes  Luften  af  de  glødende 
Sten  i  Forbindelse  med  uophørlige  Lyn.  Af  og  til  rystedes  Byen 
af  Jordskælv,  der  bevirkede,  at  Husenes  Mure  paa  flere  Steder 
styrtede  sammen  og  dræbte  de  Mennesker,  der  havde  søgt  Ly 
bag  dem.  Ogsaa  Havet  var  i  Oprør  (Havskælv)  og  trak  sig  bort 
fra  Kysten. 

Af  de  20 — 30000  Indbyggere,  Pompeji  maa  antages  at  have 
haft,  reddede  de  fleste  sig  ved  Flugt  ved  Udbrudets  Begyndelse, 
og  de  mange  tomme  Stalde,  man  har  fundet  ved  Udgravningerne, 
viser,  at  Heste  og  Vogne  ogsaa  benyttedes  til  Flugten.  Mange 
søgte  herunder  at  beskytte  sig  mod  de  nedfaldende  Sten  ved  at 
binde  Puder  paa  Hovederne  eller  ved  at  holde  Tagsten  over 
disse.  Næsten  alle  medtog  Bronce-,  Sølv-  eller  Guldmønter,  samt 
hvad  der  i  Øjeblikket  syntes  dem  mest  værdifuldt,  og  ofte  var  det 
de  utroligste  Smaating  de  medtog.  Raadvilde  og  planløst  for  de 
ulykkelige   Mennesker   omkring   raabende   paa   deres   nærmeste 

eller  anraabende  Guderne, 
snart  om  at  frelse  dem  og 
snart  om  at  lade  dem  dø 
hurtigt.  Andre  raabte,  at 
Guderne  ikke  mere  var  til, 
det  var  Verden,  der  nu  gik 
under.  Mange  blev  tilbage, 
fordi  de  var  blevet  inde- 
spærrede i  Kældre  eller  an- 
dre Rum  af  de  nedfaldende 
Sten;  en  enkelt,  en  Slave, 
hindredes  i  at  flygte,  fordi 
han  var  lænket  saaledes,  at 
han  blot  kunde  staa  op  eller 
sidde  ned  i  sit  usle  Rum. 
Mange  blev  dog  øjensynlig 
tilbage  enten  for  at  passe 
paa  Huset  —  og  det  var 
særlig  Slaver,  kendelige  paa 
deres  simple  Jernringe  paa 
Fingrene  og  paa  de  faa  Møn- 
ter de  havde  hos  sig  —  eller 
fordi  de  vilde  oppebi  Sten- 
regnens  Ophør. 


Fig.  9.  Pompejis  »Bombardement«  (Breton). 


Ustanseligt  hævede  de  nedfaldende  Pimpstensmasser  sig  imid- 
lertid i  Gaderne,  paa  de  aabne  Pladser  og  i  Husenes  aabne  Par- 
tier; i  Gaderne  naaede  de  tilsidst  op  til  nederste  Rand  af  Vin- 
duerne i  Husenes  2.  (og  i  Reglen  øverste)  Stokværk,  hvor  mange 
af  de  indespærrede  var  søgt  op.  De  ulykkelige  afførte  sig  efter- 
haanden  deres  Klæder  paa  Grund  af  den  ulidelige  Hede,  der 
udgik  fra  den  varme  Stenregn.  Samtidigt  forøgedes  deres  Lidel- 
ser af  de  giftige  Luftarter,  der  udgik  fra  denne,  og  som  kvalte 
mange  af  dem.  Enkelte  brændte  op,  fordi  der  opstod  Ildløs  i  det 
Hus,  hvori  de  opholdt  sig,  enten  ved  Lynnedslag  eller  ved  væl- 
tede Olielamper. 
Tilsidst,  for- 
mentlig omMor- 
genen  eller  hen- 
ad  Formiddagen 
paa  Udbrudets 
anden  Dag,  op- 
hørte    Stenreg- 

Fig.  10.  Lapilli,  halv  Størrelse  (Sophie  Norlund).  nen!  Dct  Var  da 

dannet  et  mægtigt  Lag  af  nedfaldne  Lapilli  i  Byen  af  indtil  3 
Meters  Højde,  bestaaende  væsentligst  af  ca.  valnødstore  skarpt- 
kantede,  lette,  graa  Pimpsten  (Fig.  10).  Paa  fiere  Steder  var  der 
regnet  ned  med  ganske  smaa  ca.  ærtestore,  mere  runde  Pimp- 
sten, hist  og  her  var  der  faldet  store  Sten  af  indtil  6  Kg.s  Vægt. 
Der  kom  nu  en  kort  Pavse  i  Udbrudet.  Mange  søgte  da  at 
flygte,  idet  de  fra  Vinduerne  i  øverste  Stokværk  begav  sig  ud 
paa  Overfladen  af  den  ophobede  Masse  af  Pimpsten.  Under 
uhyre  Anstrengelser  arbejdede  de  sig  frem  paa  de  løse  og  lette 

Sten,  som  de  uophørligt 
sank  ned  i.  En  Læge,  kende- 
lig paa  at  han  bar  en  Me- 
dicinkasse hos  sig,  lod  sin 
Slave  gaa  foran  sig  med  en 
Spade;  en  anden  Pompeja- 
ner  arbejdede  sig  fremad 
ved  Hjælp  af  en  Broncestav, 
en  tredie,  der  lige  var  kom- 
met udenfor  en  af  Byens 
Porte,  søgte  op  i  et  Træ,  til 
hvis  Grene  man  kan  se,  han 
har  holdt  sig  krampagtigt 
fast.  En  Slave,  der  af  de 
nedfaldende  Lapilli  var  ble- 
vet indespærret  i  et  Rum  i 
nederste  Etage  af  et  Hus,  arbejdede  sig  op  paa  Overfladen  af  disse 
men  fandt  Døden  mellem  Lapillimassen  og  Døraabningens  Dør- 
træ, idet  Hovedet  naaede  lige  under  dette.  De  fleste  af  de  flygtende 
naaede  ikke  langt,  men  sank  enten  ned  i  den  graa  koksagtige 
Masse  af  Sten  eller  faldt  udmattet  om  paa  Overfladen  af  denne. 
Ved  Pimpstcnsregnens  Ophør  stod  dog  endnu  værre  Rædsler 
og  Lidelser  tilbage  for  de  overlevende  Pompejanere.  Thi  nu  be- 
gyndte den  oprørte  Vulkan  at  udspy  en  Regn  af  Aske,  eller  ret- 
tere sagt  Lavastøv,  der  var  saa  tæt,  at  ikke  en  Lysstraale  for- 
maaede  at  trænge  ned  til  den  ulykkelige  By,  hvor  der  nu  kom 
til  at  herske  det  tætteste  Mørke.  De  tilbageblevne  tændte  deres 
smaa  Olielamper  for  at  famle  sig  frem  i  Mørket  og  naa  ud  af 
Husene;  men  her  mødte  dem  Ødelæggelsens  største  Rædsel. 
Asken  blandede  sig  nemlig  med  Vand  fra  hæftige  Regnskyl  og 
omdannedes  til  en  hvidlig  halvflydende  Masse,  der  lignede  en 
tynd  Gibsgrød  ogsaa  deri,  at  den  hurtigt  stivnede  til  en  fast 
Masse,  saaledes  at  der  omkring  Legemerne  dannedes  en  Form, 
hvori  man  senere  har  kunnet  tage  Afstøbninger  af  Ligene.  For- 


Fig.  11.  Afstøbning  af  et  Lig. 

gæves  søgte  Staklerne  at  forhindre,  at  denne  Masse  traadte  ind 
i  Næse  og  Mund  ved  at  holde  Klæder  for  Ansigtet  (Fig.  ii). 
Flydende  Lava,  som  regelmæssigt  udstrømmer  fra  Vesuvs  Kra- 
ter ved  Udbrud,  naaede  ikke  ned  til  Pompeji. 

De  der  endnu  holdt  sig  tilbage  i  Husenes  øverste  Stokværk, 
blev  nu  udsat  for  nye  Lidelser  derigennem,  at  Askeregnen  efter- 
haanden  aflejrede  et  saa  tungt  Lag  paa  Husenes  Tage,  at  disse 
overalt  uden  Undtagelse  sønderbrødes,  og  flere  Steder  knustes 
ogsaa  denne  Etages  Gulv,  saa  at  de  ovenover  forsamlede  Men- 


Fig.  12.  Afstobninger  al  i  Lig. 

nesker  styrtede  ned  i  nederste  Stokværk,  hvor  de  omkom  i  de 
store  Masser  af  Pimpsten,  der  fra  Husets  aabne  Partier  havde 
forskudt  sig  ind  i  de  omliggende  Rum. 

Lidt  efter  lidt  blev  alt  Haab  om  Frelse  udslukt,  og  mange 
Steder  samlede  Husets  Beboere  sig  i  Klynger  for  at  dø  sammen. 
Enkelte  Par,  Mand  og  Kvinde,  sov  ind  for  stedse  tæt  forenede 
i  Døden.  Denne  kom  for  manges  Vedkommende  saa  let,  at  det 
mere  ser  ud,  som  om  de  havde  lagt  sig  til  at  sove. 

Forskellighederne  i  Dødsmaaden  ses  bl.  a.  af  Afstøbningerne 
af  to  Lig,  som  er  gengivne  i  Fig.  12.  Medens  Kvinden  (den  ne- 
derste) ser  ud,  som  om  hun  havde  lagt  Hovedet  til  Hvile  paa  den 
højre  Arm,  ligger  Manden  med  krampagtig  hævet  Overkrop  og 
Hoved  og  sammentrukne  Arme  og  Ben.  De  ejendommelige  Fol- 

der,  der  ses  paa  Mandens  Overkrop,  er  fremkomne  ved,  at  han 
har  været  iført  Tøj,  der  er  blevet  gennemblødt  af  det  Skybrud, 
der  ledsagede  Askeregnen. 

Efterhaanden  udsluktes  alt  Liv.  Paa  Udbrudets  3die  Dag  — 
sandsynligvis  om  Eftermiddagen  —  hørte  endelig  Askeregnen  op. 

Da  den  blege  Sol,  hvis  Straaler  havde  Vanskelighed  ved  at 
trænge  gennem  den  af  Aske  opfyldte  Luft,  viste  sig  igen,  lignede 
Pompeji  og  Omegn  en  øde  Snemark. 


IV.  BYENS  UDGRAVNING 

Der  er  mange  Beviser  for,  at  der  har  fundet  Udgravninger 
Sted  i  Pompeji  umiddelbart  efter  Katastrofen,  og  at  meget  er 
fjærnet  ved  disse;  sandsynligvis  har  der  ogsaa  senere  været  fore- 
taget Forsøg  paa  at  komme  ned  til  Husene.  Man  har  bl.  a.  fun- 
det Skeletter  af  Mennesker,  der  er  omkomne  under  Forsøg  paa 
at  bore  Skakter  ned  til  Byen. 

I  Aarene  1594 — 1600  anlagdes  der  en  Kanal  tværs  igennem 
Byen  —  og  den  findes  endnu  —  for  at  lede  en  Del  af  Sarnoens 
Vand  til  Byen  Torre  Annunziata.  Herved  fandt  man  et  Par  In- 
skriptioner paa  Sten,  uden  at  det  vakte  nogen  Opmærksomhed. 

Først  i  Aaret  1748  begyndte  man  at  foretage  systematiske  Ud- 
gravninger, der  dog  ikke  gav  synderligt  Resultat,  hvorfor  de  op- 
hørte i  1750.  De  optoges  igen  1754,  men  det  var  først  i  1763,  at 
man  blev  klar  over,  at  det  var  Pompeji,  man  var  stødt  paa  og  ikke 
som  antaget  Herkulanum  eller  Stabiae.  Under  Joseph  Bona- 
parte og  Murat  kom  der  mere  Fart  i  Udgravningerne;  men  se- 
nere kom  der  flere  Pavser  afbrudt  igen  af  mere  virksomme  Pe- 
rioder. 

Ved  disse  ældre  Udgravninger  var  der  dog  store  Mangler,  idet 
de  dels  blev  udført  hensynsløst  og  groft,  dels  ofte  endte  med,  at 
man  kastede  Jorden  til  igen  over  de  udgravede  Bygninger,  lige- 
som man  altfor  meget  havde  Tanken  henvendt  paa  at  finde  Mar- 
morbuster og  Kostbarheder. 

Først  i  1 86 1,  da  den  geniale  Oldtidsforsker  Fiorelli  traadte 
til  som  Inspektør  og  senere  Direktør  for  Udgravningerne  (Sca- 
vi  di  Pompei),  kom  det  hele  ind  i  et  frugtbart  Spor,  og  med 
Rette  er  nu  en  Buste  af  denne  Forsker  opstillet  paa  Pompejis 
store  Torv. 

En  af  Fiorellis  store  Fortjenester  er  den,  at  han  fandt  paa  at 
tage  Gibsafstøbninger  af  de  Forme,  som  den  med  Vand  blan- 
dede Aske  havde  dannet  ved  at  stivne  hurtigt  omkring  Lig  af 

Mennesker  og  Dyr.  Der  er 
allerede  tidligere  (Figg.  ii 
og  12)  gengivet  nogle  af 
disse,  der  skal  suppleres 
med  Afstøbningen  af  en 
Hund,  der  havde  været  læn- 
ket (Fig.  13).  Hunden  var 
af  de  Udbrudsmasser,  der 
efterhaanden  ophobede  sig, 
hævet  saa  langt  tilvejrs,  som 
dens  Lænke  tillod.  Ogsaa 
af  Træer,  Trærødder  og 
Trædøre  er  der  taget  Af- 
støbninger, da  alt  Træ  i  Pompeji  er  smuldret  hen  til  en  tørv- 
eller kulagtig  Masse  (»fugtig  Forkulning«).  Fiorellis  Metode  gen- 
nemføres praktisk  paa  den  Maade,  at  der,  naar  Lyden  af  Arbej- 
dernes Hakke  tyder  paa,  at  man  nærmer  sig  et  Hulrum,  bores  en 
Kanal  ind  til  dette,  og  herigennem  fyldes  det  med  flydende  Gibs, 
hvorefter  Askelaget  forsigtigt  bankes  af. 

Nu  foretages  Udgravningerne  (Fig.  14)  med  øvede  og  næn- 
somme Hænder,  og  der  findes  overordentlig  smukke  Resultater 
heraf,  særlig  i  den  siden  191 1  udgravede  Bydel,  som  endnu  ikke 


Fig.  13.  Afstøbning  af  en  Lænkehund. 


Fig.  14.  Udgravning  i  1914. 

IV.   Byens  Udgravning. 

er  tilgængelig  for  det  store  Publikum.  Man  gaar  frem  paa  den 
Maade,  gt  man  hovedsagelig  graver  fra  Overfladen  ned  imod 
Dybden^  Lag  for  Lag.  Derved  opnaas,  at  Brugsgenstande,  Smyk- 
ker, Lig  o.  s.  V.,  der  hører  sammen  udgraves  samtidigt,  hvorved 
man  faar  en  bedre  Oversigt  over  det  Hele.  En  endnu  væsent- 
ligere Fordel  er  den,  at  man  derved  er  blevet  i  Stand  til  at  be- 
vare Husenes  øverste  Etager,  der  for  største  Delen  er  gaaet  tabt 
ved  de  tidligere  anvendte  Udgravningsmetoder.  Man  finder 
f.  Ex.  Tagstenene  og  lægger  dem  nøjagtigt  sammen,  man  finder 
de  tomme  Kanaler,  der  er  fremkaldt  ved  at  Træbjælker,  der 
støttede  Taget,  er  smuldret  hen  og  udfylder  da  disse  tomme 
Rum  med  nye  Bjælker,  der  saa  holder  paa  det  gamle  Murværk, 
naar  dette  afdækkes,  o.  s.  v.  Hvorledes  man  har  banet  sig  Vej 
ned  i  en  Vinbod  ses  af  Fig.  146. 


V.  PORTE  OG  FÆSTNINGSVÆRKER 

En  egen  Stemning  af  Højtidelighed  griber  En,  naar  man  for 
første  Gang  besøger  Pompeji.  Bedst  betræder  man  Byen  gennem 
den  Hovedindgang,  der  ligger  overfor  Hotel  Suisse  tæt  ved  Jern- 
banestationen paa  Hovedlinien  mod  Salerno.  Gennem  en  i  Ud- 
brudsmasserne  gravet  dyb  Kløft,  hvor  der  hersker  et  dæmpet 
Lys,  men  hvor  tiltrods  herfor  Palmer,  Bregner  og  anden  yppig 
Vegetation  i  frodig  Vækst  kanter  den  brede  Gangstis  Sider  og 
dækker  Kløftens  Vægge,  bevæger  man  sig  et  Stykke  fremad 
uden  at  se  noget  til  den  døde  By.  Tilsidst  drejer  Gangstien  plud- 
seligt tilhøjre,  og  man  staar  lige  udenfor  den  maleriske  Søport 
(Fig.  15)  saaledes  kaldet,  fordi  det  antoges,  at  den  laa  nærmest 
ved  Pompejis  Havneforstad. 

Søporten  (Porta  marina,  se  Kortet  bag  i  Bogen,  A)  har  op- 
rindelig givet  Adgang  til  Pompeji  gennem  to  hvælvede  Aab- 
ninger,  en  smallere  tilvenstre  med  Trappetrin  bestemt  udeluk- 
kende for  Fodgængere,  og  en  bredere  tilhøjre,  hvor  Vejen  er 
brolagt  med  store  mangekantede  Lavablokke,  der  er  glatte  paa 
Overfladen  (Fig.  15).  Paa  begge  Sider  af  Søporten  ses  Fæstnings- 
muren.  Den  for  Fodgængere  bestemte  Adgang  ender  imidlertid 
blindt  paa  Grund  af  senere  Tiders  Tilbygning  i  Oldtiden,  hvor- 
ved hele  Porten  blev  stærkt  forlænget  ind  mod  Byen,  Den  anden 
fører  derimod  ind  til  en  meget  lang  og  noget  mørk  hvælvet  Gang, 
der  stiger  meget  stejlt  op,  langt  stejlere  end  Fig.  15  viser,  og 
henimod  Enden  af  denne  Gang  ligger  der  tilhøjre  en  Indgangs- 
dør til  tre  smalle  hvælvede  Rum,  der  nu  benyttes  til  Museum. 

V.   Porte  og   Fæstningsværker. 


Fjg.  15.   Soporten  (Porta  marina). 


Dette  fortjener  et 
Besøg,  idet  der  her 
blandt  andet  findes 
den  bedste  Afstøb- 
ning af  et  Lig,  en 
ung  Kvinde  af  usæd- 
vanlig fin  Legems- 
bygning, der  blev 
fundet  næsten  nø- 
gen i  Stabianerga- 
den. 

Den  anden  Ind- 
gangsaabning  for 
Besøgende  er  No- 
lanerporten,  der  lig- 
ger lige  ved  en  Sta- 
tion (Pompei  Scavi)  paa  den  Jernbane,  der  fra  Neapel  fører 
rundt  omkring  Vesuv. 

Nolanerporten  {Porta  di  Nola,  Kortet  D),  er  saaledes  kal- 
det, fordi  den  Vej,  der  gaar  igennem  den,  antages  at  have 
ført  ud  til  Byen  Nola.  Ogsaa  denne  Port,  der  ligger  paa  Byens 
modsatte  Side,  er  meget  malerisk,  men  den  er  stærkt  medtaget 

af  Tidens  Tand,  og  det, 
der  væsentligst  staar  til- 
bage, er  kun  den  hvælvede 
Indgang  brolagt  med  La- 
vablokke som  ved  Sø- 
porten. 

Stabianerporten  {Por- 
ta di  Stabia,  Kortet  E), 
der  er  Pompejis  sydligste, 
ligger  for  Enden  af  Byens 
Hovedfærdselsaare :  Stabia- 
nergaden  {Strada  Stabiana) 
og  peger  hen  mod  Nabo- 
byen Stabia.  Den  er  den 
bedst  bevarede  af  alle 
Byens  Porte.  Den  lange 
Porthvælving  er  stærkt 
sammentrængt  i  begge  En- 
der og  særlig  udadtil  for 
at  vanskeliggøre  Adgangen 

Fig.  16.    Stabianerporten  set  indefra.  for    Fjenden,    Tilhøjre     for 

V.   Porte  og   Fæstningsværker. 


Portindgangen  findes  en  af  de  i  Byen  almindelig  forekommende 
Brønde  (Fig.  i6),  paa  hvilken  der  er  anbragt  et  Medusahoved. 
Tilvenstre  er  der  en  Trappeopgang  til  Resterne  af  Fæstnings- 
muren,  og  udenfor  Opgangen  findes  Ruinerne  af  et  lille  Vagt- 
hus. Inde  i  Porthvælvingen  er  der  en  Sten  med  oskisk  Indskrift, 
der  bl.  a.  oplyser,  at  det  vi  nu  kalder  Stabianergaden  hed  Via 
pumpaiana. 

Herkulanerporten  (Porta  di  Ercolano,  Kortet,  B),  Pom--^ 
pejis  nordvestligste  Indgang,  gør  ikke  Indtryk  af  at  være  bygget 

med  Byens  Forsvar 
for  Øje,  idet  der 
er  et  meget  bredt 
Midtparti  for  Vogn- 
færdsel og  paa  hver 
Side  heraf  en  Pas- 
sage for  Fodgængere 
(Fig.  17).  Udenfor 
denne  ligger  et  af 
de  ejendommeligste 
Partier  af  Byen :  den 
skønne  Gravgade 
{Via  delle  Tombe). 

Fig.  17.    Herkulanerporten   set  inde  fra.  DcSUden  har 

Pompeji  flere  andre  Porte,  der  findes  ialt  8;  men  alle  de  andre 
er  kun  sørgelige  Ruiner. 

Fæstningsværkerne.  Oprindelig  strakte  der  sig  en  Fæstnings- 
mur  omkring  hele  Pompeji;  men  den  sydvestlige  Del  af  denne 
er  allerede  tidligt  (formentlig  i  Slutningen  af  det  2.  Aarhun- 
drede  f.  Kr.)  demoleret  for  at  give  Plads  til  Bebyggelse.  Denne 
Del  af  Byen  laa  ogsaa  som  omtalt  S.  5  paa  et  højt  Parti  med  en 
stejlt  nedfaldende  Skrænt  af  den  Lavahøj,  Pompeji  var  bygget 
paa,  og  som  derfor  trængte  mindre  til  Befæstning. 

Bedst  bevaret  er  Fæstningsmuren  imod  Nord.  Den  er  her  op- 
bygget af  to  parallelt  løbende  svære  Mure  af  store  firkantede 
Sandstens-  eller  Tufblokke,  og  imellem  de  to  Mure  findes  der 
Jord.  Desuden  støttedes  Grunden  af  Murens  indvendige  Side 
nedadtil  af  en  Jordvold.  Paa  Muren  fandtes  med  uregelmæssige 
Mellemrum  en  Række  Taarne,  hvoraf  de  3  mellem  Herkulaner- 
porten og  Vesuvporten  er  ret  godt  bevarede.  Langs  den  dob- 
belte Fæstningsmur  løb  oprindelig  paa  begge  Sider  en  bred  Vej, 
der  ifølge  Reglerne  for  Oldtidens  Krigskunst  aldrig  blev  bebyg- 
get, det  saakaldte  pomerium.  Det  indvendige  frie  Bælte  ses  tydeligt 
foran  det  Taarn,  der  var  vort  Udsigtspunkt  over  Pompeji  (S.  i). 


VI.   Gaderne. 

VI.  GADERNE 

Byens  Inddeling  ved  Gadernes  Forløb.  Byens  to  Hoved- 
gader, der  skærer  hinanden  under  en  ret  Vinkel,  og  hvorefter 
de  fleste  andre  Gader  har  Retning  (se  Kortet)  er  Stabianergaden 
{Strada  Stabiana,  paa  Kortet  mrk.  a)  og  Nolanergaden  (Strada 
di  Nola,  b). 

Efter  FioreUis  Forslag  har  man  paa  Grundlag  af  disse  to  Gader 
samt  nogle  enkelte 
andre,  hvoriblandt 
særlig  skal  nævnes 
Abbondanzagaden 
{Strada  delV  Abbon- 
danza,  c),  inddelt 
Pompeji  i  Regioner 
saaledes,  at  første 
Region  {Regio  I)  er 
den  Del,  der  ligger 
først  tilhøjre,  efterat 
man  er  traadt  ind  i 
Byen  gennem  Sta- 
bianerporten  (Kor- 
tet, E).  Øst  for  denne 
ligger  II  Region, 
hvoraf  væsentlig  kun  det  store  Amfiteater  er  udgravet.  Idet 
man  nu  bevæger  sig  langs  Muren  stadig  drejende  tilvenstre, 
faas  III  til  VIII  Region  og  endelig  i  Centrum  af  Byen  den 
IX  Region  (se  Kortet  Regio  I — IX). 

Hver  Region  er  atter  inddelt  i  Insulae,  o:  »Øer«.  Disse,  der 
bestaar  af  et  Kompleks  af  Huse,  omgivne  af  4  Gader,  er  næsten 
alle  regelmæssig  firkantede  som  i  en  moderne  By,  kun  i  Cen- 
trum Vest  for  Stabianergaden  {Regio  VII)  er  Huskompleksenes 
Begrænsning  ikke  overalt  lige  Linier,  formentlig  fordi  Gadernes 
Retning  har  været  bestemt  af  det  urgamle  Pompejis  Huse  (se  S.  7). 

Endelig  har  enhver  Indgangsdør  fra  Gaden  til  Husene  sit 
Nummer,  og  man  er  saaledes  i  Stand  til  at  betegne  Stedet  for 
ethvert  Hus  i  Pompeji  ved  3  TaP).  Saaledes  betegnes  »Faunens 
Hus«  som  Reg.  VI,  Ins.  XII,  Nr.  2  og  er  let  at  finde  paa  Kortet. 

Almindelig  Beskrivelse  af  Gaderne.  Pompejis  Hovedfærd- 


Fig-.  18.    Stabianergaden. 


^)  Gadernes,  ligesom  Husenes  Navne,  er  rent  konventionelle  og  har 
intet  at  gøre  med  deres  oprindelige  Betegnelser,  som  er  saa  godt 
som  ukendte. 

VI.   Gaderne 


selsaare,  Stabianergaden  (Kortet,  a),  er  Byens  mest  typiske  Gade 
(Fig.  1 8).  Den  er  kun  7  Meter  bred  fra  den  ene  Husrække  til 
den  modsatte^).  Midten  optages  af  en  c.  4  Meter  bred  Køre- 
bane, der  er  brolagt  med  svære  blygraa  Lavablokke,  hvis  mange 
Kanter  passer  ind  i  hinanden,  og  hvis  Overflade  er  glat  og  let 
hvælvet,  saaledes  at  Vandet  kan  løbe  ned  til  begge  Sider,  hvor 
det  dæmmes  op  af  de  høje  Fortove.  I  Midten  af  Kørebanen 
findes  dybe  Hjulspor  af  den  stærke  Trafik,  der  har  hersket  af 

de  svære,  væsentlig 
tohjulede  Kærrer, 
hvis  skiveformede 
Hjul  bevægede  sig 
sammen  med  Vog- 
nens Axel.  Da  Hjul- 
sporene paa  mange 
Steder  er  meget 
dybe,  og  da  der  i 
Reglen  kun  findes 
et  Dobbeltspor,  maa 
Kørslen  have  været 
meget  besværlig. 
Vognfærdslen  har 
været  yderligere  hin- 
dret af  de  mange  La- 
vablokke, der  med 
Mellemrum  er  anbragte  tværs  over  Gaden,  de  saakaldte  Trin- 
sten, der  tillader  Fodgængere  at  gaa  tørskoede  over  Køre- 
banen. Anbringelsen  af  disse  Trinsten  har  været  absolut  nød- 
vendig; thi  under  de  hæftige  Regnskyl,  der  saa  ofte  forekommer 
i  Italien,  har  Regnvandet  løbet  ned  ad  Gaderne  i  stride  Strømme, 
og  ikke  mindst  i  Stabianergaden,  der  har  stærkt  Fald  mod  Syd. 
Men  selv  i  Tørvejr  var  Trinstenene  nødvendige.  Den  Vand- 
mængde, der  tilførtes  Byen  gennem  dens  Vandledning,  var  nem- 
lig til  Tider  saa  betydelig,  at  det  overflødige  Vand  Dag  og  Nat 
flød  over  fra  Gadernes  Brønde  og  Husenes  Vandbassiner,  og 
da  Kloakerne  i  Byen  kun  var  faa,  løb  det  meste  af  Vandet  bort 
gennem  Gaderne  medtagende  alle  Slags  Affaldsstoffer,  der  ka- 
stedes ud  fra  Husene. 

Fortovene  er  af  denne  Grund  ofte  meget  høje,  særhg  paa  de 
Steder,  hvor  der  er  stærkt  Fald  af  Gaden  (se  Fig.  18  tilv.).  De 


Fig.  19.    Ældgammel  Brønd  i  Konsulargaden. 


^)  Til  Sammenligning  skal   anføres,   at  Østergade 
c.  11.50  Meter  bred. 


København  er 

Gadebrønde,   Vandfordelingssøjler. 


er  adskilte  fra  Kørebanen  ved  høje,  svære  Kantsten,  og  mellem 
disse  og  Husmurene  er  Rummet  opfyldt  af  Jord,  hvori  ligger 
Vandrør  af  Bly,  som  træder  frem  paa  Overfladen  paa  mange 
Steder,  hvor  Trafiken  af  de  besøgende  er  særlig  stærk.  Byen 
havde  en  udmærket  Vandledning;  før  denne  anlagdes,  maatte 
der  graves  Brønde  meget  dybt  ned  i  Lavamassen.  Overbygnin- 
gen af  en  saadan  ældgammel 
Brønd  ses  i  Konsulargaden  (Fig. 
19  tilh.). 

Paa  Gaderne  er  der  mange  Ste- 
der og  særlig  ved  Gadekrydsene 
anbragt  Brønde,  Vandfordelings- 
søjler og  Altre,  der  bidrager  meget 
til  at  give  Byen  et  ejendommeligt 
Udseende. 

Gadebrøndene  er  oftest 
smukt  byggede  og  af  malerisk 
Virkning.  De  ligger  i  Reglen  i 
Kanten  af  et  Fortov.  De  er  fir- 
kantede og  opbyggede  af  tilhugne 
Blokke  af  Lava  eller  Kalksten, 
der  er  sammenholdte  ved  Jern- 
klammer. De  er  ikke  vandførende, 
men  kun  Beholdere  til  at  optage 
Vandet  fra  Ledningsrør  af  Bly,  der  kommer  fra  den  nærmeste 
Vandfordelingssøjle,  som  ofte  ligger  lige  ved  Siden.  Omkring 
det  Sted,  hvor  Tuden  findes,  er  ofte  anbragt  en  Maske,  et 
Dyrehoved  eller  lignende,  og  den  paagældende  Blok  er  altid 
højere  end  de  andre.  Disse  Løbebrønde,  der  fyldtes  uafladelig 
af  Vand,  der  stadig  løb  over,  har  utvivlsomt  været  Samlings- 
stedet for  Beboerne  af  de  nærliggende  Huse,  der  ikke  havde 
deres  særlige  Vandledning.  Ofte  støttede  en  tørstig  Pompejaner 
sin  venstre  Haand  mod  Overkanten  af  Brønden  og  satte 
Munden  for  Tuden.  Resultatet  af  Slidet  af  de  mange  Hænder 
er  blevet,  at  Brøndene  er  stærkt  udhulede  paa  den  Kant,  der 
ligger  tilvenstre  for  Vandrøret  (Fig.  16,  S.  17). 

Vandfordelingssøjlerne  —  i  Oldtiden  kaldt  sekundære 
Vandkasteller  —  er  opmurede,  firsidede,  høje  Piller,  der  er  for- 
synede med  Længderender  til  Lejring  af  Vandrørene  (Fig.  18, 
tilv.),  hvoraf  der  dog  nu  kun  findes  faa  tilbage.  Paa  Toppen  fandtes 
en  stor  Blykasse,  der  gjorde  Tjeneste  som  et  Vandreservoir,  der 
fik  Vandet  fra  et  meget  større,  og  noget  højere  liggende  Vand- 
reservoir, det  egentlige  »Vandkastel«,  hvoraf  et  enkelt  er  fundet 


Fig.  20.    Bygning  til  Vandfordeling. 

VI.   Gaderne. 

i  en  lille  Bygning  ved  Vesuvporten  (Fig.  20).  Fra  Blybeholderne 
paa  Toppen  af  Vandfordelingssøjlerne  fordeltes  saa  Vandet  ved 
sit  eget  Tryk  til  de  i  Nærheden  lavere  liggende  Bygninger^  og 
den  Mængde  Vand,  der  tilkom  hver  Forbruger  i  Forhold  til  den 
Afgift,  der  betaltes,  reguleredes  ganske  simpelt  ved  at  give  de 
forskellige  Vandrør  forskellig  Vidde.  Af  de  større  Huse  i  Byen 
var  der  kun  meget  faa,  der  ikke  fik  Vand  tilført  fra  Byens  Led- 
ning. 

Gadealtre  findes  rundt  omkring  i  Byen  og  er  enten  opmu- 
rede af  Sten  eller  dannede  af  en  tilhugget  Lavablok.  Det  synes 
navnlig  at  have  været  Gadernes  Skytsaander,  der  dyrkedes  her. 
I  den  romerske  Oldtid  havde  næsten  alt,  hvad  der  var  af  Betyd- 
ning for  Menneskene,  deres  beskyttende  Guddomme  eller  Aan- 
der:  Hjemmet,  Byens  Porte  (i  Pompeji  Minerva),  Markerne, 
Skovene  o.  s.  v.,  og  saavel  Gadernes  som  Vejenes  Skytsaander 
mentes  navnlig  at  holde  til  ved  Gade-  og  Vejkryds  {lares  com- 
pitales). 

Enkelte  Gader.  Blandt  Byens  mange  Gader  fortjener  føl- 
gende Omtale. 

Stabianergaden  (Strada  Stabiana,  Kortet  a,  Fig.  18,  S.  19) 
løber  fra  Nordvest  til  Sydøst  og  forbinder  Vesuvporten  med 
Stabianerporten.  Det  var  Byens  stærkest  benyttede  Færdsels- 
aare,  hvad  der  fremgaar  dels  af  de  meget  dybe  Hjulspor  i  Køre- 
banen og  dels  af,  at  der  næsten  ikke  er  et  Hus,  hvor  der  ikke  har 
været  Butik,  Vinbod,  Herberge  eller  lign. 

Nolanergaden  {Strada  di  Nola,  Kortet  b)  løber  omtrent 
lodret  paa  den  foregaaende  Gade  og  fører  kun  til  en  enkelt  Port 
mod  Øst,  Nolanerporten.  Den  var  ogsaa  en  i  høj  Grad  udpræget 
Forretningsgade  med  talrige  Butiker  og  Værtshuse. 

Abbondanzagaden  {Strada  delV  Ahhondanza,  Kortet  c  og 
Fig.  21)  var  en  mere  fornem  Forretningsgade,  hvor  der  ogsaa 
fandtes  en  Del  Huse  uden  Butiker.  Den  løber  parallelt  med 
Nolanergaden,  og  at  Vognkørsel  var  forbudt  i  denne  Gade, 
fremgaar  deraf,  at  der  ingen  Hjulspor  findes  i  den.  Den  Brønd, 
der  ses  paa  Fig.  21  tilvenstre  i  Forgrunden,  og  som  ligger  lige 
efter,  at  man  fra  Forum  er  kommet  ned  paa  Gaden,  er  forsynet 
med  et  i  Stenen  udhugget  Overflødighedshorn,  hvorefter  Gaden 
har  faaet  sit  Navn. 

Af  de  øvrige  Gader  kan  nævnes  Søgaden  (Strada  della  Marina, 
Kortet  d),  der  fører  fra  Søporten  til  Forum,  Konsulargaden 
(Strada  Consolare,  Kortet  e  og  Fig.  19,  S.  20),  der  fører  op 
til  Herkulanerporten  og  Merkurgaden  (Strada  di  Mercurio, 
Kortet  f,  Fig.  2  S.  2),  der  allerede  er  omtalt  (se  S.  2)  som  Byens 

bredeste  og  fornem- 
ste Gade,  hvor  al 
Kørsel  var  forbudt. 
Den  afsluttes  mod 
Syd  af  en  Triumf- 
bue (Fig.  22).  Ende- 
lig skal  omtales  Bal- 
konstrædet {Vico 
del  Balcone  pensile, 
Kortet  g,  Fig.  118, 
S.  loi),  saaledes  kal- 
det, fordi  der  her 
findes  et  Hus  med 
en  nu  genopbygget 
balkonagtig  Frem- 
springning  af  øver- 


Fig.  21.   Abbondanzagaden  set  fra  Vest. 


ste  Stokværk.  Sandsynligvis  har  dog  mange  andre  Huse  i  Byen 
været  bygget  paa  samme  Maade,  men  det  er  undgaaet  Opmærk- 
somheden ved  de  ældre  Udgravninger. 

Livet  I  Gaderne.  Som  enhver  anden  By  havde  Pompeji  sine 
stille  Gader  og  sine  Gader,  hvori  der  herskede  Liv. 

De  Gader,  der  i  Old- 
tidens Pompeji  var  stille, 
kan  man  kende  paa,  at  der 
ingen  Vognfærdsel  har  væ- 
ret og  paa,  at  der  kun  fand- 
tes faa  eller  ingen  Butiker 
og  Forretningslokaler.  Den 
i  sin  Tid  stille  Del  af  Byen 
bestaar  navnlig  af  de  Ga- 
der, der  i  VI  Region  (se 
Kortet)  løber  parallelt  med 
Merkurgaden.  Noget  sær- 
ligt tiltalende  for  et  Nu- 
tidsmenneskes Øje  og  Sind 
har  her  næppe  været  ;  der- 
til har  Husene  med  deres 
smaa  Vinduesaabninger  og 
deres  ensformede  Facader 
været  altfor  fæstningsagtige 
af  Udseende,  og  intet  Træ, 
ingen  Buske  eller  Blomster 
livede  op. 


Fig.  22.    Triumfbue  i  Merkurgaden. 

Byens  livligste  Kvarter  har  været  Stabianergaden  og  en  Del 
af  de  Gader,  der  støder  til  denne,  og  da  særlig  Nolaner-  og  Ab- 
bondanzagaden  med  deres  talrige  Butiker  (Fig.  23),  Værtshuse 
og  Forretningslokaler. 

Nogen  særdeles  livlig  Vogntrafik  har  der  dog  ikke  fundet  Sted. 
I  den  romerske  Oldtid  var  Vognfærdslen  i  Byerne  ikke  betydelig; 

dertil  var  Vognene  for 
mangelfuldt  konstruerede 
og  Vejene  —  Militærvejene 
undtagne  —  for  daarlige, 
og  det  var  væsentlig  kun 
knirkende  Karrer,  der  be- 
vægede sig  langsomt  af- 
sted. Rejsevogne  af  en 
bedre  Konstruktion  fand- 
tes ganske  vist;  men  man 
bevægede  sig  oftest  til 
Hest,  naar  Vejen  var  læn- 
gere, og  bares  i  Bærestol 
indenfor  Byens  Grænser. 
Det  er  ogsaa  sandsynligt,  at 
Færdsel  med  Vogne  i  Pom- 
peji var  forbudt  paa  visse 
Tider  af  Dagen,  saaledes 
som  Tilfældet  var  i  Rom, 
hvor  Vognfærdsel  var  for- 
budt i  Dagens  første  10  Ti- 
mer, hvad  der  i  vor  Tidsreg- 
ning svarer  omtrent  til  fra 
Kl.  6  Morgen  til  Kl.  4  Em. 
Livet,  der  herskede  i  Stabianergaden  og  dens  nærmeste  Om- 
givelser, kan  bedst  forme  sig  for  vore  Øjne,  da  der  her  er  bevaret 
baade  talrige  og  tydelige  Spor  af  det  levende  Pompeji.  Ogsaa 
de  nyeste  Udgravninger  af  den  Del  af  Abbondanzagaden,  der 
ligger  Øst  for  Stabianergaden,  har  bidraget  til  at  skaffe  Klarhed. 
Hertil  kommer,  at  meget  af  det,  vi  nu  finder  i  Husenes  Ruiner, 
viser,  at  Forholdene  dengang  i  mange  Henseender  var  omtrent 
de  samme,  som  de  er  endnu  i  vore  Dage  i  det  nærliggende  Ne- 
apels gamle  Bydele.  Selv  den,  der  er  blevet  fortrolig  hermed, 
kan  ikke  undlade  atter  og  atter  at  forbavses  over,  hvorlidt  mange 
Forhold  har  forandret  sig  i  Løbet  af  c.  2000  Aar. 

Naar  den  fremmede  i  Oldtiden  kom  sydfra  ind  i  Byen  gennem 
Stabianerporten,  kunde  han,  hvis  han  var  tilvogns,  køre  ind  i 


Fig.  23.    Rekonstruktion  af  en  Butik. 
(Niccolini). 

et  af  de  mange  Herberger,  der  ligger  paa  begge  Sider  af  Stabianer- 
gaden  lige  indenfor  Porten  og  faa  Hestene,  Mulæslerne  eller 
Oxerne,  han  benyttede,  anbragt  i  Stald  i  bageste  Del  af  Gaar- 
den,  samt  bestille  sig  et  Værelse  ovenpaa  for  Natten. 

Gik  han  nu  ud  paa  Gaden,  saa  mødte  han  en  larmende  Strøm 
af  ivrigt  gestikulerende  Mennesker,  hvoriblandt  de  indfødte  Pom- 
pcjanere  ganske  vist  dannede  Flertallet;  men  foruden  den  pom- 
pejanske  Dialekt,  som  vi  kender  fra  Indskrifter  paa  Mure  og 
Vægge,  kunde  han  høre  rent  Latin.  Pompeji  stod  jo  i  de  sidste 
loo  Aar  af  dens  Levetid  i  en  meget  livlig  Forbindelse  med 
Rom.  Paa  Gaden  kunde  den  fremmede  ogsaa  møde  Indfødte 
fra  Grækenland,  Lilleasien,  Ægypten  og  Syrien  og  af  og  til  en 
Jøde  eller  en  Neger.  De  fleste  af  disse  Udlændinge  kom  til  Byen 
over  Puteoli(det  nuværende  Pozzuoli),  der  i  Oldtiden  var  en 
betydelig  By  med  en  stor  Havn,  hvorfra  der  var  Skibsforbindelse 
med  de  øvrige  Middelhavslande. 

Ved  Gadekrydsene  samlede  der  sig  altid  en  Mængde  Men- 
nesker, men  ogsaa  langs  begge  Fortove  var  der  en  hel  Del  fra  de 
nærliggende  Huse.  Snart  sad  Skomageren  og  reparerede  Fodtøj, 
snart  stod  Snedkeren  og  brugte  sin  Sav  og  Høvl,  Skrædderen 
syede  sit  Tøj,  Moderen  vaskede  og  kæmmede  sine  Børn  o.  s.  v. 
o.  s.  v.  De  usle  Rum,  de  lavere  stillede  beboede,  benyttedes 
kun  til  at  sove  i.  Uophørligt  kastedes  al  Slags  Affald  og  Uren- 
lighed af  forskellig  Art  ud  paa  Kørebanen;  men  dette  var  dog 
ikke  saa  sundhedsfarligt,  da  det  stadig  rindende  Vand  hurtigt 
førte  det  bort  ned  ad  de  skraanende  Gader. 

Overalt  var  der  Mennesker,  der  falbød  Varer,  og  af  og  til 
saa  man  Dampen  stige  op  fra  Beholdere  med  varme  Pølser. 
Flere  Handlende  havde  deres  faste  Stader  paa  Fortovet,  hvor 
de  betegnede  deres  Berettigelse  hertil  ved  at  indridse  paa  Muren, 
at  det  var  med  Ædilernes  (de  overordnede  Politiembedsmænds) 
Tilladelse.  Fra  Butikerne  solgtes  alle  mulige  Varer,  men  størst 
Søgning  havde  Vinboderne,  der  havde  deres  Navn,  thermopolia, 
fra,  at  der  her  udskænkedes  varm  Vin,  som  var  en  meget  yndet 
Drik. 

Kom  den  fremmede  ind  i  Sidegaderne  var  han  udsat  for  at 
blive  antastet  af  de  mange  prostituerede  Kvinder,  der  færdedes 
overalt,  og  som  pyntede  sig  med  skønne  Navne  og  anbefalede 
sig  paa  Murene  med  deres  »skønne  Manerer«  (moribus  bellis)  og 
deres  lave  Taxt,  der  oftest  ikke  var  højere  end  2  smaa  Kobber- 
mønter, der  benævnedes  As  (Fig.  24).  Disse  Kvinder  holdt  særlig 
til  i  Termopolierne,  men  levede  ogsaa  enkeltvis  i  smaa  Celler, 
hvor  der  var  opmuret  et  bredt  Sengeleje  og  iøvrigt  kun  Plads 

til  et  Bord  eller  en  Stol,  eller  de  var  samlede  i  et  Bordel  (italiensk 
lupanaré). 

Af  og  til  søgte  en  Gøgler  at  tiltrække  sig  Opmærksomheden, 
og  i  Abbondanzagaden  anbefalede  en  Slangetæmmer  sig  paa 
Vers,  kunstfærdigt  anbragte  i  en  Slangefigur,  indridset  paa  Muren. 

Der  var  i  det  hele  taget  ind- 
ridset meget  paa  Stukbeklæd- 
ningen af  Murene  ved  Hjælp 
af  et  eller  andet  spidst  Instru- 
ment og  ofte  med  en  højst  man- 
gelfuld Grammatik  og  Retskriv- 
ning, der  bar  Vidne  om  de  paa- 
gældende Forfatteres  Dannel- 
sestrin. Disse  graffiti,  som  de 
nu  kaldes,  drejede  sig  oftest 
om  erotiske  Emner  og  kunde 
være  yderst  uanstændige,  men 
der  findes  dog  ogsaa  en  Del,  der 
kan  gengives.  Saaledes  fandtes 
der  ved  Indgangen  til  et  Hus : 
»Hectica,  min  lille  Pige,  Mer- 
cator  siger  Dig  Farvel«.  Udenpaa  Sextus  Pompejus  Axiochus' 
Hus  tæt  ved  Stabianergaden  læstes  følgende  Vers: 

»Nu  da  Vreden  er  stærk,  jeg  tror  det  er  bedst,   at  vi  skilles; 
Men  er  Smerten  forbi,  vi  atter  kærligt  forenes«. 


Fig.  24.    Fortunata  As  II  (Graffito). 


Udenpaa  et  tredie  Hus  kunde  læses:  »Felix  Aufideus,  gid  Guden 
altid  maa  gøre  dig  lykkelig«.  Mere  nyttige  Graffiti,  som  f.  Ex. 
om,  hvem  der  boede  i  et  Hus,  forekom  sjældent,  og  egenthge 
Gadetavler  var  ukendte.  Af  og  til  saas  Bekendtgørelser  om,  at 
noget  var  tilleje,  eller  at  noget  tabt  efterlystes.  Udenpaa  et  Hus 
fandtes  indridset:  »Her  er  ikke  Stedet  for  Lediggængere«.  At 
der  var  mange  Lediggængere  i  Pompeji,  saaledes  som  der  ogsaa 
nu  er  i  italienske  Byer,  siger  sig  selv,  og  mange  Graffiti  skyldes 
sikkert  disse. 

De  lange  Husfacader  uden  Døre  eller  Vinduer  fristede  mange 
Steder  forbigaaende  til  at  give  efter  for  Naturens  Bud.  Paa  mange 
Huse  var  der  derfor  anbragt  Advarsler  herimod,  oftest  malede 
paa  Muren  med  Farve,  og  hyppigt  anbragtes  to  Slanger,  der  i 
Oldtiden  mentes  at  kunne  afværge  alt  ondt  og  derfor  ogsaa  Uren- 
lighed. Den  Overtrædelse,  der  advaredes  mod,  blev  ofte  speci- 
ficeret og  nævnet  med  rene  Ord  —  Pompej  anerne  var  i  det  hele 

ikke  snærpede  —  og  jævnlig  lovedes  der  Overtræderen  Straffe 
fra  Juppiter  eller  alle  Guderne. 

Blandt  de  paa  Murene  malede  Inskriptioner  (dipinti)  ind- 
tager Valgopraabene  en  umaadelig  Plads,  der  viser  den  Ivrighed, 
hvormed  Stadens  Beboere  deltog  i  Valgene  af  Øvrighedsperso- 
nerne. Bogstaverne,  der  er  temmelig  store,  maledes  med  rød, 
sjældnere  sort  Farve  paa  en  nystrøget  hvid  Flade,  der  benævne- 
des album  (p:  hvidt)  (Fig.  25).  De  blev  ofte  staaende  i  aarevis 
for  tilsidst  atter  at  overhvidtes  og  give  Plads  for  nye  Valgopraab 
eller  Bekendtgørelser.  Særlig  anvendt  hertil  i  Byens  sidste  Tid 
var  Aemilius  Celer, 
der  boede  i  en  lille 
Sidegade  til  Nola- 
nergaden,  og  som 
foruden  at  signere 
mange  af  sine  Pro- 
dukter    tiUige    op-  

lyser  om  et  af  dem,     |.' "H^Miill^lVc 


\imu~ 


iwmm 


mmmi 


at      det      var      skre-  pig_  25.   Valgopraab  paa  en  Mur. 

vet  ved  Maaneskin. 

Disse  Valgopraab  var  altid  meget  korte,  f.  Ex.  »Jeg  beder  Eder 
vælge  M.  Marius  til  Ædil«,  »Vælg  Brutus  Balbus  til  Tomands- 
raad,  han  vil  passe  godt  paa  Byens  Pengekasse«;  »Vælg  M.  Lu- 
cretius  Fronto  (en  Mand,  hvis  Navn  ogsaa  findes  paa  det  i  Fig.  25 
afbildede  Valgopraab),  han  er  en  dygtig  og  hæderlig  Mand«. 
Ejendommelig  er  Anbefalingen  af  Bageren  Proculus,  hvis  Billede 
er  gengivet  i  Fig.  100,  S.  89,  idet  det  anførtes,  at  han  lavede 
godt  Brød.  De  almindeligst  brugte  rosende  Ord  blev  næsten 
altid  forkortede  stærkt,  saaledes  VB  for  vir  bonum,  o:  en  god 
Mand,  DRP  for  dignus  rei  publicae,  o:  Republiken  værdig.  Næ- 
sten paa  alle  Valgopraab  findes  der  3  Bogstaver  sammen:  OVF, 
ofte  sammenbundne  til  et  enkelt  Tegn,  for  ORO  VOS  FACITE, 
o :  Jeg  beder  Eder  vælge.  Ofte  var  det  en  enkelt  Person,  der  an- 
befalede den  paagældende  Kandidat,  og  det  var  da  hyppigt  en 
af  dennes  Klienter,  der  gjorde  dette  for  at  indynde  sig  hos  sin 
Patron.  Man  træffer  ogsaa  Valgopraab  undertegnede  af  Naboerne, 
af  Guldsmedene,  Farverne,  Klædevalkerne  o.  s.  v. 

Med  Interesse  læste  den  fremmede,  som  vi  har  fulgt  paa  hans 
Vej  gennem  Gaderne,  disse  Opraab  om  at  vælge  Kandidater, 
hvis  Navne  tildels  var  godt  kendte  i  Byen.  Men  med  endnu 
større  Interesse  saa  han  paa  de  mange  Skilte,  der  var  malede 
paa  Murene  udenfor  Skotøjsforretninger,  Klædevalkerier,  Far- 
verier o.  s.  V.  og  navnlig  udenfor  Termopolierne.  Atter  og  atter 

fandt  han  Billeder  malede  i  pragtfulde  Farver^  men  iøvrigt  i 
yderst  tarvelig  Udførelse,  forestillende  de  forskellige  Virksom- 
heder og  ovenover  Gudebilleder,  hvoraf  navnlig  Billedet  af  den 
pompejanske  Venus,  Byens  Skytsgudinde,  omgivet  af  Amoriner. 
Fig.  26  gengiver  en  Del  af  et  saadant  Skilt;  man  ser  Venus  med 
Murkronen  paa  Hovedet  og  Scepter  i  Haanden  staaende  i  en 
Triumfvogn,  der  trækkes  af  4  Elefanter.  Paa  den  ene  Side  staar 
Fortuna  og  paa  den  anden  Byens  »Genius«  som  Udtryk  for,  at 

den  bagved  liggen- 
de Farveriforretning 
maatte  blomstre  be- 
skyttet af  Byens 
Gudinde,  Lykken 
og  Pompeji  selv. 

Medens  den  frem- 
mede stod  og  be- 
tragtede dette  Bil- 
lede, hørtes  der 
pludselig  Musik  af 
Fløjter  oppe  fra  den 
Del  af  Abbondanza- 
gaden,  der  udgaar 
fra  Forum,  og  han 
saa  et  Optog  be- 
væge sig  herfra  ned 
ad  Gaden.  Snart  saa 
han,  at  det  var  en  stor  Figur,  forestillende  en  Kvinde,  iført 
prægtige  Klæder  og  siddende  i  en  Tronstol  paa  en  Forhøjning 
med  Bærestænger,  der  bares  af  4  Mænd  (Fig.  27).  Hvis  et  Nu- 
tidsmenneske, der  var  fortrolig  med  Skik  og  Brug  i  Pompejis 
Omegn,  saa  et  saadant  Optog  i  Pompejis  Gader,  vilde  han  tro, 
at  det  var  den  for  sine  Undere  vidtberømte  pompejanske  Ma- 
donna fra  Domkirken  i  Valle  di  Pompei,  der  bares  i  Optog. 
Ved  nærmere  Eftersyn  vilde  han  imidlertid  finde,  at  Kvinde- 
figuren havde  en  Murkrone  paa  Hovedet  og  et  Scepter  i  venstre 
Haand  samt  andre  Attributer,  der  betegnede  hende  som  den  be- 
skyttende Stadsgudinde.  Nogle  har  i  denne  Figur  villet  se  den 
pompejanske  Venus,  medens  andre  mener,  at  det  er  Kybele. 

Saa  lidt  forandrer  religiøse  Skikke  sig  i  Løbet  af  henved  2000 
Aarl 

Det  er  imidlertid  hurtigt  blevet  mørkt;  men  den  fremmede 
kan  med  Lethed  finde  hjem  til  sit  beskedne  Herberge.  Thi  vel 
fandtes  der  ingen  egentlig  Gadebelysning  i  Byen,  men  ved  Mør- 

Fig.  27.    Procession  med  den  pompejanske  Venus  (Kybele?).  Fresko. 


kets  Frembrud  tændtes  der  talrige  Olielamper  i  Butikerne  og  Værts- 
husene, som  alle  var  aabne  ud  til  Gaden  i  hele  Lokalets  Bredde. 
Lamperne  hang  dels  ned  fra  Tværbjælken  over  Indgangen,  og  dels 
var  de  stillede  paa  Stendisken,  der  vendte  ud  mod  Gaden.  Efter  vore 
Forhold  kan  denne  Belysning  ikke  have  været  stærk,  men  i  Italien 
stillede  man  dengang  som  nu  ikke  store  Fordringer  i  saa  Hen- 
seende i  de  mindre  Byer.  Naar  det  imidlertid  oplyses,  at  man 
har  fundet  Lampe- 
bundter, hvori  der 
hang  indtil  14  Lam- 
per, vil  det  ses,  at 
den  Lysmængde,der 
kunde  komme  fra  en 
Butik,  dog  ikke  kan 
have  været  helt  ube- 
tydelig. 

I  de  Gader,  hvor 
der  ingen  Butiker 
med  Lys  fandtes, 
brændte  hist  og  her 
en  enlig  Lampe,  der 
kastede  sit  svage 
Skær  ud  gennem  en 

Aabning     i    Muren.         pig.  28.    slutningen  paa  et  DrikkegUde  (Fresko). 

Jo  længere  det  led  mod  Natten,  desto  flere  berusede  var  der 
paa  Gaderne;  thi  i  denne  By,  der  handlede  med  Vin,  og  hvor 
Bacchusdyrkelsen  var  saa  stærkt  udbredt,  hørte  Vinen  ogsaa 
med  til  den  daglige  Fornødenhed  —  et  af  de  faa  Forhold,  hvor 
der  siden  Oldtiden  er  sket  en  stor  Forandring  i  Italien.  Drikke- 
gilder til  langt  ud  paa  Natten  var  almindelige,  og  i  Fig.  28  ser 
man,  hvorledes  en  af  Gæsterne,  da  Selskabet  bryder  op,  maa 
tages  under  Armene  af  sin  Slave. 

Naar  derfor  Pompejis  Gader  om  Natten  henlaa  i  Mørke,  af- 
løstes dette  af  og  til  af  en  Lygte  eller  en  Fakkel,  hvormed  en 
Svirebroder  lod  sig  lyse  hjem  af  sin  Slave,  og  af  og  til  afløstes 
Stilheden  af  højrøstet  Tale  eller  Skænderi.  Men  dette  forstyr- 
rede ikke  den  fremmede,  der  var  kommet  hjem  til  sit  Herberge 
og  sov  sødelig  i  sin  umagelige  Seng  drømmende  om  den  pom- 
pejanske  Venus  og  om  Bacchusfester. 


VII.    FORUM    (FORO   CIVILE)   OG   OMLIGGENDE   OF- 
FENTLIGE BYGNINGER 

Pompejis  Forum  (Reg.  VII,  Ins.  VIII)  var,  ligesom  Roms  Fo- 
rum, Centrum  for  det  offentlige  verdslige  Liv,  men  det  er  dog  ogsaa 
—  ligesom  det  romerske  Forum  —  præget  af,  at  det  daglige  Liv 
her  foregik  i  Ly  af  Templer.  Den  antike  Opfattelse  skelnede  i 
det  hele  ikke  skarpt  mellem  det  profane  og  det  hellige.  Der  var 
ikke  mindre  end  4  Templer  paa  selve  Forum  og  2  tæt  derved. 
I  flere  af  dem  var  der  dog  en  Sammenblanding  af  Gude-  og 
Kejserdyrkelse,  hvilken  sidste  var  meget  stærkt  fremtrædende  i 
Pompeji.  Desuden  var  der  fra  Forum  Adgang  til  flere  andre 
offentlige  Bygninger,  hvis  Anvendelse  var  nøje  knyttet  til  Forums. 

Naar  den  besøgende  nutildags  træder  ind  i  Pompeji  gennem 
Søporten  {Porta  marina,  Kortet  A),  kommer  han  gennem  den 
korte  Søgade  {Strada  della  Marina,  d.)  hurtigt  ind  i  den  sydvest- 
lige Del  af  Forum  (Fig.  29),  hvis  Søjlegang  er  særlig  vel  bevaret  her. 

Gaar  man  nu  ned  paa  den  aabne  Plads,  der  danner  en  aflang 
Firkant,  142.5  Meter  lang  og  38.50  Meter  bred  og  vender  Blikket 
mod  Nord,  har  man  for  sig  et  pragtfuldt  Panorama,  for  hvilket 
Vesuv  danner  en  imponerende  Baggrund  (Fig.  30). 

Mod  Nord  afsluttes  Pladsen,  der  er  delvis  belagt  med  store 
kvadratiske  Kalksten,  af  Ruinerne  af  Juppitertemplet  med  en 
Triumfbue  paa  hver  Side,  medens  de  3  øvrige  Sider  begrænses 
af  Resterne  af  en  Søjlegang,  hvorfra  man  overalt  maa  stige  et 

eller  flere  Trin  ned  for  at  komme  ind  paa  den  aabne  Plads.  Pom- 
pejanerne  kunde  derfor  ligesom  Romerne  tale  om  at  gaa  ned 
paa  Forum. 

Paa  Pladsen  findes  talrige  Sokler,  hvorpaa  der  har  staaet  Sta- 
tuer, ofte  Rytterstatuer  af  Mænd,  man  har  villet  vise  en  særlig 
Ære.  Disse  stammer  vistnok  udelukkende  fra  Byens  romerske 


Fig.  29.   Forums  vestlige  Søjlegang.  Tilv.  Basilikaens  Forgaard. 


Periode  (se  S.  7);  i  dette  Tidsrum  overlæssedes  ikke  alene  Roms, 
men  ogsaa  Provinsbyernes  Forum  med  Statuer  ikke  mindst  af 
Kejserne,  og  man  har  paa  den  sydlige  Del  af  Pladsen  kunnet 
eftervise  ikke  mindre  end  5  Sokler  til  saadanne. 

De  3  Søjlerækker,  der  omslutter  den  aabne  Plads,  har  dannet 
en  pragtfuld  Kolonade^  hvor  de  spadserende  har  kunnet  søge 
Ly  mod  Regnen  og  skærme  sig  mod  Solens  brændende  Straaler. 
Den  var  —  hvad  man  ikke  kan  se  mere  —  dannet  af  2  Rækker 
Søjler  stillede  ovenpaa  hinanden,  de  underste  doriske,  de  øverste 
joniske,  og  paa  to  Steder  ses  endnu  Resterne  af  Trapperne, 
der  førte  op  til  den  øverste  Kolonade.  En  Forestilling  om  denne 
2-Etages  Kolonade  faar  man  af  Fig.  39,  S.  41.  Desuden  findes 

der    paa    Sydsiden    af   Pladsen    en   ny  Række   Søjler   bag   den 
første. 

Fra  den  Plads,  hvor  vi  nu  staar,  ser  vi  følgende  Bygninger 
og  Rum  vendende  ud  mod  Forum.  Lige  til  Venstre  Basilikaen 
(Kortet^  h),  hvis  Hovedindgang,  den  store  Forhal,  betrædes  di- 
rekte fra  Forum  (Fig.  29).  Bag  Basilikaen  ligger  Resterne  af  Venus- 
templet (i).   Dernæst,  idet  vi  gaar  mod   Nord  langs  Vestsiden 


Fig.  30.    Forum  set  fra  Syd. 

af  Pladsen:  Apollotemplet  (j),  hvis  Indgang  ligger  i  Strada  della 
Marina.  Ved  den  nordlige  Ende  af  Apollotemplets  Mur  ud  mod 
Søjlegangen  er  der  en  Niche  (k),  hvori  er  anbragt  en  Kopi  af 
Byens  Justérmaal  for  Rummængder,  idet  der  i  et  Stenbord 
findes  9  Udhulinger  af  forskellig  Bredde  og  Dybde  til  Angivelse 
af  de  forskellige  Maal.  Disse  var  oprindelig  græske,  men  forsy- 
nede med  oskiske  Indskrifter,  der  senere  gav  Plads  for  latinske 
samtidigt  med,  at  Hulhederne  udvidedes  til  romersk  Maal. 

Derpaa  følger  et  Par  Rum  af  ubekendt  Betydning,  dernæst 
et  meget  stort  Rum,  der  sandsynligvis  har  været  Grønthal  (1), 
saa  et  stort  offentlig  Latrin  (m)  og  tilsidst  nogle  smaa  Lokaler, 
der  menes  at  have  tjent  til  Skatkammer.  Hermed  har  vi  naaet 
til  Ende  med  Vestsiden.  Nordsiden  er  dannet  af  Juppitertemplet 

(n)  med  en  Triumfbue  paa  hver  Side,  hvorved  dannes  to  Ud- 
gange fra  Forum.  Bag  Juppitertemplet  paa  Hjørnet  af  Nolaner- 
gaden  Fortunatemplet  (o). 

Vi  kommer  nu  over  til  Østsiden,  hvor  der  først  findes  en  Ind- 
gang til  Viktualiehallen  {Macello,  p),  dernæst  Indgangen  til  Ka- 
pellet for  Byens  Skytsaander  (lares),  paa  Kortet  mrk.  q,  frem- 
deles Vespasians  Tempel  (r)  og  endelig  paa  Hjørnet  af  Abbon- 
danzagaden  Eumachia's  Bygning  (s).  Syd  for  denne  Gade  fijides 


Fig.  31.    Basilikaen  set  fra  Forum. 

det  saakaldte  Comitium  og  endelig  paa  Torvets  Sydside  de  3 
Municipalbygninger  (t). 

Basilikaen  (Fig.  31,  Kortet  h).  Denne,  der  er  en  af  de  ældste 
Bygninger  i  Byen,  stammer  fra  den  samnitiske  Tid  (se  S.  7). 
Den  er  som  alle  Oldtidens  Basilikaer  en  aflang  firkantet  Bygning 
med  Søjler  indvendig. 

Den  pompejanske  Basilika  vil  paa  mange  gøre  Indtryk  af  en 
Kirkebygning,  og  dette  er  ikke  saa  underligt,  thi  mange  kristne 
Kirker  er  som  bekendt  byggede  ved  Omdannelse  af  en  hedensk 
Basilika,  ligesom  denne  Bygningstype,  der  stammer  fra  Græken- 
land {basilika  stoa,  o:  den  kongelige  Søjlehal),  stadig  benyttes  til 
Opførelsen  af  Kirker. 

Ud  mod  Forum  findes  først  en  stor  Forhal,  der  vistnok  har 
været  uden  Tag.  Herfra  fører  4  Trin  op  til  Basilikaens  mægtige 
Rum,  der  er  55  Meter  langt  og  24  Meter  bredt.  Langs  dets  4 
Sider  er  der  anbragt  28  svære  kanellerede  Søjler  af  c.  i  Meters 

Tværsnit.  Disse  Søjler,  hvoraf  kun  den  nederste  Del  staar  til- 
bage, er  opmurede  af  Sten  og  har  oprindelig  været  stukbeklædte. 
Desuden  ses  paa  de  to  Længdevægge  en  Række  tyndere  Halv- 
søjler, mellem  hvilke  der  sandsynligvis  for  oven  har  været  Aab- 
ninger  til  at  give  Lys  til  det  store  Rum. 

Bag  den  korte  tværløbende  Søjlerække  i  Rummets  bageste  Del 
ses  lige  foran  Endemuren  en  stor  opmuret  Forhøjning,  hvori 

Fig.  32.   Apollotemplets  ostlige  Del. 

der  indvendig  findes  et  lille  hvælvet  Rum.  Det  var  Dommernes 
Sæde,  Tribunalet. 

Basilikaen  var  nemlig  det  Sted,  hvor  det  dømmende  Tomands- 
raad  afsagde  sine  Domme;  men  desuden  blev  den  benyttet  til 
meget  andet.  Særlig  benyttedes  den  til  al  Slags  Handel  og  til 
Afslutning  af  Forretninger  som  en  Slags  Børs. 

Venustemplet  {Tempio  di  Venere,  i).  Dette  var  Byens  næst- 
største Tempel.  Ruinerne  ligger  strax  tilhøjre,  saasnart  man  er 
kommet  gennem  Søporten,  men  de  fleste  besøgende  gaar  forbi 
disse  uden  at  bemærke  dem,  da  der  kun  er  yderst  ringe  Rester 
tilbage.  Det  ødelagdes  nemlig  fuldstændig  under  Jordskælvet  i 
Aaret  63  e.  Kr.,  og  Opførelsen  af  et  nyt  Tempel  var  først  lige 

begyndt,  da  et  nyt  Jordskælv  under  Katastrofen  i  79  ødelagde 
Templet  paany. 

Det  stammer  fra  den  romerske  Tid  (se  S.  7)  og  Resterne  bærer 
tydeligt  Spor  af,  at  det  havde  været  Hensigten  at  ære  Byens 
Skytsgudinde  med  et  Pragttempel.  »Den  pompejanske  Venus« 
dyrkedes  dog  ikke  saa  meget  i  sin  Egenskab  af  Kærlighedens 
Gudinde,  men  som  Gudinden  for  Lykke  og  Trivsel. 

Apollotemplet   {Tempio  di  Apollo,   Fig.  32,   Kortet  j).  Dette 


Fig.  33.   ApoUotemplet  rekonstrueret   (Weichardt). 


Tempel  har  oprindehg  haft  Adgang  fra  Forum;  nu  findes  Ind- 
gangen fra  Søgaden,  lige  før  denne  udmunder  paa  Forum. 

Det  er  Byens  bedst  bevarede  Tempel,  der  engang  er  blevet 
bygget  paa  Fundamenterne  af  en  ældgammel  Tempelbygning,  og 
restaureret  efter  at  det  havde  lidt  ved  Jordskælvet  i  63  e.  Kr. 

Træder  man  indenfor  Murene,  ser  man  en  stor  aflang  firkantet 
Tempelgaard,  i  hvis  bageste  Del  selve  Templet  ligger.  Denne 
store  Plads  har  været  omgivet  paa  alle  4  Sider  af  en  Kolonade 
i  to  Etager  (Fig.  33),  hvoraf  dog  nu  kun  den  underste  staar  til- 
bage. I  hvert  Hjørne  af  Tempelgaarden  har  der  været  et  stort 
Marmorbækken  anbragt .  paa  en  Fod  til  Optagelse  af  Vand  fra 
et  Springvand. 

Inde  i  Tempelgaarden  var  der  opstillet  3  Par  Gudestatuer, 
hvoraf  hver  stod  foran  en  Søjle.  Tilvenstre  for  Indgangen  findes  nu 

en  Marmorstatue  af  Afrodite  (Venus)  med  et  lille  Alter  foran, 
og  paa  den  tilsvarende  Plads  tilhøjre  en  Marmorstatue  af  en  Her- 
mafrodit. Foran  3die  Søjle  tilhøjre  paa  Kolonadens  Længdeside 
en  Icgemstor  Broncestatue  af  Apollo  i  Færd  med  at  udskyde 
en  Pil  af  sin  Bue,  og  svarende  til  denne  Figur  findes  paa  den 
modsatte  Side  en  ligeledes  i  Bronce  udført  Statue  af  Gudens 
Tvillingsøster,  Artemis  (Diana)  med  et  lille  Alter  foran.  Det 
sidste  Par  dannes  tilhøjre  af  et  Hoved  af  Hermes  (Merkur)  an- 
bragt paa  en  høj,  firkantet  Sokkel  (»Herme«)  og  ligeoverfor  var 
antagelig  en  Statue  af  Maja,  Hermes'  Moder.  Hermes  er  dog 
ikke  gengivet  som  Gudernes  raske  Budbringer,  men  som  den 
Gud,  der  ledsagede  Menneskenes  Sjæl  paa  Vejen  til  Dødsriget. 

Alle  de  nævnte  Statuer  er  Kopier  efter  de  originale,  som  er 
flyttede  til  Museet  i  Neapel. 

Selve  Templet  udfylder  lidt  over  Halvdelen  af  Tempelgaar- 
den.  Dets  Underbygning  er  hævet  nogle  Meter,  og  paa  For- 
siden fører  en  Trappe  op.  Foran  Trappen  findes  et  større  Alter, 
bygget  af  Kalksten,  og  tilvenstre  for  den  Resterne  af  en  slank 
Søjle,  der  har  baaret  et  Solur.  Paa  Underbygningen  har  der  hævet 
sig  6  Søjler  foran  og  bagved  og  6  paa  hver  Side.  Indenfor  disse 
findes  den  saakaldte  cella,  o :  et  firkantet  Rum,  hvori  Gudebilledet 
fandtes,  og  hvortil  kun  Præsterne  havde  Adgang.  Her  findes 
endnu  den  Pjedestal,  hvorpaa  der  har  staaet  en  Apollofigur,  og 
man  har  tillige  fundet  en  af  denne  Guds  Attributer,  en  Omphalos 
(o:  Navle)  af  Sten.  Gulvet  i  Cellaen  har  været  forsynet  med  en 
smuk,  flerfarvet  Mosaikbelægning. 

Juppitertemplet  (Tempio  di  Giove,  Fig.  34,  Kortet  n).  Dette 
er  Byens  største  Tempelbygning,  der  med  Vesuv  som  Baggrund 
behersker  Byens  store  Torv.  Paa  hver  Side  findes  en  Triumfbue, 
hvoraf  den  mod  Øst  formodes  at  have  været  viet  til  Nero  og 
Drusus,  Germanicus'  to  ulykkelige  Sønner,  der  blev  myrdede 
af  Kejser  Tiber,  til  hvis  Ære  andre  mener,  at  denne  Triumfbue 
rejstes. 

Templets  Underbygning  er  hævet  3  Meter  op  over  Pladsen 
og  har  i  den  halve  Højde  en  Platform,  hvortil  to  smalle  Trapper 
fører  op,  medens  der  paa  det  sidste  Stykke  kun  er  én  bred  Trappe. 
Paa  denne  Platform  har  efter  al  Sandsynlighed  Talerne  staaet 
ved  Folkeforsamlingerne.  At  der  her  oprindelig  fandtes  et  Alter, 
fremgaar  af  et  i  et  Hus  fundet  Relief,  der  fremstiller  Jordskælvet 
paa  Forum  i  Aaret  63  e.  Kr.  Paa  dette  Relief  ser  man  ogsaa,  at 
der  fandtes  en  Rytterstatue  paa  hver  Side  af  Templets  Under- 
bygning. 

Man  kan  endnu  se,  at  selve  Templet  bestaar  af  en  Forhal, 

der  er  begrænset 
paa  de  3  Sider  af 
en  Række  Søjler, 
hvoraf  de  6  vender 
fortil,  medens  den 
bageste  Begræns- 
ning dannes  af  For- 
muren af  en  stor 
Celia  med  en  mæg- 
tig Døraabning  Inde 
i  Cellaen  ses  Rester- 
ne af  en  Søjlerække 
langs  hver  Langside. 


Fig.  34.  Juppitertemplet. 


I  Baggrunden  af  Rummet  findes  en  3V2  Meter  høj  opmuret  For- 
højning, paa  hvis  øverste  Flade,  som  har  været  marmorbeklædt, 
der  antagelig  har  været  anbragt  Billeder  af  Juppiter,  Juno  og 
Minerva.  I  Cellaen  fandtes  et  fortrinlig  udført  Juppiterhoved 
af  Marmor  (Fig.  35).  Det  indre  af  Forhøjningen  optages  af  3 
hvælvede  Rum  (Skatkammer?),  ligesom  der  ogsaa  findes  for- 
skellige Rum  i  Templets  Underbygning.  I  Cellaen  har  man 
fundet  Rester  af  Vægdekorationer  og  af  et  Marmorgulv  med 
Mosaikmønster. 

De  Ruiner,  vi  nu  ser  af  Juppitertemplet,  viser  kun  en  svag 
Afglans  af,  hvad  det  oprindelig  var;  thi  der  er  tydelige  Spor  af, 
at  der  har  været  anvendt  meget  paa  dets  Opførelse.  Denne  fandt 
Sted  kort  Tid  efter,  at  Pompeji  var  kommet  under  Roms  Herre- 
dømme (80  f.  Kr.),  og  det  har  utvivl- 
somt været  Hensigten  at  gøre  denne 
Bygning  til  et  pompejansk  Kapitol. 
Det  led  overordentlig  ved  det  flere 
Gange  omtalte  Jordskælv,  og  Restau- 
reringen var  knap  begyndt,  da  Byen 
gik  under. 

Fortunatemplet  (Tempio  di  For- 
tuna, Fig.  36,  Kortet  o).  Efterat  have 
nydt  den  skønne  Udsigt  fra  Juppiter- 
templet, begiver  vi  os  gennem  den 
Triumfbue,  der  ligger  Øst  for  Temp- 
let op  ad  Strada  del  Foro,  indtil  hvor 
den  krydser  Nolanergaden.  Her  ligger 
paa  Hjørnet  tilhøjre  de  sørgelige  Rui- 
„.-,,,      .,    ,       ^  ner  af  det  Tempel,  der  ifølge  en  Ind- 

Fig.  35.   Juppiterhoved  .-/•..»-.  a  t« 

(Marmor).  skrift  hed  Fortuna  Augusta  Templet. 

Dette  Navn  havde 
det  faaet,  fordi  det 
var  opbygget  til 
Ære  for  Lykkens 
Gudinde  som  sær- 
lig Beskytterinde  for 
de  romerske  Kej- 
sere, der  som  be- 
kendt alle  i  Begyn- 
delsen bar  Tilnav- 
net: Augustus. 

Fortunatemplet  er 
ligesom  Pompejis  an- 
Fig.  36.  Fortunatemplet.  dre  Templer,  Miner- 

vatemplet  paa  Foro  triangulare  alene  undtaget,  opført  paa  en  høj 
Underbygning  i  Modsætning  til  de  rent  græske  Templer,  der 
kun  er  let  ophøjede  over  den  Grund,  de  er  bygget  paa.  Ogsaa 
ved  Fortunatemplet  er  der  en  Platform  med  et  Alter  foran  selve 
Templet,  hvis  Søjler  ikke  længere  ses,  medens  derimod  Celiaens 
tykke  Mure  staar  tilbage  med  en  bred  Indgangsaabning  fortil. 
Hvorledes  Templet  maa  antages  at  have  set  ud  fremgaar  af  Fig.  7, 
S.  8. 

Vi  gaar  nu  tilbage  til  Forum,  og  finder  strax  paa  venstre 
Haand  bag  Resterne  af  Kolonaden  Indgangen  til: 

Viktualiehallen  {Macello,  Fig.  37,  Kortet  p).  Dette  Kom- 
plex  af  Bygninger  har  beskæftiget  Arkæologerne  meget,  og  det 
har  i  Aarenes  Løb  faaet  de  forskelligste  Betegnelser,  indtil  det 
nu  maa  betragtes  som  afgjort,  at  det  har  været  anvendt  til  et 
mere  prosaisk  Brug,  end  man  oprindelig  troede,  nemlig  til  Ud- 
salg af  Kød,  Fisk  og  Viktualier. 

Hvad  der  har  vildledet  ældre  Forskere  er  først  og  fremmest 
Tilstedeværelsen  af  12  firkantede  Søjler  i  Midten  af  den  aflang 
firkantede  store  Gaard.  Disse  blev  længe  opfattede  som  Fod- 
stykkerne for  de  12  Guder.  Det  har  imidlertid  vist  sig,  at  ogsaa 
andre  antike  Viktualiehaller  har  haft  lignende  Søjler  til  Under- 
støttelse af  en  Hvælving  {tholus),  hvorunder  Salget  af  Fisk  fore- 
gik; desuden  har  man  her  fundet  Fiskeskæl  i  et  lille  Bassin  i 
Midten.  Dernæst  findes  der  i  Baggrunden  af  den  store  Gaard 
midt  for  Indgangen  et  stort,  oprindelig  overdækket  Rum,  hvor- 
til nogle  Trin  fører  op,  og  som  var  et  Kapel,  helliget  til  Kejser- 
dyrkelse; men  ogsaa  Tilstedeværelsen  af  et  saadant  Kapel  er 
forenelig  med  Anvendelsen  af  de  andre  Rum  til  Kød-  og  Vik- 
tualiehandel.  Endelig  har  et  tilvenstre  liggende  Rum  oprindelig 

været  anset  for  be- 
stemt til  en  eller 
anden  Kultus;  men 
det  kan  ogsaa  godt 
tænkes  at  have  væ- 
ret anvendt  til  Auk- 
tionslokale.  Det  til- 
højre liggende  tredie 
Rum  har  efter  hele 
sin  Bygning  at  døm- 
me med  store  Sten- 


J^ 


•^JJP* 


Fig.  37.    Viktualiehallen  (Macello). 


bænke  og  rigeligt  Afløb  for  Vand  utvivlsomt  været  anvendt 
til  Fremlæggelse  af  Kød  til  Salg.  En  Række  mindre  Rum  langs 
højre  Side  af  Gaarden  har  tjent  til  Butiker. 

Templet  for  Byens  Skytsaander  {Tempio  dei  Lari  pubblici, 
Kortet  q)  er  der  Adgang  til  gennem  en  stor  Gaard,  der  er  næ- 
sten fuldstændig  aaben  ud  til  Forums  Søjlegang.  Paa  Muren 
modsat  Indgangen  findes  en  kolossal  Niche  (apsis),  ganske  som 
man  træffer  den  i  Husene  til  Opstilling  for  Hjemmets  Skyts- 
aander (lares).  Her  har  der  muligvis  været  opstillet  et  Billede 
af  Kejser  Augustus,  der  meget  søgte  at  fremme  Dyrkelsen  af 
Byernes  Skytsaander  og  bestemte,  at  ogsaa  hans  Genius  skulde 
æres  sammen  med  disse.  En  Antagelse  af,  at  Bygningen  har  været 
et  Bibhotek,  har  intet  for  sig. 

Det  store  Rum,  der  nu  staar  øde  og  trist,  var  engang  en  pragt- 
fuld Gaard,  der  var  belagt  med  Marmor  og  omsluttet  af  marmor- 
beklædte  Mure. 

Vespasians  Tempel  (Tempio  di  Vespasiano,  Fig.  38,  Kortet  r). 

Ogsaa  her  har  vi  en 
stor  firkantet  Gaard. 
Indgangen  er  imid- 
lertid forholdsvis 
snæver  og  danner 
en  lille  Søjlehal. 

I  Midten  af  Gaar- 
den findes  et  ret  vel- 
bevaret marmorbe- 
klædt  Alter  med  et 
godt  udført  Relief, 
der  gengiver  en  Of- 
ferscene. Paa  Mid- 
ten af  den  Mur, 
Fig.  38.  Vespasians  Tempel.  der  er  modsat  Ind- 

gangen,  er  der  en  muret  Forhøjning,  der  antages  at  have  dan- 
net Underbygningen  til  det  lille  Tempel. 

Eumachia's  Bygning  {Edificio  di  Eumachia,  Kortet  s).  Dette 
Komplex  af  Bygninger  ligger  mellem  det  sidst  nævnte  Tempel 
og  Abbondanzagaden  (Kortet  c),  hvor  der  er  en  Indgang  for- 
uden Hovedindgangen  fra  Forums  østlige  Kolonade. 

Over  Indgangen  fra  Abbondanzagaden  er  der  en  Stentavle, 
hvori  det  oplyses,  at  Bygningerne  er  opført  af  Eumachia,  Lucius' 
Datter,  Bypræstinde,  paa  egne  og  hendes  Søns  Vegne  samt  paa 
egen  Bekostning,  og  en  Statue  af  Eumachia  (hvoraf  Hovedet  er 
gengivet  i  Fig.  loi,  S.  90)  er  opstillet  i  en  stor  Niche  paa  Mu- 
ren ligeov^rfor  Indgangen  fra  Forum.  Den  store  aflang  firkan- 
tede Gaard,  der  er  den  største  af  dem,  der  ligger  ved  Forum, 
har  haft  en  2  Etages  Søjlerække  paa  alle  4  Sider.  Murene,  der 
begrænser  Gaarden,  er  overalt  dobbelte  og  indeslutter  tilhøjre 
og  tilvenstre  samt  bagved  en  dækket  Gang,  den  saakaldte  Krypt. 

Da  Eumachia's  Statue  ifølge  en  Indskrift  er  oprejst  af  fullones, 
o:  de  Haandværkere,  der  valkede  Klæde,  gav  det  Appretur, 
vadskede  det  o.  s.  v.,  er  der  Grund  til  at  antage,  at  Eumachias 
Bygningskomplex  benyttedes  til  Salg  af  Klæde  og  formentlig 
ogsaa  af  Klædninger  og  Uld. 

Den  offentlige  Afstemningssal  {Comitium)  ligger  paa  det  mod- 
satte Hjørne  af  Abbondanzagaden.  Grundet  paa  en  Misforstaaelse 
af  en  Indskrift,  der  fandtes,  blev  dette  Lokale  i  Begyndelsen 
antaget  for  at  have  været  en  Skole. 

De  3  Municipalbygninger  (Kortet  t).  Paa  Forums  Sydside 
ligger  3  store  Sale,  som  antages  at  have  været  benyttede  af  Byens 
Raad  og  Administration. 

Livet  paa  Forum.  Det  pompe janske  Forums  nuværende  Skøn- 
hed betinges  af  den  store  regelmæssige,  aabne  Plads,  den  stor- 
slaaede  Udsigt  mod  Nord  og  Syd  og  af  de  maleriske  Ruiner. 
I  Byens  Blomstringstid,  og  navnlig  fra  vor  Tidsregnings  Begyn- 
delse og  indtil  Aaret  63,  da  Jordskælvet  ødelagde  saa  meget 
her,  var  Pladsens  Skønhed  tildels  af  en  helt  anden  Natur.  Da 
var  den  store  aabne  Plads  fyldt  af  Marmor-  og  Broncestatuer 
og  indrammet  af  en  Dobbeltkolonade,  der  maa  have  taget  sig 
imponerende  ud,  samt  af  en  Række  Pragtbygninger  af  stor  arki- 
tektonisk Skønhed.  Og  hvor  vi  nu  ser  de  graa  Murmasser  rage 
nøgne  og  afstumpede  frem  og  ser  Søjlestumperne  berøvede  deres 
fine  hvide  Stuk  og  deres  smukke  kraftige  Farver,  der  var  der 
engang  dels  marmorbeklædte  Mure  og  dels  slanke  Søjler  med 
smukke  Kapitæler  —  alt  straalende  i  den  kraftige  pompcjanske 
Sols   Glans.  Hvorledes  det  maa  antages,  at  den  nordlige   Del 

af  Forum  har  taget  sig  ud,  gengiver  Fig.  39.  Det  meste  af  alt 
dette  har  ikke  alene  Tidens  Tand  røvet  men  ogsaa  de  hen- 
synsløse Udgravninger  i  Oldtiden  og  i  det  i8de  og  Begyndelsen 
af  det  19de  Aarhundrede  (se  S.  14).  Vil  man  derfor  tænke  sig 
tilbage  i  Byens  Velmagtsdage,  maa  man  søge  at  sætte  tilbage  paa 
sin  Plads  alt  det.  Tiden  og  Menneskehænder  har  fjærnet,  for  at 
forstaa,  hvorledes  Rammen  var  omkring  det  Liv,  der  rørte  sig 
paa  Forum. 

Forum  var  Byens  Hjerte!  Herfra  udgik  saa  meget  af  det,  der 
var  af  vital  Betydning  for  Byen. 


JgSWtCrVlLE-  lEAVFLVM-  R)VIS 


Fig.  39.    Nordlige  Del  af  Forum  rekonstrueret  (Weichardt). 

Paa  den  aabne  Plads,  som  altid  var  afspærret  for  Vognfærdsel, 
samlede  Byens  og  Forstædernes  Indbyggere  sig  aarlig  fra  de 
forskellige  Valgdistrikter  (curiae)  for  at  vælge  Medlemmerne  af 
Byraadet  (decuriones),  det  dømmende  Tomandsraad  [duumviri 
iuri  dicundd)  og  det  administrerende  Tomandsraad,  hvis  Med- 
lemmer kaldtes  aediles,  og  som  havde  Tilsyn  med  Gaderne  og 
de  offentlige  Bygninger  og  tillige  fungerede  som  en  Slags  Politi- 
mestre. Her  samledes  Deltagerne  i  de  forskellige  Optog,  som 
drog  gennem  Byen  ved  de  offentlige  Fester.  Og  gaar  vi  længere 
tilbage  i  Tiden,  før  Byen  fik  sit  Amfiteater,  da  afholdtes  der  ogsaa 
paa  Forum  Gladiatorkampe,  ved  hvilke  Byens  fornemme  tog 
Plads  i  den  øverste  Kolonade  for  herfra  at  betragte  det  grufulde 
Skuespil.  I  den  førromerske  Tid,  da  Pompeji  endnu  var  en  fri 

By,  valgtes  her  Byens  øverste  Embedsmænd,  mediss  tovtiks,  der 
styrede  Pompeji  sammen  med  en  kvaisstur  (af  det  latinske  questor) 
og  de  to  aidiles.  Paa  Forum  kaldte  mediss  tovtiks  Indbyggerne 
sammen  i  alvorlige  Øjeblikke,  f.  Ex.  naar  Fjenden  nærmede  sig 
Staden,  og  her  proklamerede  Romerne,  at  Pompejis  frie  Tid 
var  forbi,  og  at  den  herefter  var  en  romersk  Provinsby. 

Til  Forum  strømmede  Folket  for  at  læse  de  offentlige  Bekendt- 
gørelser, der  var 
malede  med  store 
røde  Bogstaver  paa 
de  frisk  hvidtede 
Mure  (se  S.  27). 

Til  Forum  gik 
Ligtogene  ved  an- 
sete Mænds  Begra- 
velse, idet  det  be- 
tragtedes som  en 
Hæder  for  den  af- 
døde, at  hans  af- 
sjælede Legeme  an- 
bragtes en  kort  Tid 
paa  Forum,  inden 
Begravelsen  afslut- 
tedes. Og  her  holdtes  Lovtalen  over  den  afdøde  store  Borger. 
Men  først  og  sidst  var  Livet  paa  Forum  præget  af,  at  Byen 
var  en  Handelsby.  Her  afsluttede  Købmændene  deres  Handler, 
blandt  hvilke  Handelen  med  Vin  spillede  en  fremtrædende  Rolle. 
Ogsaa  Handelen  med  Olivenolie  var  af  stor  Betydning.  Paa  Fo- 
rum havde  Vexellererne  deres  Boder;  Byen  handlede  jo  med 
Varer  fra  Grækenland,  Ægypten,  Afrika,  og  der  kom  ogsaa  en 
Del  udenlandske  Søfolk  til  Byens  Havn. 

Men  ogsaa  Smaahandelen  blomstrede  her.  Dette  faar  man  en 
Forestilling  om  ved  at  betragte  en  Række  Fresker^),  der  fore- 
stiller Scener  fra  Forum,  hvis  Søjler  og  tildels  ogsaa  hvis  Rytter- 
statuer ses  paa  Billederne.  Man  ser  bl.  a.  en  sælge  Broncekar 
og  andre  Metalsager  (Fig.  40),  en  anden  Skotøj,  som  Kunderne 
prøver  siddende  paa  en  Stol,  en  tredie  sælger  noget  spiseligt, 
en  fjerde  udskænker  varm  Vin  o.  s.  v.  Mest  ejendommeligt  er 
det  dog,  at  Forum  ogsaa  benyttedes  til  at  give  Børn  Undervis- 
ning, og  man  ser  paa  Fig.  41,  hvorledes  den  alvorlige  ældre  Lærer 


Fig.  40.    Scene  fra  Forum  efter  en  Fresko. 


^)  Alle  de  i  denne  Bog  omtalte  og  afbildede  Fresker  stammer  fra 
Pompeji  med  Undtagelse  af  den  i  Fig.  51  gengivne. 

staar  og  overvaager  3  Børn,  der  sidder  paa  en  Bænk  med  Perga- 
mentrullerne udfoldede  paa  Skødet,  medens  en  Hjælpelærer  be- 
arbejder Rygstykkerne  paa  en  doven  Elev,  der  holdes  af  to  Med- 
disciple.  Tilhøjre  ses  en  Del  af  et  Fodstykke  til  en  Statue. 

Naturligvis  løb  der  Børn  omkring  og  legede  Tagfat  (hvad  man 
ogsaa  kan  se  paa  et  af  Billederne)  eller  spillede.  Og  saa  endelig 
Tiggerne,  Krøblinge  og  fremfor  alt  de  mange  Lediggængere. 
Basilikaen  er  li- 
gefrem over- 
dænget med  dis- 
ses graffiti  (se 
S.  26),  der  of- 
test enten  er 
højst  uanstæn- 
dige eller  gan- 
ske aandløse.  En 
har  2  Gange 
malet  med  store 
Bogstaver  »Ba- 
silica«,  en  anden 
har  ridset  Nav- 
net paa  en  Gla- 
diator ledsaget  af  et  Billede,  en  tredie  sin  elskedes  Navn.  Ad- 
skillige prostituerede  Kvinder  har  indridset  deres  Navne  og  deres 
Taxt.  Tankeindhold  er  der  dog  i  enkelte;  saaledes  er  følgende 
Graffito  indridset:  »Et  meget  lille  Onde  bliver  ved  at  ringeagtes 
til  et  stort«.  Endelig  er  der  et  —  iøvrigt  ikke  originalt  —  Vers, 
der  skal  gengives: 

»Mur,  jeg  beundrer  Dig,  at  Du  ikke  længst  er  brudt 

sammen. 
Du,  som  maa  taale  saa  mange  vidløse  Skribleres  Vaas.« 


Fig.  41.    Scene  fra  Forum  (efter  en  Fresko). 


VIII.    FORO  TRIANGULARE  OG  OMLIGGENDE 
OFFENTLIGE  BYGNINGER 

Til  denne  afsides  liggende  og  stille  Plads  (Kortet,  u)  knytter 
sig  Pompejis  ældste  Historie.  Her  laa  Byens  ældste  Tempel,  og 
Pladsen,  der  kunde  aflukkes  fuldstændig  for  uvedkommende,  har 
utvivlsomt  haft  Karakteren  af  noget  heUigt. 

Den  har,  som  dens  nuværende  Navn  udsiger,  en  trekantet 
Form  med  en  Langside  mod  Øst  langs  det  store  Teaters  væl- 

Fig.  42.    Forhallen  til  Foro  triangulare. 


dige  Mur  og  Gla- 
diatorkasernen, en 
kortere  Side  mod 
Nordvest  og  en  me- 
get kort  mod  Syd- 
vest. 

Indgangen  dan- 
nes ved,  at  Trekan- 
tens nordlige  Spids 
er  afskaaret,  og  her 
findes  en  Forhal  med 
høje  joniske  Søjler 
ud  mod  Gaden  (Fig. 
42).  Forhallen  er 
bagtil    lukket  af  en 


Mur,  hvori  der  er  to  Indgange  til  Pladsen :  en  mindre  i  Midten 
og  en  bredere  mod  Øst  førende  direkte  ind  til  den  østlige 
Søjlehal  (Fig.  43).  Denne  sidste  Indgang  kunde  i  sin  Tid  lukkes 
med  en  svær  Fløjdør,  medens  der  ,kun  fandtes  et  Jerngitter  i 
den  mindre. 

Fra  Forhallen  træder  man  ind  i  en  ganske  kort  Søjlegang. 
Foran  en  af  dennes  Søjler  findes  et  smukt  Marmorbækken,  hvori 
der  kunde  strømme  Vand  ned  fra  et  Vandrør,  der  er  skjult  i 
Søjlen.  Lidt  foran  Marmorkummen  et  Fodstykke  til  en  Statue, 
der  efter  en  Indskrift  har  forestillet  Kejser  Augustus'  Nevø 
Marcellus. 

Foruden  den  omtalte  ganske  korte  Søjlerække  findes  der  to 
lange,  henholdsvis  mod  Øst  og  mod  Vest,  strækkende  sig  gennem 
hele  Pladsens  Længde.  Dennes  tredie  Side  ud  mod  Sarnodalen 
var  derimod  fri.  Der  har  efter  græsk  Mønster  været  ialt  100 
Søjler  {hekatonstylon),  og  disse  bar  et  Halvtag,  hvorunder  spad- 
serende kunde  gaa  beskyttet  mod  Regn  eller  Sol.  Efterat  det 
store  Teater  mistede  sin  Søjlegang  ved,  at  der  her  byggedes 
en  Gladiatorkaser- 
ne, har  disse  to  Søj- 
legange utvivlsomt 
været  benyttede   af 

Teatergængere    i 
Pavserne       mellem 
Stykkerne,  der  op- 
førtes. 

Paa  Foro  triangu- 
lare   stod  engang    et        Fig.  43.    Det  nordlige  Hjørne  af  Koro  triangulare. 

prægtigt  græsk  Tempel  helliget  til  Minerva  og  bygget  i  det  6te 
Aarhundrede  f.  Kr.  Nu  er  der  kun  sørgelige  Ruiner  tilbage; 
man  ser  ikke  andet  end  Templets  Underbygning  med  dens 
Trappetrin,  og  af  Søjlerne,  hvoraf  der  var  7  for  hver  af  Enderne 
og  II  paa  hver  af  Siderne,  findes  der  kun  nogle  Stumper  beva- 
rede. Hvorledes  det  maa  antages  at  have  set  ud,  fremgaar  af 
Fig.  44.   Paa  Billedet  ses  lige  foran   Templet  en   lille  firkantet 


Fig.  44.    Rekonstruktion  af  Foro  triangulare   (Weichardt). 

Bygning,  hvoraf  Resterne  endnu  findes  paa  Stedet,  og  som  for- 
mentlig har  omsluttet  Graven  af  en  Person,  der  har  havt  særlig 
Krav  paa  at  mindes  og  æres.  Foran  denne  igen  ses  paa  Fig.  44 
en  Bygning,  bestaaende  af  8  Søjler  i  en  Rundkreds  og  bærende 
et  Tag.  Resterne  af  Søjlerne  findes  endnu,  og  indenfor  dem 
findes  en  cylindrisk  Brøndkarm  ganske  lig  dem,  der  findes  i 
Husenes  Atrier  (Fig.  68,  S.  67).  Fra  den  underliggende  Brønd 
hentedes  formentlig  det  hellige  Vand  til  Brug  i  Templet. 

Endelig  findes  der  tæt  ved  Templets  nordvestlige  Hjørne  en 
endnu  velbevaret  halvrund  Stenbænk  (schola),  der  er  prydet 
med  Løvefødder,  og  i  hvis  Ryg  der  er  anbragt  et  Solur.  Man 
har  herfra  en  af  de  skønneste  Udsigter  i  Pompeji  særlig  ved  Sol- 
nedgang. Paa  Fig.  44  ser  man  tilvenstre  Capri. 

Fra  Foro  triangulare  er  der  umiddelbar  Adgang  til  det  store 
Teater  og  tillige  ned  til  Gladiatorkasernen  ved  Hjælp  af  en  høj 
Trappe. 

Det  store  Teater  (Teatro  scoperto,  Kortet  v).  Dette  Teater, 
der  i  Modsætning  til  det  lille  Teater  var  aabent  {scoperto,  o: 
udækket),  ligger  saaledes,  at  dets  vestlige  Mur  støder  op  til  Foro 
triangulare,  og  man  overser  det  bedst  ved  at  gaa  ind  herfra. 

Naar  man  første  Gang  træder  ind  i  det  store  Teater  ad  denne 
Indgang  og  er  gaaet  nogle  faa  Skridt  gennem  en  mørk,  hvælvet 
Gang  {crypta),  som  endnu  er  bevaret  paa  dette  Parti,  forbavses 
man  over  den  betydelige  Højde,  i  hvilken  man  befinder  sig  i 

Forhold  til  Sce- 
nen. Paa  Fig.  45 
ses  foroven  den 
mægtige  Mur, 
der  vender  ud 
mod  Foro  trian- 
gulare, og  Aab- 
ningen  yderst  til- 
højre er  det 
Punkt,  vi  staar 
paa,  medens  Sce- 
nen ses  nederst 
tilvenstre.  Og  saa 
staar  man  end- 
da ikke  paa  Til- 
skuerpladsens 
øverste  Galleri ; 
dette  ligger  høj- 
ere igen,  idet  der  ovenpaa  den  hvælvede  Gang  har  været  flere 
Rækker  Siddepladser.  Paa  Muren  ud  mod  Foro  triangulare 
ses  en  Række  smaa  opmurede  Konsoller,  hvori  der  er  4  kan- 
tede Huller;  i  disse  anbragtes  Masterne  til  Fastgørelse  af  det 
kolossale  Solsejl,  der  benyttedes  ved  Forestillingerne  for  at 
skærme  Tilskuerne  mod'  den  brændende  Sol. 

Fra  Tilskuerpladsen,  der  kunde  rumme  over  5000  Personer,  er 
der  en  pragtfuld  Udsigt  ud  over  Sarnodalen  og  de  bagved  lig- 
gende Bjerge  (Fig.  46).  Tilskuerpladsen  har  Form  som  Halv- 
delen af  en  Tragt,  og  er  paa  græsk  Vis  bygget  opad  en  Skraaning 
af  den  Lavamasse,  Byen  hviler  paa.  Det  dybeste  Parti  af  Til- 
skuerpladsen og  Scenen  ligger  i  en  Dalsænkning,  der  fortsætter 
sig  helt  hen  til  Stabianerporten,  og  hvori  bl.  a.  Gladiatorkasernen 
(der  ses  bag  Scenen  i  Fig.  46)  ligger. 

Tilskuerpladsens  Siddepladser  er  dannet  ved,  at  en  Række 
Bænke  er  udhuggede  i  Lavamassen.  De  lavest  liggende  Rækker, 
der  var  fortløbende,  benævnedes   ima  cavea,  o:   »den  nederste 

Fig.  45.   Det  store  Teater  set  fra  Øst. 


Det  store  Teater. 

Hulning«  (Fig.  47,  4).  Her  sad  de  fornemste  Tilskuere.  Der- 
næst følger  20  Rækker,  der  benævnedes  media  cavea,  o :  mellemste 
Hulning  (5).  Denne  Afdeling  er  betydelig  større  og  er  ved  Hjælp 
af  6  smalle  Gange  delt  i  5  kileformede  Afsnit,  der  kaldtes  cunei, 
o:  Kiler,  saaledes  at  Tilskuerne  lettere  kunde  naa  deres  Pladser. 
Samtlige   de   her  nævnte   Rækker  var  beklædte  med   Marmor. 


Fig.  46.    Det  store  Teater  med  Scenen  ;   bag  denne  Gladiatorkasernen. 


Ovenover  den  før  omtalte  hvælvede  Gang  fandtes  endnu  en 
Afdeling,  summa  cavea,  o:  »øverste  Hulning«  (6). 

Mellem  Tilskuerpladsens  nederste  (forreste)  Række,  foran 
hvilken  der  er  muret  et  lavt  Brystværn,  og  Scenen  findes  et  halv- 
rundt fladt  Parti,  det  saakaldte  Orkester  (3),  hvor  i  det  græske 
Teater  Koret  var  opstillet.  Hos  Romerne  benyttedes  denne  Plads 
for  særlig  fornemme  Personer,  for  hvilke  der  ogsaa  findes  en 
Platform  paa  hver  Side  af  Scenen,  det  saakaldte  Tribunal  (7). 
Tilskuerne  paa  disse  Pladser  samt  paa  den  nederste  Afdeling 
af  den  egentlige  Tilskuerplads  sad  paa  medbragte  Stole. 

Af  Scenen,  der  ligger  c.  i  Meter  højere  end  »Orkestret«,  ses 
nu  kun  Fundamenterne.  Den  var  dannet  af  et  Bræddegulv,  som 
ud  mod  »Orkestret«  hvilede  paa  en  Tværmur,  der  var  adskilt 
fra  Scenens  forreste  Fundamentmur  ved  et  smalt  Rum,  der  ses 
paa  Fig.  45  tilv.  I  dette  smalle  Rum  gik  Tæppet  ned,  naar  Fore- 

stillingen  skulde  begynde.  Scenen,  der  kun  har  en  ringe  Dybde, 
var  overdækket  af  et  Traeloft.  Den  ses  nu  lukket  bagtil  af  en 
uregelmæssig  forløbende  Murrest,  der  har  dannet  Kærnen  af 
en  Bygning,  der  forestillede  Forsiden  af  et  Palads.  Dette  havde 
3  Portaabninger  med  mellemliggende  Nicher  til  Opstilling  af 
dekorative  Statuer.  Gennem  disse  3  Porte  kunde  Skuespillerne 

gaa  ud  og  ind,  idet  den  mellem- 
__    .uwmm  STj,  ste  benyttedes  af  dem,  der  fore- 

^^ .  \  \X^    fi  ^^-«w  stillede  Konger,  Fyrster  eller  an- 

dre højtstillede  Personer.  Men 
Skuespillerne  kunde  ogsaa  be- 
træde Scenen  fra  »Orkestret«  ved 
Hjælp  af  to  smaa  Trapper,  bl. 
a.  naar  de  forestillede  Personer, 
der  kom  langvejs  fra. 

Teatrets  Grundlæggelse  gaar 
tilbage  til  Aar  c.  200  f.  Kr.; 
men  efter  Aaret  80  f.  Kr.,  da 
Byen  kom  ind  under  Roms  Her- 
redømme, er  det  undergaaet  en 
Del  Forandringer,  hvorved  det 
dog  ikke  har  tabt  sit  væsentlige 
Præg  af  et  græsk  Teater.  Byen 
fik  dette  Teater  lang  Tid  før 
Rom  fik  sit  første  Stenteater  — 
et  af  de  mange  Beviser  paa, 
hvor  stærk  den  græske  Indflydelse  var  i  Pompeji. 

Endelig  skal  omtales,  at  der  i  Nordvest  bag  Teatrets  Runding 
ligger  en  stor  firkantet  taarnagtig  Bygning  (Fig.  47,  8).  Den  er 
hul  indvendig  og  har  været  et  Vandreservoir,  hvorfra  Teatret  fik 
Vand  til  Overrisling  (sparsiones)  af  Tilskuerpladsen  for  at  skaffe 
Kølighed  og  sandsynligvis  ogsaa  til  Vandspring  foran  Scenen. 
Det  var  ikke  ualmindeligt,  at  Vandet  var  parfumeret  ved  Fore- 
stillingerne. 

Der  kan  næppe  være  Tvivl  om,  at  der  oprindelig  har  været 
opført  græske  Tragedier  i  dette  Teater,  maaske  endog  i  Original- 
sproget. Efter  80  f.  Kr.  er  vel  latinske  Komedier  traadt  i  Stedet. 
Teaterforestillingerne  gaves  vistnok  kun  ved  festlige  Lejlig- 
heder, og  man  begav  sig  da  i  Teatret  i  Optog,  hvorefter  enhver 
indtog  sin  bestemte  Plads  ved  Forevisning  af  et  Mærke  (tessara), 
hvoraf  der  er  fundet  mange  ved  Udgravningerne.  De  var  for- 
færdigede enten  af  Ben  eller  Bly  med  forskeUigt  Udseende  efter 
den  Plads,  hvortil  de  gav  Adgang.  Paa  Galleriet  sad  tarvelige 

Fig.   47. 
Grundplan  af  det  store  Teater  (Mau). 

1.  Paaklædningsrum.    2.  Scenen. 
3.  „Orkestret".  4.  Nederste  Afdeling 
af  Tilskuerpladsen.  5.  Mellemste  Af- 
deling.      6.  Galleriet.       7.  Tribunal. 
8.  Vandreservoir. 


Det  lille  Teater. 

Folk  og  Kvinder.   I   »Orkestret«  sad,  med  Ryggen  vendt  mod 
Scenen,  en  tilsynsførende  Embedsmand  paa  hver  Side. 

Enhver  Teaterforestilling  var  lang  og  begyndte  derfor  tidlig 
paa  Dagen.  Den  bestod  i  Opførelsen  af  fiere  Stykker,  og  i  Pav- 
serne  spadserede  Publikum  i  en  tidligere  Tidsperiode  i  Søjle- 
gangene til  det,  der  nu  kaldes  Gladiatorkasernen,  men  efterat 
denne  var  bygget,  har  Søjlegangen  paa  Foro  triangulare  sikkert 
været  anvendt  hertil. 

Der  er  ved  Udgravningerne  fundet  mange  Beviser  paa  den 
store   Interesse,  hvormed  Pompejanerne  omfattede  Skuespil  og 

Skuespillere. 
Der  er  saaledes 
fundet  mange 
Vægmalerier  og 
Mosaiker  fore- 
stillende komi- 
ske Teatersce- 
ner, Tragedie- 
optrin, Indøvel- 
se af  Roller  o. 
lign.  Eri  Skue- 
spiller, Actius, 
nævnes  flere 
Gange  i  Ind- 
skrifter paa  Hu- 
senes Mure.  Af 
en  anden  Skue- 
spiller, C.  Norbanus  Sorex,  findes  der  ikke  mindre  end  2  Buster 
bevarede,  uagtet  han  ifølge  Indskrifterne  kun  udførte  2den  Klasses 
Roller.  Om  en  Skuespillerinde  taler  følgende  Graffito  paa  Muren 
i  Indgangskorridoren  til  det  store  Teater:  »Methe,  Cominia's 
Skuespillerinde,  elsker  Chrestus  af  Hjertet;  maatte  den  pom- 
pejanske  Venus  være  dem  begge  huld,  og  maatte  de  altid  leve 
endrægtig  sammen«. 

Det  lille  Teater  {Teatro  coperto,  Fig.  48,  Kortet  w).  Dette 
naar  man  ind  til  gennem  et  Rum  bag  Underbygningen  for  det 
store  Teaters  Scene,  som  det  ligger  Øst  for.  Det  var  dækket 
af  et  Trætag  {coperto  —  dækket),  men  ligner  ellers  ganske  dets 
store  Nabo;  dog  er  det  betydelig  mindre  og  har  kun  kunnet 
give  Plads  til  c.  1500  Tilskuere. 

Bygningen  stammer  fra  den  første  Del  af  Byens  romerske 
Periode,  men  er  dog  bygget  fuldstændig  efter  græsk  Mønster. 

Der    har   paa    dette    Teater   sandsynligvis   kun  været   opført 


Fig.  48.    Det  lille  Teater. 

musikalske  Væddekampe  og  andre  Forestillinger  med  Sang  og 
Musik. 

Gladiatorkasernen  tidligere  Teatersøjlegangene  {Quartiere 
det  Gladiatori,  Fig.  49,  Kortet  x)  stod  oprindelig  i  nøjeste  For- 
bindelse med  de  to  Teatre,  idet  de  4  lange  Søjlegange  og  den 
af  disse  omsluttede  Plads,  der  sandsynligvis  var  et  beplantet 
Anlæg,  tjente  til  Spadseregange  særlig  for  Teatergængerne.  Paa 
Neros  Tid  opførtes  der  en  Række  Bygninger  langs  den  udvendige 


Fig.  49.    Gladiatorkasernen  (tidligere  Teatersojlegangene)  set  fra  Nord. 

Side  af  Søjlegangene  med  en  Mængde  Kamre  til  Brug  for  Gla- 
diatorer, som  benyttede  Pladsen  til  Øvelser.  Man  har  fundet 
Hjælme,  Vaaben  o.  a.,  der  hørte  til  en  Gladiators  Udrustning, 
men  der  er  tillige  fundet  en  Del  Lig  og  Genstande,  der  tyder 
paa,  at  Bygningerne  ogsaa  har  været  anvendt  til  andet  Brug 
(Husvilde?). 

Vi  begiver  os  nu  tilbage  til  Foro  triangulare  ad  den  lange 
stejle  Trappe,  der  fører  herop  fra  Gladiatorkasernens  vestlige 
Søjlegang,  gaar  ud  gennem  Forhallen  til  Isisgaden  og  finder 
strax  tilhøjre  Indgangen  til: 

Palæstra  (Kortet  y).  Denne  er  en  mindre,  aaben  Plads  med 
3  Søjlerækker,  i  sin  Tid  anvendt  til  gymnastiske  Øvelser  for 
Drenge.  Her  stod  en  særdeles  god  Kopi  af  Polyklets  berømte 
»Spyddrager«  (doryphoros) ;  den  er  nu  i  Museet  i  Neapel. 

Isistemplet. 


Isistemplet  {Tempio  d'Jside,  Fig.  50,  Kortet  2)  ligger  ved 
Siden  af  Palaestraen.  Det  blev  efter  Jordskælvet  i  63  e.  Kr.  op- 
ført paany  paa  Bekostning  af  en  6aarig  Dreng,  Numerius  Po- 
pidius  Celsinus,  der  til  Belønning  herfor  optoges  i  Stadens  Raad. 
Indskriften,  der  oplyser  dette,  tilføjer,  at  Optagelsen  fandt  Sted 
gratis. 

Naar  man  træder  ind  gennem  den  lille  Døraabning,  staar  man 
i  Hjørnet  af  den  Søjlegang,  der  omslutter  Tempelgaarden.  Det 
første  vi  ser  er  to  smaa  Altre,  der  ligger  tæt  ved  Hjørnesøjlen, 
og  der  findes  desuden  fiere  saadanne  spredte  omkring.  Inde  i 
selve  Tempelgaarden  ses  i  det  samme  Hjørne  en  stor  firkantet 
opmuret  Beholder,  hvori  Resterne  af  det,  der  ofredes  paa  det  bag- 
ved liggende  Alter, 
kastedes  ned.  Ved 
Udgravningerne  af 
Templet  fandt  man 
her  brændte  Frug- 
ter, og  paa  Altret 
brændte  Ben  og 
Aske.  Hovedaltret 
er  ikke  som  i  de  fle- 
ste andre  Templer 
anbragt  foran  selve 
Tempelbygningens 
Midte,  men  heni- 
mod  den  sydlige 
Side. 

I  Baggrunden  af 
Tempelgaarden  fin- 
des den  store  Underbygning,  der  bærer  selve  Templet,  hvortil  en 
smal  Trappe  i  Midten  fører  op.  Det  bestaar  som  sædvanligt  af  en 
Forhal,  baaret  af  Søjler  og  en  bagved  liggende  Celia  med  bred 
Indgangsaabning.  Paa  hver  Side  af  Celiabygningen  findes  en 
Niche,  hvor  der  formentlig  har  staaet  et  ægyptisk  Gudebillede.  I 
Cellaen  er  der  foran  Bagvæggen  en  Forhøjning,  der  er  hul  med 
et  Rum,  hvortil  der  er  Adgang  gennem  to  Aabninger.  Her  op- 
bevaredes antagelig  Redskaberne  til  Ceremonierne.  Paa  øverste 
Flade  af  denne  Forhøjning  var  der  anbragt  bl.  a.  en  Isisfigur  med 
Hoved,  Hænder  og  Fødder  af  Marmor,  medens  Kroppen  var  af 
Træ.  Der  var  Tegn  paa,  at  den  havde  haft  Klæder  paa. 

Fremdeles  findes  der  i  Tempelgaarden  skraas  overfor  Ind- 
gangen en  lille  tempelagtig  Bygning  med  et  underjordisk  hvælvet 
Kammer,  hvori  en  Beholder,  formendig  til  Opbevaring  af  det 


Fig.  50.    Isistemplet  set  fra  Hovedindgangen. 

Fig.  51.    Isisdyrkelse  (Fresko  fra 
Herkulanum). 


hellige  Vand,  der  benytte- 
des ved  Isisdyrkelsen.  Den- 
ne var  i  det  hele  fuld  af 
Ceremonier,  om  hvilke  man 
kan  faa  en  lille  Forestilling 
ved  at  betragte  Fig.  51,  der 
gengiver  en  Fresko  fra  Her- 
kulanum. Man  ser  her  et 
Tempel,  der  ganske  ligner 
Isistemplet  i  Pompeji. 

Gaar  man  bag  Templet, 
ser  man  paa  Celiamurens 
Bagside  en  Niche,  hvori  der 
fandtes  en  godt  udført  Bac- 
chusfigur.  Der  synes  i  det 
hele  i  Templet  at  have  væ- 
ret dyrket  forskellige  Gu- 
der, baade  ægyptiske  og 
græsk-romerske.  Bag  Cel- 
laen  findes  en  større  og 
en  mindre  Sal,  der  indeholdt  en  Mængde  Lamper,  øjensyn- 
lig benyttede  til  de  natlige  Mysterier.  Der  er  gjort  mange  Fund 
i  dette  Tempel,  bl.  a.  af  en  smuk  Isisfigur  helt  af  Marmor,  der 
fandtes  i  Tempelgaarden ;  her  fandtes  ogsaa  en  overordenthg 
skønt  forarbejdet  Broncetrefod  med  Sfinxfigurer,  som  formentlig 
har  været  anvendt  som  et  transportabelt  Alter  (Fig.  52). 

Et  ejendommeligt  Fund  blev 
gjort  i  den  Præstebolig,  der  er 
knyttet  til  Templet,  og  som  ligger 
i  det  sydøstlige  Hjørne  af  Byg- 
ningskomplexet  udenfor  Søjlegan- 
gen, Her  fandt  man  i  en  Spisesal 
Resterne  af  Præsternes  sidste  Maal- 
tid,  der  bestod  af  Æg,  Fisk  og 
Høns.  Ligene  af  flere  af  Præsterne 
blev  fundne  paa  Gaden  i  Nær- 
heden af  Templet,  da  de  flygtede 
under  Katastrofen  medtagende 
Templets  Sølv-  og  Guldpenge 
samt  en  Del  Kostbarheder. 

Forlader  man  Isistemplet  og 
gaar    videre,    naar    man    hurtigt  ^.^  52.  Broncetrefod  fra 

Stabianergaden,     drejer     tilhøjre  isjgtempiet. 

Zeus  Meilichios  Templet. 

og  finder  efter  nogle  faa  Skridt  indeklemt  mellem  Naboejen- 
dommene: 

Zeus  Meilichios  Templet  {Tempio  di  Zeus  Meilichios,  Kortet 
6).  Gennem  den  smalle  Indgangsaabning  fra  Gaden  kommer  man 
gennem  en  lille  Søjleforhal  ind  i  en  meget  lille  Tempclgaard,  i 
hvis  Midte  der  er  et  Alter.  Bag  dette  fører  en  Trappe  op  til  en 
Platform  med  6  Søjler,  og  bag  disse  findes  Cellaen. 

Af  en  Indskrift  véd  vi,  at  den  græske  Gud,  der  dyrkedes  her, 
var  Zeus  med  Tilnavnet  Meilichios,  o:  den  milde  eller  naadige. 
Ved  Udgravningerne  fandtes  der  imidlertid  3  Lerfigurer  fore- 
stillende Juppiter,  Juno  og  Minerva.  Det  maa  dog  antages,  at 
disse  var  anbragte  midlertidigt  her,  efter  at  de  var  blevet  hus- 
vilde ved  Ødelæggelsen  af  Juppitertemplet  paa  Forum  (se  S.  37). 


IX.  AMFITEATRET 

Amfiteatret  ligger  i  Byens  sydøstlige  Hjørne  langt  borte  fra 
den  Del  af  Byen,  der  hidtil  er  udgravet. 

Den  mægtige  Bygning,  der  har  Form  af  en  Elipse,  maaler 
140  Meter  i  Længden  (fra  Nord  til  Syd)  og  105  Meter  i  Bred- 
den paa  det  bredeste  Sted.  Den  har  kunnet  rumme  c.  20000 
Tilskuere. 

Amfiteatret  hæver  sig  ikke  synderlig  op  over  det  omgivende 
Terræn,  men  Bygningen  er  i  Virkeligheden  langt  højere  end 
den  synes,  idet  dens  dybeste  Parti,  Arenaen  {arena,  o:  Sand), 
tilligemed  de  nederste  Rækker  Siddepladser  er  gravet  ned  i 
den  underliggende  Lavamasse.  Paa  den  vestlige  Side  fører  en 
Dobbelttrappe  op  til  en  Platform,  der  strækker  sig  omkring  den 
udvendige  Murs  øverste  Kant  (ses  paa  Fresken,  Fig.  54). 

Amfiteatrets  Indre  er  meget  imponerende.  Stiller  man  sig  i 
den  sydlige  Ende  af  Bygningens  Længdeaxe  (Fig.  53),  ser  man 
under  sig  den  sydlige  Hovedindgang  til  den  mægtige  Arena  og 
paa  den  modsatte  Side  den  nordlige.  I  Midten  tilvenstre  findes 
der  en  lille  Indgang  til  en  overdækket  Gang;  det  var  gennem 
denne,  at  de  dræbte  og  haardtsaarede  Gladiatorer  og  Dyr  slæbtes 
ud  ved  Hjælp  af  en  stor  Krog.  Omkring  hele  Arenaen  løber  en 
lav  Mur,  i  hvilken  findes  Spor  af  det  Jerngitter,  der  har  været 
anbragt  til  at  beskytte  Tilskuerne  mod  de  vilde  Dyr,  der  jagedes 
paa  Arenaen.  Tilskuerpladsen  bestaar  af  35  Rækker  af  fortløbende 
Tufstenssæder.  Disse  Rækker  var  ligesom  i  det  store  Teater 
inddelt  i  3  »Etager«,  hvor  Tilskuerne  sad  efter  deres  Rang  og 
Værdighed,  og  %ogsaa  her  var  Rækkerne  afbrudte  af  Gange,  der 

inddelte  Tilskuerpladsen  i  en  Mængde  kileformede  Partier  {cunei). 
Ogsaa  i  Amfiteatret  sad  de  fornemste  Tilskuere  paa  medbragte 
Stole,  men  kun  paa  Midten  af  de  to  Længdesider,  hvor  man 
bedst  kunde  iagttage  de  blodige  Kampe,  der  udkæmpedes  her 
mellem  Mennesker  indbyrdes  og  mellem  Mennesker  og  Dyr. 

Oprindelsen  til  Oldtidens  Amfiteatre  skal  ikke  søges  i  Græ- 
kenland, tiltrods  for  at  Navnet  er  græsk,  men  i  Italien,  og  Pom- 
peji var  en  af  de  første  Byer,  ja  maaske  den  første,  der  fik  en 
saadan  Bygning  kort  efter  Aaret  80  f.  Kr.  Først  langt  senere 


Fig.  53.   Amfiteatret  set  fra  Syd. 

fik  Rom  sit  Amfiteater  opbygget  af  Sten.  At  Pompeji  blev  fø- 
rende paa  dette  Omraade,  var  ikke  nogen  Tilfældighed,  men 
forklares  af  den  Omstændighed,  at  Gladiatorkampe,  for  hvilke 
Amfiteatret  væsentligst  var  bestemt,  var  kendte  tidligere  i  Kam- 
panien  end  i  Rom,  oprindelig  fortrinsvis  som  et  Led  i  de  Fest- 
ligheder, Begravelser  gav  Anledning  til. 

Hvad  Amfiteatrets  Forestillinger  angaar,  da  ved  vi  fra  flere 
Bekendtgørelser  paa  Murene  {Dipinti,  se  S.  27),  at  disse  kunde 
vare  flere  Dage  itræk.  At  der  ogsaa  har  været  opført  Kampe 
mellem  Mennesker  og  vilde  Dyr,  fremgaar  deraf,  at  Forestillin- 
gerne ved  flere  Lejligheder  har  været  annoncerede  som  Gladiator- 

kampe  med  den  Tilføjelse,  at  »Jagt  {venatio)  vil  finde  Sted,  og 
der  vil  være  Solsejl  (fe/a)«.  Den  Omstændighed,  at  disse  Dyre- 
kampe  omtales  som  Tillæg  til  Gladiatorkampene,  og  at  der  ikke 
i  den  store  Bygning  er  fundet  Rum  til  Dyrene,  tyder  paa,  at 
de  har  været  af  mindre  Betydning  end  Kampene  mellem  Men- 
nesker. 

Gladiatorkampene  har  spillet  en  enorm  Rolle  i  Byens  og  hele 
Omegnens  Liv.  At  ogsaa  Omegnen  og  de  nærmeste  Byer  har 


Fig.  54.    Slagsmaalet  i  Amfiteatret  (Fresko). 


været  stærkt  interesserede  i  Kampene  i  Amfiteatret,  fremgaar 
for  det  første  af  Bygningens  Størrelse,  som  langt  overgaar  den. 
Byen  alene  kunde  kræve,  da  Indbyggerantallet  næppe  meget 
har  oversteget  25000.  Men  desuden  ved  vi  fra  Tacitus,  at  der 
i  Aaret  59  e.  Kr.  fandt  et  meget  alvorligt  Slagsmaal  Sted  ved 
en  Forestilling  i  Amfiteatret  mellem  Tilskuerne,  idet  Pompeja- 
nerne  kom  i  Klammeri  med  Indbyggerne  fra  det  nærliggende 
Nuceria,  og  der  udviklede  sig  en  regulær  Kamp  med  mange 
saarede  og  døde.  Dette  Slagsmaal  er  paa  en  meget  naiv  Maade 

gengivet  i  et  Vægmaleri,  der  fandtes  i  et  nærliggende  Hus;  det 
har  tillige  den  Interesse,  at  det  er  et  af  de  faa  originale  histo- 
riske Malerier,  vi  har  fra  Oldtiden,  desværre  kun  illustrerende 
en  ubetydelig  Begivenhed  (Fig.  54).  Maleriet  har  ogsaa  Betyd- 
ning derved,  at  det  viser,  der  var  udspændt  et  Solsejl  over  Til- 
skuerpladsen. Sagen  endte  med,  at  det  romerske  Senat  dømte 
Pompeji  til,  at  Byen  ikke  maatte  opføre  Gladiatorkampe  de  første 
10  Aar,  ligesom  det  forviste  den  Mand,  der  havde  givet  den  paa- 
gældende Forestilling.  Gladiatorkampene  blev  nemlig  altid  givne 
af  en  eller  anden  Rigmand,  der  vilde  indlægge  sig  Yndest  hos 
Folket,  og  som  da  lejede  de  optrædende  fra  en  af  de  Gladiator- 
skoler,  der  fandtes  i  Romerriget.  Paa  Murenes  Annoncer  læser 
man  om  Optræden  af  indtil  80  Par. 

I  det  hele  vidner  de  talrige  malede  Annoncer  om  Gladiator- 


Fig.  55.    Relief  med  Gladiator-  og  Dyrekampe. 

kampe  og  de  mangfoldige  Gladiatornavne,  der  var  indridsede 
paa  Byens  Mure  og  inde  i  Husene  om  den  store  Rolle,  disse 
Kampe  har  spillet  i  Pompejis  Liv.  Vi  har  ogsaa  set,  at  det  skønne 
Anlæg  bag  det  store  Teater  blev  prisgivet  til  Anvendelse  til 
Gladiatorkaserne  og  Øvelsesplads.  Der  har  vistnok  her  været 
en  rigtig  Gladiatorskole  i  Lighed  med  dem,  som  bl.  a.  Cæsar 
og  Nero  grundede.  Der  findes  desuden  et  stort  Hus  i  Nolaner- 
gaden,  hvor  der  boede  en  hel  Gladiatortrop,  eller  som  den  kaldtes 
Gladiatorfamilie.  Den  Trop,  hvortil  de  kæmpende  Gladiatorer 
hørte,  nævnes  ofte  i  de  Annoncer,  der  maledes  paa  Væggen, 
sammen  med  Antallet  af  de  Sejre,  den  paagældende  havde  vun- 
det. »Programmet«  indeholdt  ogsaa  særlige  Betegnelser  for  deres 
forskellige  Udrustning,  hvad  enten  denne  nu  var  gallisk,  thra- 
kisk  o.  s.  V.  eller  vedkommende  kæmpede  med  Net,  som  brugtes 
til  at  fange  Modstanderen  med.  Hvorledes  de  almindeligvis  vaf 

udrustede,  fremgaar  af  et  Relief  fra  et  Gravmæle  (Fig.  55).  Paa 
dette  gengives  ogsaa  en  Dyrekamp. 

Tiltrods  for  at  Gladiatorerne  var  Slaver  og  tilhørte  en  foragtet 
Stand,  har  de  dog  spillet  en  betydelig  Rolle  i  Menigmands  Om- 
dømme. Man  ser  saaledes  ofte  Graffiti  med  Navnet  paa  en  Gla- 
diator, hvor  der  saa  er  tilføjet  »vær  hilset«,  »til  Lykke«  o.  lign., 
ligesom  den  enkelte  Gladiator  betegnes  som  »Pigernes  Herre«, 
»de  smaa  Pigers  Pryd«,  og  ofte  er  der  ridset  Billeder  af  dem  med 
Laurbærkrans  om  Hovedet  eller  i  Kamp,  o.  s.  v.  Det  er  ganske, 
som  man  nutildags  kan  læse  paa  italienske  Hus-  og  Havemure, 
hvad  Menigmands  Tanker  drejer  sig  om,  naar  der  staar  »leve 
Socialismen«,  »leve  Kommunismen«,  »leve  Mussolini«  o.  s.  v. 


X.   DE   OFFENTLIGE   BADEANSTALTER   (TERMERNE) 

Af  offentlige  Badeanstalter  er  der  hidtil  ialt  udgravet  tre,  hvilket 
maa  siges  at  være  et  betydeligt  Antal  i  en  mindre  Provinsby; 
men  det  forklares  tildels  ved,  at  kun  en  ringe  Del  af  Privat- 
husene var  forsynede  med  Baderum.  Desuden  er  der  fundet 
tre  private  Badeanstalter  samt  Spor  af  en  4de. 

Kærnen  i  den  pompejanske  —  ligesom  overhovedet  i  den  ro- 
merske —  Badeanstalt  var,  da  Hovedformen  for  Badning  var 
Svedebad,  2  store  Rum,  der  kunde  opvarmes.  Det  ene  opvar- 
medes kun  let  og  kaldtes  derfor  tepidarium  (tepidus,  o:  lunken); 
i  det  andet  var  Temperaturen  højere,  hvorfor  det  kaldtes  cal- 
darium  {calidus  =  varm).  Til  disse  to  Rum,  der  altid  stod  i  umid- 
delbar Forbindelse  med  hinanden,  sluttede  sig  et  Afklædnings- 
rum  (apodyterium),  fremdeles  et  Rum  uden  Opvarmning  med 
et  Bassin  for  koldt  Vand,  frigidarium  (frigidus  o:  kold),  samt 
endelig  en  aaben  Plads  til  Legemsøvelser,  palaestra.  Det  hele 
Komplex  kaldtes  thermae,  der  altsaa  ikke  svarer  ganske  til  det, 
vi  kalder  Badeanstalt,  hvorfor  Betegnelsen  Termer  er  at  fore- 
trække. 

Stabianertermerne  {Terme  Stabiane,  Kortet  a^).  Denne  An- 
stalt ligger  paa  det  nordvestlige  Hjørne  af  Stabianergaden,  hvor 
denne  krydser  Abbondanzagaden.  De  var  Byens  ældste  Termer, 
anlagte  allerede  i  det  adet  Aarhundrede  f.  Kr.,  men  betydelig 
forbedrede,  efterat  Byen  var  kommet  under  Roms  Herredømme. 
Denne  Anstalt  var  tillige  den  største  af  de  to,  der  var  i  Brug. 

Rummenes  Fordeling  og  Benyttelse  fremgaar  af  Fig.  56  med 
tilhørende  Forklaring.  I  det  følgende  skal  kun  de  væsentligste 
Rum  omtales. 

Fig.  56.    Grundplan  af  Stabianertermer- 

ne  (Mau). 
A.  Hovedindgang.  B.  Søjlegang.  C.  Pa- 
læstra.  D.  Afklædningsrum.  K.  Fladt 
Bassin.  F.  Dybt  Bassin.  G.  Forrum. 
I-VIII  Mandsafdeling  (se  Text).  IX.  Fyr- 
rum. 1-6  Kvindeafdeling  (se  Text). 
e.  £nkeltbade. 


Naar  man  træder  ind 
gennem  Hovedindgangen 
(A),  der  vender  ud  mod 
Abbondanzagaden,  kom- 
mer man  først  ind  til  en 
stor  aaben  Plads,  Palæstra 
(C),  der  paa  de  tre  Sider 
var  omgivet  af  en  overdæk- 
ket Søjlegang  (B).  Langs 
den  venstre  Side,  som  er 
uden  Søjlegang,  findes  en 
smal  Bane  af  Tufsten  til 
at  spille  paa  med  Stenkug- 
ler, hvoraf  to  endnu  er 
tilbage.  Der  ligger  iøvrigt 
langs  denne  Side  en  Ræk- 
ke Rum,  hvoraf  det  største 
er  et  Koldtvandsbassin  (F), 
der  er  aabent  ud  mod  Gaar- 
den.  Paa  begge  Sider  af 
dette  findes  et  lukket  Rum,  hvoraf  det  sydligste  har  et  fladt 
Bassin  i  Gulvet  (E),  medens  det  andet  (G)  har  været  til  ube- 
kendt Anvendelse.  Det  sydligste  af  disse  Rum  (D)  har  tjent 
til  Afklædning. 

Tilhøjre  findes  Indgangen  til  Mandsaf delingen  (I — VIII).  Her 
er  først  nogle  smaa  Rum  (I — III),  derpaa  følger  et  Gennem- 
gangsrum (IV),  paa  hvis  nordlige  Væg  der  er  en  Indgangsaab- 
ning  til  Frigidariet 
(V),  der  er  et  rundt 
hvælvet  Rum,  som 
oplyses  af  en  stor 
Aabning  i  Toppen 
af  Hvælvingen  (Fig. 
57).  I  Midten  er  der 
et  dybt  rundt  Bas- 
sin til  koldt  Vand, 
og  paa  Væggene  4 
dybe  Nicher. 

Ligeoverfor  Ind- 
gangen til  Gennem- 
gangsrummet er 
der  en  bred  Aab- 
ning ind  til  Afklæd-  Fig.  57.   Frlgidarlum  i  Stabianertermerne. 

Fig.  58.    Afklædningsrummet  i  Stabianertermerne. 


ningsrummet  (Apo- 
dyterietVI),  hvoraf 
en  Gengivelse  i  Fig. 
58,  set  fra  Vest.  Det 
er  et  stort  hvælvet 
Rum,  hvis  Hvæl- 
ving er  rigt  smyk- 
ket med  Stukorna-, 
menter,  og  som  faar 
Lys  fra  en  stor  rund 
Aabning  over  Ind- 
gangsdøren. Karak- 
teristisk for  dette 
Rum  er  Stenbænke- 
ne, der  findes  langs 
Væggene.  Badegæsterne  kunde  sidde  her  og  klæde  sig  af  for 
derefter  at  anbringe  deres  Klæder  i  firkantede  Nicher  i  Muren 
ovenover.  De  velstaaende  Badegæster  afleverede  derimod  Klæ- 
derne til  deres  Slaver,  som  saa  ventede  ude  i  et  Rum  ved  For- 
salen (II). 

Fra  Afklædningsrummet,  der  ikke  kunde  opvarmes,  kunde 
de  badende  begive  sig  gennem  en  Døraabning  i  den  nordlige 
Væg  ind  til  Tepidariet  (VII),  der  kunde  opvarmes  moderat  fra 
et  Fyrsted  (anbragt  i  IX),  hvorfra  den  varme  Luft  kunde  trænge 
ind  under  Tepidariets  Gulv,  der  var  hult,  samt  ind  i  Hulrum- 
met mellem  dets  dobbelte 
Vægge. 

Ved  Siden  af  Tepidariet 
ligger  Kaldariet,  der  kunde 
opvarmes  til  højere  Tempe- 
ratur (VIII).  I  begge  En- 
derne af  det  langstrakte 
Rum  ses  Resterne  af  dets 
Hvælving  bevaret.  Mod 
Øst  (Fig.  56,  VIII,  tilh.) 
findes  Resterne  af  et  stort 
Marmorbassin  til  varmt 
Vand  hvilende  paa  de  lave 
firsidede  Murstenspiller, 
der  overalt  har  baaret  Gul- 
vet, saaledes  at  der  under 

Fig.  59.   Varmtvandsbassin  med  hult  Gulv       dette  fremkommer  et  Hul- 
i  Stabianertermerne.  tUm     til     CirCUlationen     af 

varm  Luft  (Fig.  59),  som  saa  kunde  brede  sig  op  mellem  de 
dobbelte  Vægge.  I  den  modsatte  Ende  af  Kaldariet  er  der  en 
stor  hvælvet  Niche  (schola),  hvori  ses  Resterne  af  Foden  til  en 
mægtig  Kumme,  i  hvis  Midte  der  var  et  Springvand,  ved  hvil- 
ket de  badende  kunde  afkøle  sig  (Fig.  56,  VIII,  tilv.). 

Kvindeafdelingen  (Fig.  56,  i — 6)  har  et  lignende  Komplex 
af  Rum,  dog  uden  Frigidarium.  Kaldariet  (4)  ligger  ved  Siden 
af  Mandsafdelingens,  og  saavel  dette  som  Tepidariet  (3)  er  langt 
bedre  bevarede  paa  Kvindesiden. 

Endehg  findes  der  en  lille  Række   Rum  bag  Palæstraen  til 
Enkeltbade  (e),  der  dog  synes  at  have  været  meget  lidt  benyttede. 
Forumstermerne  {Terme  del  Foro,  Kortet  b^).   Disse  ligger 
Nord  for  Forum  paa  Hjørnet  af  Nolanergaden. 

Denne  Anstalt,  hvis  Ind- 
retning ses  af  Fig.  60  med 
tilhørende  Forklaring,  lig- 
ner i  alt  væsentligt  Stabia- 
nertermerne  og  bestaar 
ligeledes  af  en  Mands-  og 
en  Kvindeafdeling. 

Særdeles  velbevaret  er 
Tepidariet  for  Mænd  (Fig. 
61).  At  det  ogsaa  benytte- 
des til  Afklædningsrum, 
fremgaar  af,  at  der  findes 
firkantede  Rum  i  Murene 
til  Anbringelse  af  Klæder- 
ne. Det  har,  i  Modsætning 
til  Tepidariet  i  Stabianer- 

Fig.  60.  Grundplan  af  Forumstermerne  (Mau).  termerne        hverken       hult 

A^  Inderansf.      B.   Søjlehal.      C.   Have.     D.  ^^    <       i<        i    <  i     i.    tt 

Gaard.     I-IV.   Mandsafd.     I.   Afklædnings-  Gulv  eller  dobbelte  Vægge; 

rum.       II.    Frigidarium.     III.    Tepidarium.  det  OpvarmedeS  Ved  Hjælp 

IV.  Kaldarium.    V.  Fyrrum.    1-4.   Kvinde-  af  et  StOrt  Kulbækken,  dcr 

afd.    l.Afklaedningsrum.   2.  Bassin  til  koldt  ^^^^^    ^^^  5^^    ^^ 

Vand.  3.  Tepidarium.   4.  Kaldarium.  c.  La-  -n        <  -r 

trin.    d.  Solur.   g.  Brønd.  opstiUet  bag  et  Jerngitter. 

Rummets  store  Hvælving 
er  beklædt  med  talrige  fine  Stukornamenter. 

Ogsaa  Kaldariet  for  Mænd  (Fig.  60,  IV)  er  forholdsvis  vel- 
bevaret, og  der  er  forskelhge  Forhold  her,  der  ses  tydeligere 
end  i  Stabianertermerne.  Saaledes  ses  det  store  marmorbeklædte 
Varmtvandsbassin,  hvortil  et  Trin  fører  op,  næsten  uskadt  (Fig.  62, 
tilh.).  Paa  Væggen  bag  dette  ses  flere  af  de  firkantede  Teglplader, 
der  paa  Underfladen   er  forsynet  med  4  vorteformede   Frem- 

Fig.  61.   Tepidariet  i  Forumstermerne. 


spring  (tegulae  mam- 
matae),  og  som  dan- 
nede den  overfladi- 
ske Beklædning  af 
Væggenes  Hulrum; 
ogsaa  i  Hvælvingens 
Begyndelse  ses  dis- 
se, som  delvis  er 
dækkede  af  et  Stuk- 
lag (Fig.  62;  tilv.  for- 
oven). 

Centraltermer- 
ne {Terme  centrale, 
Kortet  c^).  De  lig- 
ger ved  Stabianer- 
gadens  Krydsning 
med  Nolanergaden,  men  var  endnu  kun  under  Opførelse,  da 
Byen  gik  under,  og  man  ser  kun  Fundamenterne  og  den  neder- 
ste Del  af  Murene. 

Man  kan  dog  tydelig  se  hele  Anlæget,  der  ikke  i  væsentlig 
Henseende  adskiller  sig  fra  de  to  andres. 

Termernes  Benyttelse.  Medens  den  personlige  Renlighed  i 
den  romerske  Republiks  Tid  ikke  var  synderlig  stor,  udviklede 
der  sig  i  Kejsertiden  en  udtalt  Tilbøjelighed  til  at  benytte  de 
offentlige  Bade,  og  disse  udstyredes  med  større  og  større  Luxus. 
Samtidig  gjorde  der  sig  en  stedse  stigende  Trang  gældende  til 
at  forhøje  Temperaturen  i  Kaldarierne. 

Ogsaa  i  Pompeji  kan  man  følge  den  samme  Udvikling,  der 
dog  med  Hensyn  til  Luxus  stod  langt  tilbage  for  Rom. 

Da  som  ovenfor  omtalt  kun  faa  af  de  store  Privathuse  havde 
Baderum,  og  da  Badning  i  Enkeltrum  efterhaanden  gik  af  Brug 
i  Termerne,  kan  man  gaa  ud  fra,  at  næsten  alle  Byens  Indvaanere 
benyttede  disse  Fællesrum  til  Badning. 

Den  almindelige  Badetid  var  Eftermiddagen;  men  den  Om- 
stændighed, at  der  i  Termerne  ved  Forum  er  fundet  over  looo 
Lamper,  tyder  paa,  at  ialfald  disse  benyttedes  ogsaa  om  Aftenen. 

Mændenes  Besøg  i  Termerne  indlededes  sædvanlig  med  Le- 
gemsøvelser paa  Palæstraen,  efterat  den  paagældende  havde  afført 
sig  sine  Klæder.  Efter  endt  Øvelse  skrabedes  Sveden  og  Støvet 
af  Huden  med  en  særlig  dertil  indrettet  Skraber  af  Bronce  {stri- 
gilis),  af  hvilke  der  er  fundet  mangfoldige  ved  Udgravningerne. 
Derpaa  toges  et  koldt  Bad  enten  i  et  særligt  Bassin  eller  i  Frigi- 
dariet.  Den  badende  begav  sig  nu  ind  i  Tepidariet  og  efter  et 

kortere  Ophold  her  ind  i  Kaldariet,  hvor  Temperaturen  var  saa 
høj,  at  han  af  og  til  maatte  overstænke  sig  med  koldt  Vand  fra 
den  Kumme,  der  var  anbragt  i  den  ene  Ende  af  Rummet,  me- 
dens det  i  den  modsatte  Ende  anbragte  Bassin,  hvori  flere  kunde 
sidde  paa  en  Gang,  benyttedes  af  dem,  der  ønskede  at  bade  i 
varmt  Vand.  Badet  endte  i  Reglen  med  at  dykke  ned  i  et  Koldt- 
vandsbassin.  Baade  før,  under  og  efter  Badet  benyttedes  Ind- 
gnidning  af  Huden  med  Salve,  og  jævnlig  ogsaa  Massage. 


Fig.  62.    Kaldariet  i  Forumstermerne. 

I  Termerne,  hvortil  Adgangen  kun  kostede  nogle  faa  Øre  i 
vor  Mønt,  gik  det  overordentlig  livligt  til.  Her  mødte  Bekendte 
hinanden  og  fordrev  Tiden  med  at  spørge  nyt  og  med  Samtale. 
Af  og  til  kom  de  badende  i  Skænderi,  og  det  kunde  ogsaa  hænde, 
at  høje  Raab  pludselig  forkyndte,  at  man  havde  fanget  en  Bade- 
tyv, der  ingenlunde  var  en  sjælden  Gæst  i  de  offentlige  An- 
stalter. Man  kunde  ogsaa  høre  en  badende  glæde  sig  ved  sin 
egen  Sangstemme,  eller  man  hørte  Raabet  af  handlende,  der 
falbød  Baderekvisiter,  Salve,  o.  s.  v. 

I  en  af  de  mange  Boder,  der  fandtes  ved  Termerne,  toges  jævn- 
ligt tilsidst  en  lille  »Hjertestyrkning«  i  Form  af  afkølet  eller  varm 
Vin  eller  en  Likør. 

Intet  Under,  at  Filosofen  Seneca,  der  var  saa  uheldig  en  Tid 
at  bo  ovenover  en  Badeanstalt,  beklagede  sig  over  den  øredø- 
vende Larm,  der  udgik  fra  denne,  og  som  hindrede  ham  i  at 
arbejde  med  sine  Skrifter. 


XL  DET  POMPEJANSKE  HUS 

Det  pompejanske  Hus  adskiller  sig  ikke  væsentlig  fra  det 
samtidige  italiske.  Derimod  fjærner  det  sig  i  mange  Henseender 
fra  det  moderne  Hus  i  de  fleste  evropæiske  Byer,  medens  dets 
Grundtræk  endnu  den  Dag  idag  findes  i  Millioner  af  Huse  i 
Spanien,  Nordafrika  og  i  Østen.  Det  tilfredsstiller  nemlig  to 
Hovedfordringer,  der  vedvarende  stilles  af  mange  af  Jordklodens 
Beboere  under  milde  Himmelstrøg:  at  tilvejebringe  Kølighed 
og  Skygge  indenfor  Murene  og  samtidig  aflukke  Huset  saa  meget 
som  muligt  fra  Omverdenen.  Endelig  løser  det  pompejanske 
Hus  en  tredie  vigtig  Opgave:  at  samle  Regnvand  til  Opbevaring 
i  Cisterner  indenfor  Huset. 

Et  Hus,  der  opfylder  disse  Fordringer,  maa  nødvendigvis  hente 
Luft  og  Lys  særlig  fra  oven,  medens  det  moderne  Hus  faar  Til- 
førsel heraf  fra  Siderne. 

Det,  der  derfor  præger  det  pompejanske  Hus  udvendig,  er 
det  Forhold,  at  det  enten  helt  mangler  Vinduer  ud  til  Gaden 
eller,  at  de,  hvis  de  findes,  er  gan- 
ske smaa,  saafremt  de  er  anbragte 
i  nederste  Etage.  Denne  Form  af 
Vinduer  ses  af  Fig.  63,  hvor  der 
ud  mod  Gaden  og  saa  langt  oppe, 
at  de  er  anbragt  over  Mandshøjde, 
findes  to  smaa  skydeskaaragtige  og 
en  lidt  større  firkantet  Vinduesaab- 
ning.  Der  træffes  dog  af  og  til 
større  Vinduesaabninger,  men  al- 
tid anbragte  saa  højt,,  at  man  ikke 
kunde  se  ind  udefra. 

Da  Murene  tillige  er  tykke,  faar 
Husene  let  et  fæstningsagtigt  Ud- 
seende, saa  meget  mere  som  der 
kun  undtagelsesvis  er  anbragt  ar- 
kitektoniske Udsmykninger  af  Fa- 
caderne. Tilmed  var  der  ofte  i 
Vinduesaabningerne,  naar   de  var 


Fig.  63.   Skydeskaaragtige  Vinduer. 

lidt  større  end  de  nys  omtalte,  anbragt  et  Jerngitter.  Glas  i  Vin- 
duer ud  til  Gaden  fandtes  aldrig;  derimod  har  man  flere  Steder 
inde  i  Husene  fundet  Lysaabninger,  der  var  lukket  af  en  tyk, 
næsten  uigennemsigtig  Glasskive. 

Med  Hensyn  til  det  ydre  repræsenterer  Husene  3  forskellige 
Typer,  der  hører  til  forskellige  Tidsperioder. 

Den  ældste,  der  er  den  sjældneste,  stammer  fra  den  Byg- 
ningsperiode,  da  de  nuværende  Gader  anlagdes,  o:  fra  omtrent 
det  4de  Aarhundrede  f.  Kr.  Facaden  er  opført  af  svære  firkantede 
Kalkstensblokke,  der  er  lagte  i  vandrette  Lag  uden  Bindemiddel 
men  kun  med  Ler  i  Mellemrummene  (Kalkstensperioden). 
De  øvrige  Mure  er  ogsaa  opbyggede  af  Kalkstensblokke,  som 

tildels  ogsaa  er  stil- 
lede lodret,  saa  at 
det  ligner  Bindings- 
værk. Det  saakaldte 
Kirurgens  Hus  tæt 
indenfor  Herkula- 
nerporten  er  det 
bedste  Exempel  paa 
denne  Type  (Fig. 
64). 

Den  næste  Type 
af  Huse,  der  er  den 
almindeligste,  er  ka- 
rakteriseret dels  ved, 
at  der  er  anvendt  en 
langt  solidere  og  me- 
re holdbar  Sten  til 

Fig.  64.  Facaden  af  Kirurgens  Hus  (Sophie  Nørlund).    Bygningerne  :       den 

graa  eller  gule  Tufsten,  og  dels  derved,  at  der  anvendes  Mørtel. 
Denne  Bygningsperiode,  der  benævnes  Tufperioden,  strækker 
sig  fra  omkring  Aar  200  f.  Kr.,  og  de  fleste  af  de  for  Pom- 
peji karakteristiske  offentlige  og  private  Bygninger  stammer  fra 
denne  Periode.  Den  varer  indtil  omkring  80  f.  Kr.,  da  Byen 
bliver  romersk  Provinsby. 

Den  sidste  Byggeperiode,  den  romerske,  er  ikke  væsent- 
lig forskellig  fra  den  foregaaende,  men  er  karakteriseret  ved  en 
bedre  Teknik  og  ved  Anvendelsen  af  brændte  Mursten,  som 
dog  kun  brugtes  til  Dørstolper,  Hjørner,  Søjler  o.  s.  v.,  men 
ikke  til  hele  Mure. 

Murene  er  nemlig  under  de  to  sidste  Perioder  i  Reglen  byg- 
gede saaledes,  at  Facademurene  er  dannet  af  flade  Tufblokke 

(Fig.  65),  og  de  øvrige 
Mure  af  et  Mørtelværk, 
der  bestaar  af  Mørtel, 
hvori  er  indlejret  uregel- 
mæssige Sten,  i  Begyn- 
delsen næsten  udelukkende 
Lavabrokker.  Dette  grove 
Mørtelværk,  der  i  Oldtiden 
benævnedes  opus  incertum 
(d:  ubestemmeligt  Værk), 
er  umaadelig  stærkt  og 
meget  modstandsdygtigt 
mod  Vind  og  Vejr.  Hvor- 
ledes det  grove  Mørtel- 
værk, der  er  saa  alminde- 
ligt i  Byen,  tager  sig  ud, 
ses  af  Fig.  65  paa  Skille- 
muren, hvis  Puds  og  Stuk 
er  faldet  af.  Dette  Mør- 
telværk anvendes  dog  og- 
saa  til  Facader,  der  da 
overtrækkes  med  Puds  og 
Stuk.  Den  i  Pompeji  an- 
vendte Stuk  er  særdeles  smuk, 
nærmer  sig  Marmorets. 


Fig.  66.    Gammelt  pompejansk  Hus 
(Rekonstruktion   af  Mau). 


Fig.  65.    Mur  af  grovt  Mortelværk,  Facade 
af  Tufsten  (Sophie  Norlund). 


Og  faar  ofte  et  Udseende,  der 


Uagtet  den  romerske 
Byggemaade  røber  betyde- 
lige tekniske  Fremskridt, 
saa  savner  den  dog  paa 
den  anden  Side  den  kunst- 
neriske Sans,  der  gjorde 
sig  gældende  i  Tufperio- 
den, som  i  saa  Henseende 
staar  over  den  foregaaende 
og  den  efterfølgende  Pe- 
riode. 

Endnu  mere  betydnings- 
fuld er  den  Udvikling,  der 
efterhaanden  foregik  i  Hu- 
sets Indre.  Det  gamle  Kalk- 
stenshus,  hvoraf  en  Model 
er  gengivet  i  Fig.  66,  bestod 
væsentligt  af  et  stort,  for- 

oven  aabent  Rum  i  Midten  af  Huset,  det  saakaldte  Atrium,  et 
Ord,  der  er  afledet  af  ater,  o:  sort,  fordi  dets  Loft  sværtedes 
sort  af  Røgen  fra  Arnen.  Omkring  Atriet  grupperede  sig  flere 
smaa  Rum  (cellulae,  cubiculd),  der  benyttedes  til  at  sove  i,  til  Op- 
bevaring af  Husgeraad  o.  s.  v.  Bag  Atriet  fandtes  i  Reglen  en 
lille  Have,  ud  imod  hvilken  man  byggede  et  Slags  Lysthus  af 
Træ,  tahlinum  (af  tdbula,  d:  et  Bræt).  Af  dette  udviklede  sig  en 

Udvidelse  bagtil  af  Atriets 
Midte,  og  denne  benævnedes 
ogsaa  Tablinum. 

Med  den  stigende  Velstand 
og  de  deraf  følgende  forøgede 
Fordringer  undergik  Huset 
en  væsentlig  Forandring  der- 
ved, at  man  efter  græsk  Møn- 
ster forlængede  det  bagtil  med 
en  Søjlehal,  det  saakaldte  Pe- 
ristyl, og  en  Række  Rum  om- 
kring dette. 

Det  typiske  pompejanske 
Hus  kom  derved  til  at  be- 
staa  af  2  Afdelinger,  hvoraf 
den  forreste  Del,  Atriet  og 
omliggende  Rum,  beholdt  de- 
res latinske  Navne,  medens 
det  bagved  liggende  Parti  fik 
lutter  græske. 

Forinden  vi  træder  ind  i 
et  almindeligt  større  Hus 
passeres  det  lille  Forrum  {ve- 
stibulum),  der  er  foran  Ind- 
gangsaabningen  (Fig.  67,  i); 
denne  sidste  var  lukket  af 
svære  Døre  af  Træ  ofte  med  2  Fløje.  Lige  indenfor  Døraab- 
ningen  ligger  en  snæver  Indgangskorridor  {fauces,  2).  Tilhøjre 
og  tilvenstre  for  Indgangen  findes  ofte  Butikslokaler  (3  og  5)^ 
der  undertiden  staar  i  direkte  Forbindelse  med  Huset.  Vi  træ- 
der dernæst  ind  i: 

Atriet  og  omliggende  Rum  (Fig.  67,  7 — 10).  De  fleste  Atrier, 
man  nu  ser,  er  store  aabne  Rum;  men  da  de  var  beboede,  var 
de  dækkede  af  et  Tag,  i  hvis  Midte  der  fandtes  en  stor  firkantet 
Aabning  (compluvium,  Fig.  66,  S.  65),  hvortil  Taget  skraanede 
ned  fra  alle  4  Sider.  Gennem  Kompluviet  tilførtes  der  Huset 

Fig.  67.  Grundplan  af  et  nyere  Hus. 
1.  Vestibule.  2.  Korridor.  3  og  5.  Butik. 
4.  Portnerrum.  6.  Rum  bag  Butik.  7.  Atri- 
um. 8.  Impluvium.  9.  Smaarum.  10.  Fløj. 
■11.  Tablinum.  12  og  14.  Spiserum.  13.  Kor- 
ridor. 15.  Søjlegang.  16.  Have.  17.  Fiske- 
bassin.    18.   Soverum.    19.   Selskabsrum. 

20.  Køkken.  21.  Latrin.  22.  Slaverum. 


Atriet  og  omliggende  Rum. 


Lys  og  Luft,  og  tillige 
kunde  Regnvandet  strøm- 
me ned  og  samle  sig  i  en 
tilsvarende  stor,  firkantet 
Forsænkning  i  Gulvet,  im- 
pluvium  (8).  Dette  Bassin 
var  oftest  omrammet  af 
Marmor  og  bag  det  fin- 
des i  mange  Huse  en 
cylindrisk  Brøndkarm  af 
Sten  eller  Marmor,  den 
saakaldte  puteale  (Fig.  68). 
Denne  førte  ned  til  en 
stor  Cisterne  under  Gul- 
vet, og  man  ser  tydeligt 
i  Randen  Furerne  af  det 
Tov,  hvormed  der  hejse- 
des Vand  op  fra  Cister- 
nen, som  forsynedes  med 
Regnvand  fra  Impluviet,  ^'^^  '«•  ^-^"dkarm  bag  impiuviet. 

eller  hvormed  Vinamforer  eller  Fødemidler  hejsedes  ned  til  Af- 
køling. I  mere  velstaaende  Personers  Huse  fandtes  der  et  Spring- 
vand i  Midten  af  Impluviet.  Ikke  sjældent  var  der  bag  Implu- 
viet et  kunstnerisk  udført  Marmorbord  (Fig.  69). 

Bag  Impluviet  udvidede  Atriet  sig  med  et  Par  Fløje  (alae,  10), 

en  tilhøjre  og  en  tilvenstre,  me- 
dens der  i  Midten  fandtes  en  stor 
Aabning  ind  til  Tablinum  (11), 
Ofte  fandtes  der  tillige  i  Atriets 
Baggrund  en  Indgang  til  en  Kor- 
ridor {andron,  13),  der  førte  ud 
til  Peristylet,  og  paa  den  ene  el- 
ler begge  Sider  af  Tablinum  fand- 
tes i  Reglen  et  Spiseværelse  {tricli- 
nium,  12  og  14). 

Atriet  maa  i  mange  og  sær- 
lig i  ældre  Huse  have  været  ret 
mørkt  paa  Grund  af  Komplu- 
viets  ringe  Størrelse;  men  dette 
Forhold  ændredes  efterhaanden 
i  det  nyere  pompejanske  Hus, 
der  ellers  har  det  fælles  med  det 
Fig.  69.  Marmorfod  af  et  Bord.      gamle,    at  Atriet    Og   Omliggende 

Rum  forbliver  ret  uforan- 
drede. Kun  Kompluviet 
undergaar  en  væsentlig  For- 
andring. I  den  ældste  Tid 
var  det  simpelt  hen  en  af 
Tværbjælker  støttet  Aab- 
ning,  en  Konstruktion^  der 
stammer  fra  etruskisk  Tid, 
og  et  saadant  Atrium  be- 
tegnes som  »tuskansk  Atri- 
um« (Fig.  70).  Senere,  da 
græsk  Paavirkning  gør  sig 
gældende,  opstaar  det  saa- 
kaldte  »korintiske  Atrium« 
(se  Baggrunden  i  Fig.  iii, 
S.  95),  hvor  Kompluviet 
bæres  af  Søjler.  Denne  Konstruktion  tillod  en  betydelig  For- 
øgelse af  Tagaabningens  Størrelse,  Atriet  blev  mere  aabent 
for  Luft  og  Lys  og  tillige  forøges  Højden.  De  4  Søjler,  der 
først  støttede  Kompluviet  (»tetrastylt  Atrium«),  forøges  i  Antal 
(indtil  16),  og  efterhaanden  omdannes  det  gamle  mørke  Atrium, 
hvor  Familien  samledes,  hvor  Arnen  stod,  og  hvor  Ægtesengen 
havde  sin  Plads,  til  en  stor  lys  Hal,  hvor  Klienterne  modtoges, 
hvor  Husherren  forhandlede  med  Forretningsvenner  o.  s.  v.,  og 
det  udvikledes  efterhaanden   til   et   Rum   af  stor   arkitektonisk 


Fig.  70.  Atriet  i  Sallust'  Hus  rekonstrueret 
(Mau). 


Fig.  71.  Atrium  i  den  tragiske  Digters  Hus  rekonstrueret  (Gell). 

Skønhed,  som  iøvrig  ogsaa  kan  præge  det  gamle  tuskanske  Atri- 
um. Fig.  71  gengiver  Rekonstruktionen  af  et  »tuskansk  Atrium«. 
I  Forgrunden  ses  Impluviet  i  Midten;  tilhøjre  findes  Indgangs- 
døren til  den  sidste  Celle,  og  bag  denne  den  højre  Fløj.  Den 
kvindelige  Person  træder  ud  af  Korridoren  til  Peristylet;  i  Bag- 
grunden tilvenstre  ses  Tablinum  og  bag  dette  Peristylet.  Døre 
anbragtes  sjældent,  men  Aabningerne  lukkedes  med  Forhæng, 
som  ogsaa  anvendtes  foran  Tablinum. 

Meget  andet  bidrog  til  at  forøge  Atriets  skønne  og  ejendomme- 
lige Udseende.  Saaledes  var  der  ikke  sjældent  i  Randen  af  Tag- 
aabningen  anbragt  Terrakottaprydelser  samt  Terrakottadyrehove- 
der,  der  udspye- 
de Vandet  gennem 
Munden  (Fig.  72). 
Væggene  kunde  væ- 
re prydede  med  Fre- 
sker, og  der  fand- 
tes undertiden  Sta- 
tuer af  Marmor  el- 
ler Bronce;  særlig 
hyppig  opstilledes 
Hoveder,  anbragte 
paa  slanke  Sokler 
(»Hermer«),  gengi- 
vende Billedet  af  en 
tidligere  Ejer  af  Hu- 
set. Jævnlig  var  der 
en  stor  broncebeslagen  Kiste  ved  Siden  af  Indgangen  til  Tablinum 
til  Anbringelse  af  Penge,  Værdisager,  Dokumenter  o.  s.  v.  Ofte 
var  der  i  et  Hjørne  af  Atriet  et  Husalter,  der  enten  var  malet  paa 
eller  indmuret  i  Væggen,  eller  ogsaa  var  det  en  fritstaaende  lille 
Bygning  (aedicula).  Fig.  73  viser  et  Husalter,  der  var  indmuret 
i  en  Væg  i  det  lille  Atrium  i  Vettiernes  Hus.  Man  ser  i  Midten 
Husherrens  »Genius«  og  paa  Siderne  de  to  »Skytsaander«,  Lareme, 
som  er  afbildede  paa  den  sædvanlige  Maade  med  et  Drikkehorn 
i  den  ene  Haand  og  en  lille  Spand  i  den  anden.  Under  de  3  Fi- 
gurer en  stor  Slange,  Symbolet  paa  »Genius«  (hos  Grækerne  be- 
tegnede Slangen  den  heroiserede  afdøde),  der  nærmer  sig  Offer- 
bordet  for  at  fortære,  hvad  der  har  været  henlagt  her. 

Ofte  fandtes  der  i  Husene  en  Række  Rum  over  dem,  der  i 
nederste  Stokværk  grupperede  sig  om  Atriet.  De  havde  Vindues- 
aabninger  dels  ud  til  det  aabne  Rum,  der  var  over  Atriet  (se 
Fig.  67,  S.  66,  tilv.)  og  dels  ud  til  Gaden  og  kunde  i  sidste  Til- 

Fig.  73.  Husalter  i  Vettiernes  Hus. 


fælde  være  ret  store.  Undertiden 
havde  et  enkelt  større  Rum  For- 
men af  en  Loggia,  der  da  be- 
nyttedes til  Spiserum.  Fig.  74  vi- 
ser en  saadan  Loggia  i  Atriets  Bag- 
grund; tilhøjre  ses  den  Trappe^ 
der  fører  op  til  Loggiaen,  byg- 
get af  Træ  efter  den  oprindelige 
Trappes  Mærker  i  Muren.  Paa 
samme  Maade  var  de  fleste  Trap- 
per i  Husene  byggede,  og  det  er 
ikke  saa  mærkeligt,  at  der  paa 
Latin  var  den  samme  Betegnelse 
for  Trappe  og  Stige:  scala.  Væ- 
relserne ovenpaa  benævnedes  ce- 
nacula,  o :  Spiserum,  fordi  de  op- 
rindelig anvendtes  som  saadanne. 
Senere,  da  det  pompejanske  Hus  udvidede  sig  med  Peristylet  og 
omliggende  Rum,  benyttedes  de  af  Slaverne,  eller  ogsaa  lejedes 
de  ud,  idet  de  gjordes  tilgængelige  fra  Gaden  ved  Hjælp  af  Trap- 
per, hvoraf  de  nederste  murede  Trin  ses  mange  Steder.  At  bo 
in  cenaculis  var  Udtrykket  for  Fattigdom. 

Det  skal  endelig  nævnes,  at  flere  store  Huse  havde  2,  enkelte 
endog  3  Atrier,  dannede  ved  Sammenbygning  af  2  eller  flere 
oprindelig  selvstændige  Huse.  Der  var  i  det  hele  en  stedse  sti- 
gende Tilbøjelighed  til  at  udvide  Husenes  Areal  ved  at  med- 
inddrage et  eller  flere  Nabohuse. 

Peristylet  og 
omgivende  Rum. 
En  af  Tag  dækket 
Søjlegang,  der  strak- 
te sig  delvis  eller 
helt  omkring  et  aa- 
bent  Rum  i  Huset, 
kaldte  Grækerne  et 
Peristyl,  og  dette 
Ord  gik  over  i  La- 
tin, da  det  italiske 
Hus  optog  det  efter 
det  græske.  Ofte  be- 
tegnes dog  som  Pe- 
ristyl ikke  blot  Søjle- 
gangen, men  ogsaa 


Fig.  74.  Loggia  i  Atriet. 

den  indenfor  liggende  aabne  Plads,  der  beplantedes  som  Have 
med  Prydplanter.  En  Have  uden  Peristyl,  der  findes  i  mange 
selv  ganske  smaa  Huse,  benævnedes  viridarium  (»Grønning«); 
men  da  Søjlegangen  ofte  reduceredes  til  kun  at  bestaa  af  nogle 
enkelte  Søjler,  er  det  vanskeligt  at  trække  Grænsen. 

Peristylet,  som  man  kommer  til  fra  Atriet  gennem  Tablinum 
(Fig.  67, 11)  eller  gennem  en  særlig  Korridor  (13),  var  altsaa  ogsaa 
Husets  Have,  og  der  er  afgjorte  Beviser  for,  at  der  her  endog 
har  staaet  mindre  Træer.  Man  har  i  den  sidste  Tid  søgt  ved  Be- 


Fig.  75.  Peristyl  i  de  forgyldte  Amoriners  Hus. 

plantninger  at  genskabe  den  oprindelige  Have  i  flere  Huse,  og 
Fig.  75  er  et  smukt  Exempel  herpaa.  Billedet  er  taget  fra  den 
Søjlegang,  der  vender  mod  Atriet,  og  man  ser  i  Midten  den 
paa  ny  plantede  Have  omgivet  paa  alle  fire  Sider  af  en  Søjle- 
gang, hvis  Tag  er  blevet  genopbygget.  I  Haven  findes  talrige 
Marmorfigurer  samt  i  Midten  et  Vandbassin  med  Springvand. 
Den  bageste  Søjlegang  er  i  Midten  omdannet  til  en  Pavillon, 
bag  hvilken  der  findes  en  stor  Spisesal.  I  Søjlegangen  tilhøjre 
et  fritstaaende  Alter,  paa  hvilket  der  fandtes  forskellige  Bronce- 
figurer,  deriblandt  2  Larer  af  det  sædvanlige  Udseende.  Mellem 
Søjlerne  var  der  paa  flere  Steder  ophængt  store  Marmormasker, 
hvoraf  en  enkelt  er  gengivet  i  Fig.  123,  S.  107.  Endelig  er  der 
endnu  en  Ting,  som  er  karakteristisk  for  Peristylet  og  som  ses 
i  Fig.  75 :  en  bred  og  dyb  Rende  langs  Søjlerne  til  Opsamling 

af  Regnvand  fra  Taget;  Vandet 
ledtes  herfra  ned  i  store  Cisterner 
under  Haven. 

Et  Vandbassin  som  det  om- 
talte findes  i  ethvert  Peristyl.  Det 
benævnedes  piscina,  o:  Fiskebas- 
sin, og  der  er  ingen  Tvivl  om, 
at  det  benyttedes  i  en  Del  Huse 
dels  til  Prydfisk  og  dels  til  at 
holde  spiselige  Fisk  gaaende  i. 
Bassinerne  er  oftest  malede  blaa 
indvendig  for  at  give  Vandet  en 
smuk  Farve.  De  er  i  Reglen  ret 
dybe,  og  Dybden  kan  naa  i  Me- 
ter. Inde  i  eller  ved  Bassinet 
fandtes  som  oftest  et  Springvand, 
der  forsynedes  med  Vand  fra 
Byens  Ledning.  Ofte  var  der  til- 
lige en  Springvandsfigur  af  Mar- 
Fig.76.  Springsvandsfig:ur(Bronce).    mor  eller  Bronce.  Særlig  bekendt 

er  »Fiskeren«,  en  Broncefigur,  der  fandtes  for  c.  loo  Aar  siden 
i  et  Hus  i  Merkurgaden,  og  som  nu  er  i  Museet  i  Neapel  (Fig. 
76).  Af  og  til  var  Springvandsfiguren  opstillet  i  en  -Grotte  og 
Vandet  faldt  da  herfra  ned  i  Kaskader  (Fig.  119,  S.  103). 

Der  fandtes  og- 
saa  ved  enkelte  sto- 
re Huse  selvstæn- 
dige Haver  uden 
Peristyl  f.  Ex.  bag 
Pansa's  Hus  og  ved 
Siden  af  Sølvbryl- 
lupshuset,  samt  et 
Par  uden  Tilknyt- 
ning til  noget  Hus. 

At  Husets  Bebo- 
ere ogsaa  indtog 
deres  Maaltider  i 
Haven,  kan  ses  der- 
af, at  der  i  en  Del 
Haver  var  opmuret 
et  Leje,  hvorpaa 
man  kunde  ligge  og    

spise  {triclinium,   se  pig.  77.  TrikUnium  l  Solvbryllupshusets  Have. 

S.  74)  ved  et  i  Midten  anbragt  rundt  Bord.  Paa  Fig.  77  ses  en 
saadan  Indretning  i  Sølvbryllupshusets  Have.  Forrest  ses  Fiske- 
bassinet med  en  Fod  i  Midten  til  en  Springvandsfigur.  Bordet 
havde  den  Ejendommelighed,  at  der  i  dets  Midte  fandtes  et  lille 
Springvand  til  Rensning  og  Afkøling  af  Bordet  og  Spiselejet. 
Ovenover  dette  ses  i  Muren  en  Række  Huller  til  Anbringelsen 
af  Bjælker,  der  har  dannet  Grundlaget  for  et  Lysthus.  Lignende 
Lysthuse  er  ogsaa  fundne  andre 
Steder. 

I  enkelte  store  Huse  fandtes 
der  indtil  3  Peristyler,  dannede 
ved  Sammenbygning  af  fiere  Huse. 

Peristylets  Vægge  var  i  Reglen 
rigt  dekorerede  med  Malerier,  der 
enten  havde  et  Emne  fra  Mytolo- 
gien eller  forestillede  Haver,  Land- 
skaber, Fiskeriscener,  Jagt  og  lign. 

At  Peristylet  har  været  ikke 
alene  et  behageligt,  men  ogsaa 
et  smukt  Opholdssted  fremgaar 
formentlig  af  det  foregaaende.  Pe- 
ristylets Skønhed  var  ikke  alene 
betinget  af  Søjlegangenes  og  Ha- 
vens smukke  Udseende,  men  og- 
saa af  det  Indblik  man  kunde  faa 
til  Atriet.  Dette  er  forsøgt  gen- 
givet i  Fig.  III,  S.  95,  hvor  man 
ser  ind  i  et  »korintisk  Atrium«, 
bag  hvis  Søjler  man  skimter  Im- 
pluviet.  Selv  i  de  Huse,  hvor 
Peristylet  nu  staar  som  Ruiner, 
kan  man  finde  henrivende  Partier  i  dette,  som  f.  Ex.  det  stille 
Hjørne  i  den  tragiske  Digters  Hus,  hvor  Husalteret  er  anbragt 
(Fig.  78). 

Peristylet  med  Haven  har  ogsaa  haft  stor  Betydning  for  Be- 
boernes Sundhed,  thi  Haverne  har  for  Byen  været  de  »Lunger«, 
der  i  moderne  Byer  udgøres  af  Parker  og  lignende  Anlæg. 

Da  Familiens  Ophold  mere  forlagdes  til  Peristylet  og  omgi- 
vende Rum,  blev  disse  sidste  ogsaa  deres  Spise-  og  Soverum, 
idet  man  dog  ofte  bevarede  et  eller  to  Spiserum  ved  Siden  af 
Tablinum  fra  det  gamle  Hus  (se  S.  67). 

Spiserum  (triclinia).  Ved  et  Triklinium  forstaas  egentlig  3 
Spiseløj  bænke  anbragte  paa  en  bestemt  Maade  omkring  et  Bord 


Fig.  78.  Et  stille  Hjorne 
i  Peristylet. 

(af  det  græske  tri,  o:  3,  og  kline,  o:  Seng  eller  Leje);  men  Ordet 
bruges  ogsaa  til  at  betegne  det  Rum,  hvori  de  var  opstillede. 

Med  Hensyn  til  den  Maade,  hvorpaa  man  i  den  romerske 
Oldtid  indtog  sine  Maaltider  henvises  til  S.  91 — 92;  her  skal 
da  blot  oplyses  følgende  om  selve  Spiserummene. 

Trikliniet  var  ofte  ikke  større,  end  at  der  akkurat  var  Plads 
til  de  3  Spiseløjbænke,  af  hvilke  den  tilhøjre  benævnedes  »øverste 
Spiseløjbænk«,  den  i  Midten  »mellemste  Spiseløjbænk«  og  den 
tilvenstre  »nederste  Spiseløjbænk«  (Fig.  79).  Disse  Bænke  var  i 
Reglen  dannede  af  et  Stel  af  Træ  med  Beslag  af  Bronce  og  be- 
lagte med  Hynder;  men  i  tarveligere  Huse,  og  særlig  i  Herberger 
samt  i  Haverne  var  de  opmurede  (se  Fig.  77,  S.  72).  Man  finder 
i  det  hele  taget  ofte  i  Husene  opmu- 
rede Siddepladser,  Borde,  Konsoller 
o.  lign.,  hvor  vi  nu  anvender  Træ- 
møbler. I  flere  Huse  findes  et  Spise- 
rum, der  vender  mod  Syd  (»Vinter- 
triklinium«)  og  et  mod  Nord  (»Som- 
mertriklinium«). 

Spiserummenes  Vægge  var   ofte   de 
bedst    dekorerede    i   Huset,    idet   der 

Fig.  79.  Grundplan  af  et  Tri-       <■  t  n  ir   i      •  j 

kiinium  med  3  Spiseløjbænke    foruden    smaa    Malerier,    der    gengav 

(Mau).  forskellige   Ting,   der   henhører    til  et 

A.  »øverste  Bænk«.  B.  »Mel-    Maaltid   (Vinkander,    Bægre,    Frugter, 

lemste  Bænk«.  C    »Nederste      y-jj^    ^    j-        j     ^  ^f^g  fandtes  Stør- 

Bænk«.  D.  Spisebord.  _.  ,      V      °  -r^.  .    _,      , 

re  Vægmalerier.  Disse  var  1  Reglen 
af  mytologisk  Indhold  og  Emnerne  ofte  tilsyneladende  i  ringe 
Overensstemmelse  med  det.  Rummet  anvendtes  til.  Saaledes 
fremstilledes  den  grusomme  Medea,  den  ulykkespaaende  Kas- 
sandra.  Dirke,  der  bliver  bundet  til  en  Tyr  af  de  to  Tvilling- 
brødre, Amfion  og  Zethos,  fordi  hun  havde  villet  dræbe  deres 
Moder  (Fig.  80).  At  man  i  Oldtiden  ikke  anvendte  mere  op- 
muntrende Emner  til  Malerier,  man  skulde  betragte,  naar  man 
nød  Bordets  og  Selskabelighedens  Glæder,  var  ikke  noget  til- 
fældigt; man  fremstillede  endog  selve  Døden.  Herpaa  har  vi 
bl.  a.  et  Exempel  i  et  Bord,  der  blev  fundet  ved  et  opmuret  Tri- 
klinium  i  Haven  til  et  Garveri;  her  ses  i  den  med  Mosaik  deko- 
rerede Bordplade  et  Dødningehoved  sammen  med  andre  Sym- 
boler paa  Døden  og  paa  Tidens  hastige  Gang.  Disse  Forhold 
er  et  Udtryk  for  Oldtidsmenneskenes  Trang  til  at  forstærke  Ny- 
delsen af  Maaltidernes  og  Gæstebudets  Glæder  ved  under  disse 
at  have  Dødens  Symboler  for  Øje. 

Særlig  smykkede  med  Vægmalerier  var  de  større  Rum,  der 

stod  i  Forbindelse 
med  Peristylet,  og 
som  benyttedes  til 
at  spise  i  ved  fest- 
lige Lejligheder.  Et 
saadant  Rum  be- 
nævnedes oecus.  Det 
smukkeste  af  disse 
findes  i  Sølvbryl- 
lupshuset  (Fig.  8i). 
Der  er  her  anbragt 
4  Søjler  i  nogen 
Afstand  fra  Væg- 
gen, hvorved  Rum- 
met deles  i  et  Mid- 
terrum til  Anbrin- 
gelsen af  de  3  Spise- 
løjbænke  og  en  Pas-  ^'^-  ^°-  ^''"'^"  ^''^^  (Fresko). 

sage  udenfor  Søjlerne  for  de  opvartende  Slaver.  Denne  Form 
benævnes  »korintisk  Oekus«.  Disse  Selskabsrum  var  undertiden 
fuldstændig  aabne  ud  mod  Søjlegangen  og  kunde  ogsaa  være 

aabne  ud  mod  den  bagved 
liggende  Have,  saa  at  de 
mere  fik  Karakteren  af  en 
Pavillon.  Et  saadant  del- 
vist eller  helt  aabent  Rum 
ved  Peristylet  benævnedes 
exedra. 

Soverum.  Ligesom  Spi- 
serummene ofte  kendes  paa, 
at  der  paa  Gulvet  findes  et 
Mosaikindlæg,  der  beteg- 
ner Trikliniets  Plads,  saa- 
ledes  kendes  Soverummene 
ofte  paa,  at  der  findes  et 
lignende  Mønster  paa  Sen- 
gens Plads.  Denne  kan  og- 
saa være  angivet  ved  en 
Inddeling  af  Vægdekora- 
tionerne eller  ved,  at  der 
over  den  er  en  Hvælving, 
saaledes  at  der  dannes  en 
Alkove.  De  omkring  Peri- 


Fig-.  81.  Spisesal  i  Solvbryllupshuset. 

stylet  liggende  Soverum  er  betydelig  større  end  de  Celler,  der 
oprindelig  benyttedes,  og  som  stod  i  Forbindelse  med  Atriet. 

I  tarveligere  Huse,  i  Værtshuse  og  i  Bordeller  findes  opmurede 
Sengesteder  med  skraatstillet  Hovedgærde. 

Undertiden  er  der  foran  Soverummet  et  mindre  Rum,  hvori 
en  Slave  sov.  Man  har  ogsaa  truffet  et  endnu  mindre  Rum,  der 
har  været  Sovested  for  en  Hund. 

Køkkenet.  Dette  var  ofte  lille,  men  altid  meget  højt  og  laa 
i  Reglen  i  en  Afkrog  af  Huset.  Nogen  Skorsten  eller  andet  Af- 
træk for  Røgen  fandtes  ikke;  formentlig  brugte  man  ogsaa  kun 
Trækul  paa  Komfuret.  Paa  Væggen  var  der  ofte  malet  et  Husalter. 

Det  eneste  særegne  for 
Køkkenet  er  et  opmuret 
Komfur,  saaledes  som  man 
ser  det  i  Vettiernes  Hus, 
hvor  en  Gryde  fandtes  paa 
en  Jerntrefod,  dækket  af 
Pimpsten,  hvoraf  der  end- 
nu ses  en  Del  hængende 
fast  paa  Trefoden  (Fig.  82). 
Under  Komfuret  fandtes  i 
Reglen  et  hvælvet  Rum  til 
Anbringelse  af  Brændsel. 
Maden  tilberedtes  altid 
paa  den  simple  Maade,  at 
den  anbragtes  i  en  Kasse- 
rolle el.  lign.  af  Bronce,  og  denne  stilledes  da  ovenpaa  en  Tre- 
fod eller  en  Rist  af  Jern.  Hyppigt  anvendtes  ogsaa  3  afskaarne 
Spidser  af  de  i  Pompeji  i  tusindvis  forekommende  Amforer 
af  Ler. 

I  Reglen  var  der  i  en  Krog  af  Køkkenet  anbragt  et  Latrin; 
dette  kunde  ogsaa  ligge  ved  Siden  af.  Det  var  ganske  simpelt 
indrettet  saaledes,  at  der  var  anbragt  et  Sæde  af  Træ  eller  Sten 
over  en  stor  Aabning  i  Gulvet;  herfra  var  der  saa  boret  en  dyb 
Grube  ned  i  den  underliggende  Lavamasse.  Ved  stadig  at  hælde 
Aske  paa  har  Generne  heraf  vel  nok  kunnet  indskrænkes.  Det 
var  vistnok  kun  Slaverne,  der  benyttede  denne  mere  primitive 
Indretning,  medens  Husherren  og  hans  Familie  benyttede  enten 
en  transportabel  Beholder  eller  ogsaa  —  saaledes  som  det  ses  i 
ganske  enkelte  Huse  —  et  større  Kabinet  forsynet  med  Vindues- 
aabninger, 

I  Køkkenet  har  man  fundet  en  Mængde  Køkkenredskaber, 
der  ikke  adskiller  sig  væsentlig  fra  Nutidens;  kun  er  de  i  Reglen 

Fig.  82.  Kokken  i  Vettiernes  Hus. 


Gulvmosaiker. 


forfærdigede  af  Bronce  og  af  langt  større  kunstnerisk  Udførelse. 
Man  har  ogsaa  fundet  Forme  til  Kager  o.  lign. 

Baderum.  Kun  i  et  Dusin  Huse  er  der  fundet  særlige  Bade- 
rum, som  man  kender  paa,  at  de  har  de  S.  59  omtalte  hule  Gulve 
og  eventuelt  ogsaa  hule  Vægge.  De  ligger  altid  lige  ved  Siden 
af  Køkkenet,  saaledes  at  den  Ovn,  hvori  der  fyredes  til  Opvarm- 
ning af  Luften  i  Hulrummene,  kunde  betjenes  fra  Køkkenet. 

Oftest  var  der  kun  et  Afklædningsrum  og  et  Kaldarium  (se 
S.  59),  undertiden  ogsaa  et  Tepidarium  og  et  Frigidarium  (se 
S.  58).  Kaldariet  var  bygget  som  det  tilsvarende  Rum  i  Ter- 
merne med  en  Niche  i  den  ene  Væg.  —  — • 

I  det  Indre  af  saavel  de  offent- 
lige Bygninger  som  Privathusene 
anvendtes  Udsmykning  i  en  Grad, 
som  man  kun  faar  en  ringe  Fore- 
stilling om  ved  et  flygtigt  Besøg 
i  Ruinerne.  Gulvene  smykkedes 
med  Mosaiker,  Lofterne  med  Stuk- 
arbejde  og  Væggene  med  malede 
Dekorationer  og  Billeder;  ja  end- 
og de  i  sig  selv  skønne  Søjler, 
som  findes  i  et  saa  overvældende 
Antal,  smykkedes  med  kraftige 
Farver. 

Gulvmosaiker.  Gulvene  er 
overalt  af  Sten  og  bestaar  i  Reglen 
af  et  ensartet  Lag  af  en  Mørtelmasse,  der  ofte  er  rødbrun  paa 
Grund  af  Tilsætning  af  fintknuste  Terrakottaskaar  (opus  signinum). 
Smaa  flade  Teglsten  lagte  i  Mønstre  findes  ogsaa  mange  Steder. 

Gulvtæpper  anvendtes  aldrig;  de  vilde  ogsaa  have  været  uhen- 
sigtsmæssige, fordi  der  under  Regnskyl  let  kom  Vand  ind  paa 
Gulvene  i  og  ved  de  aabne  Rum.  Man  ser  da  ogsaa  ofte,  at 
Husenes  Gulv  skraaner  ned  mod  Gaden  for  at  lette  Afløbet. 

Mangfoldige  Steder  indlagdes  der  smaa  hvide  eller  forskelligt 
farvede  Sten  i  Mønstre  i  Gulvene.  Ved  Husenes  Indgang  dan- 
nede disse  Mosaiksten  af  og  til  et  HAVE  eller  SALVE,  o :  »vær 
hilset«,  eller  et  GAVE  CANEM,  o:  »pas  paa  Hunden«.  Ved  Ind- 
gangen til  den  tragiske  Digters  Hus  var  der  tillige  anbragt  Bil- 
ledet af  en  Lænkehund  (Fig.  130,  S.  114). 

Med  fuldendt  Teknik  og  ofte  ogsaa  med  kunstnerisk  Forstaaelse 
og  Udførelse  var  der  mange  Steder  i  Gulvene  anbragt  Mosaik- 
billeder af  Blomster,  Dyr  (Fig.  83),  Frugter  o.  lign.  Undertiden 
dannede  Mosaikerne  Billeder  af  landskabelig  Karakter,  af  og  til 


Fig.  83.  Gulvmosaik  fra  Faunens 
Hus. 

fremstilledes  mytologiske  Scener;  Teaterscener  er  flere  Gange 
gengivne,  og  en  enkelt  Gang  findes  et  Portræt.  Faunens  Hus 
var  særlig  pragtfuldt  udstyret  med  Mosaiker,  blandt  hvilke  findes 
det  i  Fig.  83  afbildede  samt  det  berømte  »Alexanderslag«,  som 
er  et  Kunstværk  af  høj  Rang.  Det  er  nu  anbragt  i  Museet  i  Neapel, 
hvor  det  hører  til  en  af  dets  største  Kunstskatte  (Fig.  84).  Midt 
i  den  vilde  Kamptummel  ses  Perserkongen  Dareios  Kodomannos 
flygte  for  den  sejrrigt  fremtrængende  Alexander  den  Store.  Per- 
serkongen staar  paa  sin  Stridsvogn  aldeles  ikke  ænsende  Faren, 
hvori  han  selv  svæver,  men  kun  opfyldt  i  Angst  og  Spænding 


Fig.  84.   Alexanderslaget  (Gulvmosaik). 

af  det  Drama,  der  udspilles  for  hans  Øjne.  Alexander  sprænger 
frem  paa  sin  Hest,  nærmende  sig  den  fjendtlige  Anfører,  Perser- 
kongens Ven,  for  at  gennembore  ham  med  sin  Lanse.  Han  ram- 
mer dog  kun  Fjendens  Hest,  som  styrter  under  sin  Rytter;  en 
ung  Perser,  der  ser  Faren,  hvori  Kongens  Ven  er  stedt,  springer 
ned  af  sin  Hest,  som  han  holder  parat  til  den  andens  Flugt, 
men  i  næste  Øjeblik  har  Alexander  gennemboret  Anføreren. 
Med  mesterlig  Kunst  er  ogsaa  den  sammenbidte  Energi  frem- 
stillet, hvormed  Perserkongens  Vognstyrer  pidsker  paa  Hestene 
for  at  flygte,  hvad  der  som  bekendt  ogsaa  lykkedes.  Mosaik- 
billedets venstre  Side  er  desværre  noget  medtaget,  idet  dog 
Alexanders  Hoved  ses  tydeligt.  Udmærket  bevaret  er  Kong  Da- 
reios og  hans  Omgivelser,  hvorfor  denne  Del  af  Mosaiken  gen- 
gives i  Fig.  85.  Billedet  har  ogsaa  stor  Interesse  derved,  at  det 
er  en  af  de  faa  billedlige  Fremstillinger  fra  Oldtiden  af  en  hi- 

storisk  Begivenhed,  og  ved,  at  Mosaiken  sandsynligvis  er  en 
Kopi  af  et  hellenistisk  Maleri,  der  er  malet  kort  efter,  at  Begiven- 
heden fandt  Sted  (Aar  333  f.  Kr.).  Denne  skønne  Mosaik,  der 
kun  har  4  Farver,  var  anbragt  i  Gulvet  til  et  stort  pavillonagtigt 
Selskabsværelse  (exedra,  se  S.  75)  ved  Peristylet  i  det  saakaldte 
Faunens  Hus. 

At  en  stor  Del  af  de  bedste  Mosaiker  er  græsk  Arbejde,  er 
der  ingen  Tvivl  om;  fiere  bærer  ogsaa  Navnet  paa  den  græske 
Kunstner,  der  har  forfærdiget  dem. 

Stukdekorationer.  Enkelte  Steder  findes  der  paa  Væggene 
ikke  alene  Stuk- 
ornamenter, men 
ogsaa  hele  Figu- 
rer, enkeltvis  og 
i  Grupper.  At  en 
stor  Del  af  Lof- 
terne har  været  for- 
synede med  Stuk- 
ornamenter er  sik- 
kert; men  det  er  i 
Reglen  kun  Stum- 
per og  Stykker, 
man  ser  af  disse, 
fordi  Lofterne  næ- 
sten overalt  er  styr- 
tede ned.  I  Ter- 
merne kan  man  dog 
se,  til  hvilken  Grad  af  Fuldkommenhed  Lofternes  Stukorna- 
menter kunde  udføres  (Fig.  61,  S.  61). 

Vægdekorationer.  Kun  de  ganske  betydningsløse  Rum  er 
uden  farvede  Vægdekorationer  eller  kun  forsynede  med  simple, 
farvede  Linieornamenter.  løvrigt  er  der  næsten  ikke  en  Væg  i 
Pompeji,  hvor  der  ikke  er  mere  sammensatte  farvede  Dekora- 
tioner. 

Man  maa  i  det  hele  taget,  naar  man  vil  danne  sig  et  Billede 
af  det  Indre  af  en  offentlig  Bygning  eller  et  Privathus,  tænke 
sig  Væggene  opfyldt  af  stærke  og  pragtfulde  Farver.  Disse  »pom- 
pejanske«  Farver,  blandt  hvilke  gult  og  rødt  er  de  fremherskende, 
viser  ofte  stærke  Kontraster  i  Sammenstillingen  uden  at  Har- 
monien dog  brydes  derved.  Ejendommelig  er  ogsaa  den  rige- 
lige Anvendelse  af  sort  Farve  i  Bunden  eller  i  Borter  og  Sokler. 

I  de  ældste  Huse  er  Vægdekorationerne  simple,  medens  de  i 
de  nyeste  Huse  er  overordenthg  komplicerede. 

Fig.  86.  Første  Dekorationsstil  (Mau). 


De  pompejanske  Væg- 
dekorationer  kan  ifølge 
Mau  adskilles  i  4  forskel- 
lige Stilarter^  hvoraf  hver 
repræsenterer  en  bestemt 
Tidsperiode. 

Første  Stil.  Denne  er 
karakteriseret  ved,  at  Ho- 
vedmotivet er  Efterligning 
i  ophøjet  Stuk  af  forskel- 
ligt farvede  Marmortavler 
(»Inkrustationsstilen«, 
Fig.  86).  Der  findes  altid 
forneden  en  Sokkel,  der 
er  glat,  ensfarvet  og  —  i 
Modsætning  til  Forholdet 
i  alle  de  øvrige  Stilarter  — 
lys,  oftest  gul,  erindrende 
om  det  tidligere  anvendte 
Træpanel  paa  Væggens  nederste  Del.  Foroven,  hvor  de  efterlig- 
nede Marmorplader  bliver  mindre,  ender  Dekorationen  med  en 
Stukgesims,  ovenover  hvilken  der  findes  hvid  Stuk.  Denne  Stil- 
art maa  antages  at  være 
anvendt  i  Slutningen  af 
det  2det  og  Begyndelsen 
af  det  iste  Aarhundrede 
f.  Kr.,  altsaa  i  den  sam- 
nitiske  Tid  (se  S.  7). 

Anden  Stil  synes  at 
være  begyndt  kort  efter 
Aaret  80  f.  Kr.,  og  den 
repræsenterer  i  det  store 
og  hele  det  sidste  Aarhun- 
drede f.  Kr.  Den  benæv- 
nes »Arkitekturstilen« 
(Fig.  87),  fordi  der  paa 
den  fuldstændig  glatte  Fla- 
de efterlignes  forskellige 
arkitektoniske  Prydelser, 
saasom  Søjler,  Gesimser, 
Kupler  o.  s.  v.,  som  deler 
Væggen  i  Felter,  ligesom 
man  ogsaa  kan  træffe  Ef- 


Fig.  87.  Anden  Dekorationsstil. 

terligninger  af  Marmor  (uden  Stukrelief).  Disse  Efterligninger 
kan  være  meget  skuffende,  saaledes  som  f.  Ex.  Døren  i  Pig.  87. 
Denne  Vægdekoration  er  taget  fra  den  saakaldte  »Mysterievilla«, 
der  ligger  lige  udenfor  Herkulanerporten.  I  Midten  af  Felterne  be- 
gynder der  i  2den  Stil  at  forekomme  billedlige  Fremstillinger 
af  Landskaber,  mytologiske  Scener  o.  a.,  der  er  saa  overordent- 
lig hyppige  i  de  følgende  to  Stilarter.  Ogsaa  det  ovcrste  Parti 
over  Gesimsen  deko- 
reres og  bliver  sam- 
tidigt højere.  Ligesom 
ved  den  foregaaende 
Stil  og  ved  begge  de 
følgende  bevares  Tre- 
delingen af  Væggen 
med  en  Sokkel  forne- 
den og  en  Frise  for- 
oven. 

Tredie  Stil  (Fig. 
88)  synes  at  være  kom  ■ 
met  til  Italien  efter 
Aaret  31  f.  Kr,  Den 
benævnes  »den  ægyp- 
tiserende  Stil«,  fordi 
den  indeholder  ægyp- 
tiske Motiver  (Lotus- 
blomster, Krokodiller, 
Flodheste).  De  arki- 
tektoniske Led  i  De- 
korationerne omdan- 
nes til  rene  Orna- 
menter antagende  fan- 
tastiske Former,  idet 
f.  Ex.  Søjler  erstattes  af  Kandelabre  af  ganske  uvirkelig  Form 
(»Kan  del  ab  er  s  til«).  Der  lægges  aldeles  ikke  Vægt  paa  at  give 
de  arkitektoniske  Prydelser  et  plastisk  Udseende;  de  er  flade  og 
træder  stærkt  tilbage.  Væggen  faar  et  noget  koldt,  men  ofte  til- 
lige et  fornemt  Udseende. 

Fjerde  Stil,  ogsaa  kaldet  sidste  Stil  (Fig.  89),  er  sandsyn- 
ligvis indført  i  Pompeji  omkring  Aaret  50  e.  Kr.,  og  den  er  langt 
den  hyppigste,  vi  finder.  Den  ligner  den  foregaaende  i  sin  Fan- 
tasirigdom, men  nærmer  sig  dog  mere  2den  Stil,  idet  der  er  en 
Rigdom  af  arkitektoniske  Inddelinger  af  Væggene  med  plastisk 
Gengivelse  og  med  Perspektiv,  idet  der  f.  Ex.  findes  den  ene 

Fig.  88.  Tredie  Dekorationsstil  (Lucretius 
Fronto's  Hus). 

Fig-.  89.  Fjerde  Dekorationsstil  (Vettiernes  Hus). 


rier  er  malede  paa  Træ  og 
derpaa  indsatte  i  Væggen, 
medens  de  allerfleste  er 
malede  paa  Væggens  Stuk- 
beklædning,  medens  denne 
endnu  var  vaad  og  frisk 
{al  fresco).  De  er  alle  ma- 
lede i  nøje  Tilslutning  til 
Væggens  Dekoration  og 
har  derfor  ofte  mere  Ka- 
rakter af  Vægdekorationer. 
Der  er  ved  Udgravnin- 
gerne fundet  flere  tusinde 
Vægmalerier,  af  hvilke 
over  200  er  flyttede  til 
Museet  i  Neapel.  Mange 
af  dem  er  meget  tarveligt 
udførte;  men  der  er  dog 
ogsaa  adskillige  udmær- 
kede  Billeder  og   enkelte 


Søjlerække  eller  Hvæl- 
ving bag  den  anden. 
Der  er  en  ofte  over- 
vældende Rigdom  paa 
Ornamenter,  Figurer 
og  Smaabilledcr,  og 
Farverne  er  meget  kraf- 
tige. 

De  forskellige  Stil- 
arter har  stor  Betyd- 
ning med  Hensyn  til 
Bestemmelsen  af  den 
Tidsperiode,  en  Byg- 
ning er  opført  i,  idet 
denne  ikke  kan  være  af 
senere  Oprindelse  end 
Dekorationen  af  Væg- 
gene, men  vel  tidligere, 
da  senere  Stilarter  ofte 
anbringes  over  ældre. 

Vægmalerier.  Kun 
ganske    enkelte    Male- 


Fig.  90.  Den  saarede  Æneas  (Fresko). 

Vægmalerier. 


fremragende.  De  er 
vistnok  alle  malede  ef- 
ter græske  Forbilleder, 
men  Kopieringen  er 
næppe  nogensinde  nøj- 
agtig, og  hvert  enkelt 
synes  at  have  faaet  sit 
individuelle  Præg  un- 
der Udførelsen. 

Motiverne  er  næsten 
altid  hentede  fra  den 
græske  Gude-  og  Sagn- 
verden, og  det  er  navn- 
lig Afrodite  (Venus) 
og  Dionysos  (Bacchus) 
med  hele  deres  Følge, 
der  fremstilles.  Skik- 
kelser fra  den  romerske 
Sagnverden  ses  sjæl- 
dent; en  af  Undtagel- 
serne er  det  i  Fig.  90 


Fig.  92.  Danserinde  (Fresko). 


Fig.  91.  Afrodite  og  Åres. 


gengivne  Billede,  der  fand- 
tes i  et  Spiserum  i  Siricus* 
Hus.  Det  forestiller  Æneas, 
efter  Sagnet  de  romerske 
Kejseres  Stamfader,  der  er 
blevet  saaret  i  Kampen,  og 
paa  hvem  en  Læge  forsøger 
at  trække  en  Pilespids  ud 
af  et  Saar,  som  Blodet  lø- 
ber ned  fra.  Sønnen  Asca- 
nius  staar  grædende  ved 
Siden  af  den  saarede  Helt 
og  tørrer  sine  Taarer  af 
med  Fligen  af  sin  Kappe. 
Operationen  lykkedes  som 
bekendt  først  ved  Bistand 
af  Æneas'  Moder  Venus, 
der  usynlig  for  de  tilstede- 
værende viser  sig  i  Bag- 
grunden. 

Guderne  fremstilles  ofte 
optrædende  i  deres  Kærlig- 

hedsæventyr.  Særlig  hyppig  optræder  Afrodite  (Venus)  og  Åres 
(Mars)  i  øm  Forening.  Fig.  91  viser  et  saadant  Billede  af  den 
almindelige  Art  og  Udførelse.  Det  fremstiller  Gudinden  og  Gu- 
den siddende  sammen,  hver  af  dem  med  en  lille  Kærligheds- 
gud (Amorin,  Erot)  ved  Siden.  Dette  Billede  er  ogsaa  typisk  for 
et  pompejansk  Maleri  i  den  Henseende,  at  det  fremstiller  en 
Situation  uden  Bevægelse  eller  Liv.  Figurerne  i  disse  Malerier 
er  i  det  hele  taget  ofte  siddende  eller  staaende  eller  ogsaa  svæ- 
ver de  stille  i 
Luften,  saaledes 
som  det  ses  i  Fig. 
92,  der  fremstil- 
ler en  Bakkant- 
inde  eller  en 
Danserinde,  og 
som  sammen 
med  3  lignende 
Figurer  fandtes 
udenfor  Herku- 
lanerporten  i  en 
Villa,  der  fejl- 
agtig antoges  for 
at  være  Ciceros 
Villa. 

Et  af  de  bedst 
udførte  Maleri- 
er er  gengivet 
i  Fig.  93.  Det 
fandtes  i  Søjle- 
gangen omkring 


Fig-.  93.  Ifigenias  Ofring  (Fresko). 


Haven  i  den  tragiske  Digters  Hus.  Man  ser  her  i  Midten  Ifi- 
genia,  Agamemnons  Datter,  som  Præsten  Kalkas  havde  erklæret 
maatte  ofres  til  Artemis  (Diana)  for  at  forsone  den  vrede  Gud- 
inde, der  havde  fremkaldt  Vindstille  og  derved  hindret  den 
græske  Flaade  i  at  sejle  til  Troja.  Ifigenia  føres  bort  af  to 
Mænd,  hvoraf  den  ene  er  Odyssevs,  ledede  af  Kalkas,  der 
holder  Offerkniven  parat  i  højre  Haand.  Agamemnon  staar 
bortvendt  med  Hovedet  indhyllet,  fortabt  i  sin  Sorg.  I  Luften 
ses  Artemis,  der  formildet  ved  Synet  af  Agamemnons  Sorg  til- 
kalder en  Hjort,  der  skal  ofres  istedetfor  Ifigenia,  som  hun  la- 
der forsvinde  i  en  Sky. 

Pompejis  bedste  Billeder,  der  staar  langt  over  de  øvrige,  findes 
i  »Mysterie- Villaen«  (ogsaa  kaldet  Villa  Item)  lidt  udenfor  Her- 

kulanerporten.  Fig.  94  er  kun  en  lille  Del  af  et  stort  Vægmaleri 
i  et  Triklinium.  Det  forestiller  en  Indvielse  i  Dionysos  (Bacchus)- 
Mysterierne.  Man  ser  en  nøgen  ung  Kvinde,  der  vender  Ryggen 
mod  Tilskueren,  danse  af  Glæde  over,  at  have  bestaaet  Ind- 
vielsesprøven,  hvorved  hun  nu  er  blevet  Bakkan  tinde.  Tilvenstre 


Fig.  94.  Indvielse  i  Dionysos-Mysterierne  (Fresko). 

en  anden  nøgen  Kvinde,  set  fra  Siden;  hun  har  lagt  Hovedet 
ned  i  Skødet  paa  en  ældre  Kvinde,  parat  til  at  lade  sig  slaa  med 
Svøber  —  en  Proces,  der  hørte  med  til  Indvielsen  i  Dionysos- 
dyrkelsen.  Hele  Fresken  anses  almindeligvis  for  et  af  de  ypperste 
Malerier,  som  Oldtiden  har  efterladt  os. 

Portræter  forekommer  sjældent;  to  af  dem  vil  blive  gengivne 
i  Figg.  100  og  102.  Dyrebilleder  er  der  en  Del  af,  og  i  Fig.  95 
gengives  et  lille  Maleri  fra  Vettiernes  Hus,  hvor  der  foregaar 
en  Hanekamp.  Ofte  forestiller  Vægmalerieme  Landskaber,  der 

Fig.  95.  En  Hanekamp  (Fresko). 


næsten  altid  er  sti- 
liserede og  ret  uvir- 
kelige, og  det  sam- 
me  gælder   Haver; 
endvidere  Blomster, 
Frugter  og  i  Spise- 
rummene alt,  hvad 
der   hører    til    Ny- 
delser  ved  Bordet, 
Blandt    de   smaa 
Malerier    er   særlig 
o:  smaa  mandlige  og 
som  Børn,   der  fore- 


hyppige de  saakaldte  Eroter  (Amoriner), 
kvindlige  bevingede  Væsener  fremstillede 
tager  sig  alt  muligt:  de  plukker  Druer  og  presser  disse,  kører 
Druer  ind,  arbejder  i  et  Skomager-  eller  Snedker- Værksted,  i  en 
Guldsmedie  (Fig.  96),  i  et  Klædevalkeri  (Fig.  128,  S,  iii).  De 
fremstilles  jagende,  ridende  paa  forskellige  Dyr;  de  spiller  Ko- 
medie, kører  Væddeløb,  og  de  er  temmelig  konstante  Ledsagere 
af  den  pompejanske  Venus  (Fig.  26,  S.  28).  I  Reglen  indgaar 
de  som  et  lille  Led  i  Væggenes  Dekoration  og  føjer  sig  over- 
ordentlig godt  ind  i  det  hele  (Fig.  97),  og  de  er  ofte  malede 
med  betydeligt  Lune. 

Den  Omstændighed,  at  det  væsentligst  er  Guder,  Gudinder 
og  deres  Følge,  der  fremstilles  i  Malerierne,  er  ligesaa  lidt  Tegn 
paa  Pompejanernes  Religiøsitet  eller  Ærbødighed  for  de  gamle 
Guder,  som  den  hyppige  Forekomst  af  Gudebilleder  og  Altre 
paa  Gaden.  Malerierne  drejer  sig  nemlig  som  ovenfor  antydet 
oftest  om  Gudernes  menneskelige  Skrøbeligheder:  deres  El- 
skovsæventyr,  deres  Troløshed,  Tidsfordriv,  Beruselse  o.  lign. 
Det  synes  snarere,  som  om  man  har  villet  trække  Guderne  ned 
fra  deres  ophøjede  Stade  og  derved  give  de  menneskelige  Skrøbe- 
ligheder et  guddommeligt  Skær. 

Dagligt  Liv  i  Hustt.  I  ethvert  af  de  større  Huse  har  der  — 
naar  det  ikke 
har  været  om- 
dannet til  an- 
det Brug  — 
boet  en  Fami- 
lie, betjent  af  en 
Mængde  Sla- 
ver. Der  var  en 
Slave  til  at  be- 
vogte     Indgan-  Fig.  96.  Eroter  som  Guldsmede  (Fresko). 

gen  —  en  af  de  vigtigste  Funktioner  —  der  var  Slaver  til  Op- 
vartning, til  Rengøring,  til  at  holde  Regnskab  o.  s.  fr. 

Det  var  en  ubrødelig  Lov,  at  Slaverne  bevægede  sig  lydløst 
omkring  i  Huset,  og  Overtrædelse  straffedes  med  Pidskeslag 
eller  Indespærring.  I  flere  Huse  træffer  man  et  lille  mørkt  Rum, 
der  anvendtes  til  Indespærring  af  Slaver,  det  saakaldte  ergastu- 
lum.  I  Byens  sidste  Levetid  var  det  gamle  patriarkalske  Forhold 
mellem  Herrer  og  Slaver,  da  de 
bl.  a.  spiste  ved  samme  Bord, 
forlængst  ophørt,  og  kejserlige 
Forordninger  til  Forbedring  af 
Slavernes  Samfundsstilling  end- 
nu ikke  udstedte.  Vi  tør  derfor 
gaa  ud  fra,  at  Behandlingen  af 
disse  ikke  var  god,  og  der  er  alle- 
rede S.  II  nævnt  et  Tilfælde  af 
den  barbariske  Maade,  hvorpaa 
en  Slave  var  lænket,  ligesom  der 
ogsaa  senere  under  de  nye  Ud- 
gravninger vil  blive  nævnt  et  an- 
det Tilfælde  af  en  lænkebunden 
Slave. 

Kender  vi  nogle  af  de  Mænd, 
der  var  Herrer  i  disse  store  Huse 
i  Pompeji?"  Ja,  lidt  kender  vi  til 
enkelte  af  dem. 

Der  er  for  det  første  Corne- 
lius Rufus  (Fig.  98),  engang  Ejer 
af  det  store  Hus:  domus  Cornelia 
paa  Hjørnet  af  Stabianergaden 
og  Abbondanzagaden  med  Ind- 
gang ligeoverfor  Stabianerter- 
merne.  Hans  Buste  staar  i  Baggrunden  af  Atriet,  hvori  der  ogsaa 
fandtes  det  store  Marmorbord  med  de  pragtfulde  Fødder  (Fig.  69, 
S.  67).  Han  hørte  til  en  gammel  rig  Familie,  der  nedstammede 
fra  den  SuUanske  Koloni  (se  S.  7).  Ansigtet,  der  har  et  strængt 
og  alvorligt  Udtryk,  er  af  udpræget  romersk,  man  kunde  maaske 
tilføje  provinsiel  Type. 

Saa  er  der  Bankieren  Lucius  Caecilius  Jucundus,  som  ejede 
et  Hus,  der  nu  er  opkaldt  efter  ham,  i  Stabianergaden,  hvor 
hans  Broncebuste  var  opstillet,  endog  i  to  Exemplarer,  i  Atriet 
af  hans  frigivne  Slave  Felix  (Fig.  99).  Dette  Broncehoved  er  et 
af  de  bedste  Kunstværker  i  Pompeji  og  viser  en  forbavsende 

Fig.  97.  Vægdekoration  fra 
Vettiernes  Hus. 

Fig.  98.  Cajus  Cornelius  Rufus 
(Marmor). 


realistisk  Udførelse  med  Skaldethed, 
fremstaaende  Ører  og  en  hængende 
Hududvæxt  paa  den  venstre  Kind. 
At  dømme  efter  Udseendet  en  jovial 
Levemand,  om  hvem  vi  ved,  at  han 
ogsaa  var  Auktionsholder,  og  at  det 
en  Tid  gik  ham  mindre  godt,  saa  at 
han  var  i  Restance  med  sine  Skatter. 
Endelig  Bageren  Publius  Paquius 
Proculus  (Fig.  loo),  som  vi  erindrer 
anbefaledes  i  en  Indskrift  paa  en  Mur 
for  sit  gode  Brød  (se  S.  27).  Han  er 
afbildet  sammen  med  sin  Hustru  i 
Tablinum  af  det  Hus,  han  ejede  i 
Stabianergaden,  hvis  dekorative  Ud- 
smykning endnu  ikke  var  færdig,  da 
Katastrofen  for  Byen  indtraf.  Bage- 
ren har  ladet  sig  male  iført  sin  Em- 
bedstoga;  thi  han  var  pompejansk 
Tomandsraad.  Han  holder  i  den  højre  Haand  en  Pergament- 
rulle, hvortil  han  støtter  Hagen.  Hans  Hustru  holder  en  Vox- 
tavle,  som  man  i  Oldtiden  brugte  til  at  skrive  paa,  i  den  ven- 
stre Haand,  og  i  den  anden  en  stilus  til  at  indridse  Skriften 
med  i  Voxet.  At  Parret  har  ladet  sig  afbilde  med  disse  Symboler 
paa  Kundskaber,  tyder  just  ikke  paa,  at  de  har  været  saa  litte- 
rære, som  de  har  villet  give  sig  Ud- 
seende af.  Bagerens  skæggede  An- 
sigt er  aldeles  ikke  romersk,  men  ty- 
der snarere  paa  en  fremmed  Afstam- 
ning. — 

Vi  gaar  nu  over  til  vort  egentlige 
Emne:  Hvorledes  gik  Dagen  i  det 
pompe janske  Hus  almindeligvis? 

Dagens  Begyndelse  i  Huset  faldt 
sammen  med  Solens  Opgang  og  dens 
Afslutning  med  Solnedgang,  idet  Ti- 
merne benævnedes  iste,  2den,  3die 
o.  s.  V.  til  1 2te  Time.  Dagen  var 
saaledes  længere  om  Sommeren  end 
om  Vinteren.  Tiden  iagttoges  ved 
Hjælp    af   Solskiver,    hvoraf    der   er 

fundet  mange   ved  Udgravningerne.         pig.  99.  Lucius  Ceciiius 
Vi  tager  næppe  fejl  i  at  antage,  at  jucundus  (Bronce). 

man  i  Pompeji  almindeligvis  stod  op  med  Solen.  Vi  ved  i  et- 
hvert Tilfælde,  at  i  Rom  maatte  Klienterne,  o:  de  af  en  mere 
fremragende  og  velstaaende  Person  (Patronen)  afhængige  Per- 
soner, ofte  begive  sig  hjemmefra  i  Mørke  for  at  møde  ved  de- 
res Patrons  Morgcnmodtagelse ;  de  mødte  ved  denne  Lejlighed 
altid  iførte  Toga,  der  kunde  være  baade  luvslidt  og  lappet,  og 
samlede  sig  i  Atriet, 

Patronen  havde  imidlertid  klædt  sig  paa  ved  en  Slaves  Hjælp 
og  var  blevet  barberet,  hav- 
de derefter  modtaget  sin 
Families  og  sine  Slavers 
Morgenhilsen  og  ofret  paa 
Husaltret.  Morgendragten 
—  og  i  det  hele  Hjemme- 
dragten  —  var  for  Mænd 
meget  simpel,  idet  den  be- 
stod af  en  tunica,  o :  et  skjor- 
teagtigt Klædningsstykke  af 
Uld,  hvorover  der  ofte  var 
en  bluseagtig  ydre  Tunika 
af  finere  Art.  Linned  kend- 
tes ikke  dengang,  og  Ben- 
klæder ansaas  for  at  være 
et  »barbarisk«  Klædnings- 
stykke, der  gav  Personen, 
der  bar  dem,  et  komisk 
Udseende.  Var  det  koldt, 
viklede  man  Uldbind  om- 
kring Benene. 


Fig.  100.   Bageren  Proculus  og  Hustru 
(Fresko). 


Medens  Husets  Herre  siddende  i  en  Stol  i  Atriet  gav  Audiens 
for  sine  Klienter,  hjalp  med  Raad,  forstrakte  dem  med  Penge 
o.  lign.  eller  maaske  endog  indbød  en  enkelt  til  Middag,  havde 
Husets  Frue,  domina  (o;  Herskerinde),  som  hun  kaldtes  af  alle, 
ogsaa  af  sin  Husbond,  travlt  med  at  sørge  for,  at  Børnene  kom 
i  Skole,  give  Befalinger  til  Slaverne,  efterse  Forraadsrummet, 
hvortil  hun  havde  Nøglen  o.  s.  v. 

Blandt  de  pompejanske  Kvinder  har  vi  allerede  gjort  Bekendt- 
skab med  Bageren  Proculus'  Hustru  (Fig.  loo).  Eumachia 
(Fig.  loi)  er  allerede  omtalt  (S.  40)  som  den,  der  paa  sin  Søns 
Vegne  lod  opføre  et  Komplex  af  Bygninger  ved  Forum.  Hendes 
fine  og  blide  Træk  viser,  at  hun  var  en  Kvinde  af  ædel  Byrd,  og 
at  hun  ogsaa  var  højt  anset,  fremgaar  deraf,  at  hun  var  udnævnt 
til  Bypræstinde.  Blandt  fiere  navnløse  Kvinder,  hvis  Billede  er 

XI.   Det  pompej anske  Hus. 


Fig.  101.  Præstinden  Eumachia 
(Marmor). 


fundet,  gengives  et  særlig  godt  Por- 
træt i  Fig.  102.  I  sin  venstre  Haand 
holder  hun  en  Samling  Voxtavler, 
som  dengang  almindeligvis  benytte- 
des til  Breve,  Dokumenter  af  min- 
dre Betydning  o.  lign.,  i  sin  højre 
Haand  en  stilus,  alvorligt  overvejende, 
hvad  hun  skal  skrive  med  denne. 

De  pompejanske  Damer  har  holdt 
meget  af  Smykker;  det  er  et  kolos- 
salt Antal  tildels  kostbare  Kvinde- 
smykker, der  efterhaanden  er  komne 
for  Dagens  Lys.  Der  er  ogsaa  fun- 
det en  Mængde  Toiletgenstande,  ofte 
ligesom  Smykkerne  ved  Siden  af 
Flygtninges  Lig  eller  Skeletter.  Tal- 
rige er  ogsaa  Haandspejle  af  Metal. 

Naar  Klienternes  Morgenbesøg  var  afsluttet,  indtog  man  i 
de  Huse,  hvor  man  levede  i  Overensstemmelse  med  Datidens 
Lægers  Sundhedsregler,  Dagens  første  Maaltid,  der  var  meget 
let:  Brød,  Salt,  en  lille  krydret  Ret,  og  hertil  drak  man  lidt  Vin 
eller  Vin  blandet  med  Honning  {mulsum). 

Husets  Herre  gik  nu  ned  paa  Forum  for  at  udføre  sine  Embeds- 
forretninger, afslutte  Handler  eller  for  at  træffe  Bekendte.  Han 
havde  da  iført  sig  sin  Toga,  Mandsdragtens  smukkeste,  men 
ogsaa  mest  upraktiske  Klædningsstykke.  Den  var  af  fin  hvid  Uld 
og  maatte  ofte  vadskes 
og  renses  hos  en  af  de 
mange  Klædevalkere  (/u/- 
lones),  der  fandtes  i  Byen. 
Ogsaa  Husets  Frue  gik 
ned  paa  Forum,  saaledes 
som  vi  ser  det  i  Fig.  103, 
hvor  hun  gør  Indkøb  af 
Klæde  (se  iøvrigt  S.  42). 
Klokken  var  nu  blevet 
6,  o:  Kl.  12  Middag  ef- 
ter vor  Tidsregning,  og 
nu  indtoges  i  Huset  den 
anden  Frokost:  nogle  kol- 
de Retter,  Æg,  Fisk  eller 
Kød,  Brød,  Ost  samt  Frugt 

og  hertil  Vin.  Fig.  102.   Dameportræt  (Fresko). 

Dagligt  Liv  i  Huset. 


Herpaa  fulgte  en 
Middagshvile  paa  en 
Løjbænk,  som  i  det 
hele  benyttedes  me- 
get, hvor  vi  nu  bru- 
ger Stole,  bl.  a.  til 
at  ligge  paa  un- 
der Læsning  og  ved 
Maaltiderne  (Fig. 
104). 

Eftermiddagen  var 
den  sædvanlige  Tid 
for  Badning,  der 
som  omtalt  S.  61 
næsten    altid   fandt 


Fig-.  103.  Scene  fra  Forum  (efter  en  Fresko). 


Sted  i  en  offentlig  Anstalt.  Badningen  med  tilhørende  gymnastiske 
Øvelser,  Massage   og  Konversation  tog  oftest  flere  Timer. 

Paa  Dagens  9de — lode  Time,  o:  Kl.  3 — 5  Em.  efter  vor  Tids- 
inddeling,  indtoges  Hovedmaaltidet  (cena)  i  Trikliniet.  At  dømme 
efter  Vægmalerierne  i  dette  Rum  var  Fisk  (med  den  berømte 
pompejanske  Fiskesauce!),  Æg,  Høns,  Vildt  og  Svinekød  særlig 
yndede  Spiser.  Ogsaa  spiselige  Svampe  kan  man  finde  paa  Bille- 
derne. Til  Dessert  har  man  spist  de  samme  Frugter,  som  nu 
findes  i  Italien  undtagen  Appelsiner;  thi  Appelsintræer  plantedes 
langt  senere  i  Landet.  Vinen,  som  man  drak,  vilde  næppe  have 
smagt  vore  med  franske  Vine  forvænte  Ganer,  særlig  da  den 
ofte  blev  nydt  blandet  med  varmt  Vand  eller  Sne,  og  ved  Be- 
gyndelsen af  Maaltidet  med  Honning  [mulsum),  der  var  en  meget 
yndet  apéritiv. 

Romerne  spiste  oprindelig  siddende  tilbords;  men  senere  kom 
den  Skik  fra  Grækenland  at  ligge  under  Maaltidet.  Det  var  i 
Begyndelsen  kun  Mændene,  der  laa  tilbords;  men  da  Kvinder 
med  lettere  Sæder  begyndte  at  ligge  tilbords,  fulgte  ærbare  Kvin- 
der snart  disses 
Exempel.  Bør- 
nene sad  der- 
imod altid  ved 
Bordet.  At  ligge 
tilbords  synes 
Nutidens  Men- 
nesker ube- 
kvemt; men  det 
Fig.  104.  Stellet  af  en  Løjbænk.  maa  erindres,  at 

XI.   Det  pompej anske  Hus. 


Fig.  105.  Drikkegilde   med  Damer  (Fresko). 


al  Mad  serveredes 
saaledes,  at  man  en- 
ten kunde  tage,  det 
man  ønskede,  med 
Fingrene  eller  med 
en  Ske  (Gafler  og 
Knive  benyttedes 
aldrig  ved  Maalti- 
derne),  og  at  der 
var  rigelig  Betje- 
ning, saaledes  at 
alt  kunde  rækkes 
den  spisende  af  en 
Slave.  Denne  rakte 
ogsaa  stadig  Skaale 
med  Vand  til  at 
rense  Fingrene  i, 
samt  Servietter. 
Det  var  en  fast 
Regel,  at  der  ved  et  Maaltid  laa  højst  g  Personer  tilbords  (»ikke 
færre  end  Gratierne  og  ikke  flere  end  Muserne«),  og  vi  har  alle- 
rede i  Fig.  79,  S.  74  set,  hvorledes  de  spisende  kunde  fordele 
sig  paa  de  3  Spiseløj  bænke.  Ved  Anbringelsen  af  Gæster  tog 
man  Hensyn  til  deres  Rang,  Formue  o.  lign.  Hædersgæsten  an- 
bragtes længst  tilvenstre  paa  »den  midterste  Spiseløjbænk«  ved 
Siden  af  Værten,  der  laa  paa  den  nærmeste  Plads  paa  »neder- 
ste« Bænk.  Alle  Gæsterne  laa  skraat,  idet  de  støttede  sig  paa  den 
venstre  Arm.  Hvorledes  et  liggende  Selskab  tog  sig  ud,  frem- 
gaar  af  Fig.  105.  Det 
er  dog  ikke  den  almin- 
delige Form  af  Trikli- 
nium,  der  her  er  af- 
bildet, der  spises  hel- 
ler ikke,  men  drikkes 
kun,  og  Selskabet  er  alt 
andet  end  anstændigt. 
Den  vedføjede  Forkla- 
ring meddeler,  at  Perso- 
nen i  Midten  siger:  »jeg 
synger«,  medens  de  to 
Par  siger  til  hinanden  et 
Par  Ord,  der  nærmest 

svarer   til   vort    »Skaal«.  F'?-  IO6.  Broncebeholder  til  varmt  Vand. 

Dagligt  Liv  i  Huset. 


Fig.  107.    Varmtvandsbeholder 
af  Bronce. 


Til  at  holde  Fadene  med  Retterne 
varme  og  ogsaa  til  at  skaffe  varmt 
Vand  ved  Bordet  anvendtes  forskel- 
lige Indretninger  af  Bronce.  Fig.  io6 
viser  et  Apparat,  bygget  som  en  Fæst- 
ning med  4  Taarne.  I  Væggen,  der 
er  dobbelt,  kunde  Hulrummet  fyldes 
med  Vand,  der  opvarmedes  af  Træ- 
kul eller  imprægneret  Træ  anbragt  i 
Midten,  og  et  Fad  kunde  tillige  an- 
bringes hvilende  paa  to  af  Kanterne. 
Et  andet  Apparat  er  gengivet  i  Fig. 
107.  Paa  dette  var  Kanterne  af  Pla- 
den ikke  hule,  men  Vandet  fyldtes 
paa  den  store  cylindriske  Beholder  og 
kunde  herfra  strømme  ind  i  den  halv- 
kredsformede  Udvidning,  der  er  hul. 
En  pragtfuld  Silenfigur  af  Bronce  (Fig.  108)  har  sikkert  ogsaa 
været  anvendt  i  et  Spiserum,  da  Glasstumper  fundne  foroven  i 
det  ejendommelige  Stativ,  Figuren  bærer,  tyder  paa,  at  der  her 
har  været  anbragt  en  stor  Glasskaal. 

Naar  det  blev  mørkt,  tændtes  de  velbekendte  smaa  Olielamper, 
der  enten  stilledes  enkeltvis  paa  et  Bord  eller  i  en  Fordybning 
i  Væggen,  eller  ogsaa  paa  Toppen  af  en  særlig  dertil  konstrueret 
Holder  af  Bronce,  der  undertiden  kunde  skydes  op  og  ned  (Fig. 
109).  Ofte  anbragtes  de  i  Bundter  hængende  paa  et  Stativ,  der 
kunde  være  overordentlig  fint  udført  (Fig.  109  og  iio). 

Det  Lys,  der  herved  fremkom 
i  Huset,  har  dog  altid  været  spar- 
somt —  man  stillede  dengang 
ikke  de  Fordringer  til  Lys  som 
nutildags  —  og  da  der  maa  have 
udviklet  sig  en  Del  Os  fra  de 
brændende  Lamper,  har  der  væ- 
ret al  Anledning  til  at  gaa  tidlig 
iseng.  Naar  den  rige  Pompejaner 
nu  lagde  sig  til  at  sove  i  et  Kam- 
mer, der  var  lille,  saa  har  han 
dog  kunnet  faa  rigelig  frisk  Luft 
fra  de  store  aabne  Rum  i  Hu- 
set. Og  da  Sengekammeret  laa 
fjærnet  fra  Gaden  og  omsluttet 
Fig.  108.  Silen  (Bronce).  af  tykke  Mure,  har   han  kunnet 

Fig.  109.  Broncelampeholdere. 


sove   uforstyrret   af  Gadens   nat- 
lige Larm. 

Det  maa  siges,  at  den  velstaa- 
ende  Mands  Hus  tilfredsstillede 
alle  hans  Fordringer.  Han  havde 
først  og  fremmest  sit  Hus  for  sig 
selv,  skarpt  afsondret  fra  Omver- 
denen. Han  fandt  den  af  Sydens 
Beboere  saa  eftertragtede  Kølig- 
hed og  Skygge  og  kunde  dog, 
naar  Vejret  tillod  det,  opholde 
sig  i  Peristylets  Have  eller  dets 
Søjlegange  og  indtage  sine  Maal- 
tider  her.  Peristylet  maa  i  det 
•  ^  J^I^B^^^^^^-^^  h^^^  taget  have  været  et  henri- 
^''**l||r     ,  JnIh^B^^B^B     vende  Opholdssted,  og  den  i  Fig. 

III  gengivne  Søjlegang,  hvor- 
igennem man  faar  et  smukt  Ind- 
blik i  Atriet  med  dets  Søjler  og  dets  Impluvium,  er  en  Re- 
konstruktion, der  næppe  overdriver,  men  snarere  giver  mindre, 
naar  man  tager  i  Betragtning,  at  Billedet  savner  de  mange  pragt- 
fulde Farver  paa  Søjler,  Vægge,  Gesimser  og  Forhæng. 

Man  har  ofte  villet  frakende  Oldtiden  Sans  for  Naturens  Skøn- 
hed. Dette  er  dog  næppe  rigtigt  i  den  Grad,  som  det  almindeligvis 
antages.  Man  maa  erindre,  at  de  slette  Kommunikationsmidler, 
man  dengang  raadede  over,  har  hindret  Oldtidens  Mennesker 
i  at  søge  ud  i  Naturen  i  den  Grad, 
som  Nutidens  gør  det.  Istedetfor 
viser  Pompeji  os,  at  man  dengang 
søgte  ligesom  at  drage  Naturen 
ind  i  Husene.  Hvor  i  Huset  der 
overhovedet  kunde  voxe  en  Plante, 
var  der  Blomster,  ja,  der  var  endog 
Buske  og  Træer.  Og  naar  Ha- 
vens Mure  stængede  for  Udsig- 
ten, anbragtes  der  paa  disse  De- 
korationer, der  forestillede  Haver, 
Landskaber,  Fiskeri,  Jagt  o.  lign.; 
der  opsattes  Springvand,  Vandbas- 
siner og  Grotter  med  Vandfald. 

Ogsaa  Kunsten  toges  i  høj  Grad 
i  Tjeneste  overalt  i  langt  videre 
Udstrækning   end   i   vore    Tider.        Fig.  iio.  Bronceiampehoider. 

Dagligt  Liv  i  Huset. 


Fig.  111.  En  Søjlegang  i  Peristylet  rekonstrueret  (Gell). 

Væggene  smykkedes  som  allerede  omtalt  med  Freskomalerier, 
Lofterne  med  Stukarbejder  og  Gulvene  med  Mosaiker.  Mang- 
foldige Statuer  og  Buster  af  Bron- 
ce  og  Marmor  opstilledes  rundt 
omkring  i  Huset.  Der  er  blandt 
disse  sidste  en  Del  virkelige 
Kunstværker,  omend  Pompeji  i 
saa  Henseende  staar  langt  tilbage 
for  det  nærliggende  Herkulanum, 
hvortil  dog  maa  bemærkes,  at 
det  sidstnævnte  Sted  paa  Grund 
af  de  store  Vanskeligheder,  der 
er  forbundne  med  at  skaffe  sig 
Adgang  dertil,  har  været  forskaa- 
net  for  de  talrige  Plyndringer, 
som  Pompeji  i  saa  høj  Grad  har 
været  udsat  for. 

Som  særlig  smukke  Kunstvær- 
ker skal  følgende  fremhæves.  I 
Holconius'  Hus  er  fundet  en 
Marmorfigur,  der  er  en  god  Re- 
præsentant for  den  græske  Kunst 
i  det  6te  Aarhundrede  (Fig.  112). 
Den  forestiller  Artemis  (Diana).  Fig- 112.  Artemis  (Marmor). 

Fig.  113.  Bacchus 
(Bronce). 


Med  Sandaler  paa  Fødderne  skrider 
Gudinden  rask  fremad  med  sit  Pilekog- 
ger paa  Ryggen,  idet  hun  med  sin  højre 
Haand  løfter  en  Flig  op  af  sit  Klæde- 
bon. Den  anden  Figur,  som  her  skal 
nævnes,  er  af  Bronce  (Fig.  113)  og  an- 
toges oprindelig  for  at  være  en  Narcis- 
sus, den  skønne  Yngling,  der  efter  Sag- 
net forelskede  sig  i  sit  eget  Billede  ved 
stadig  at  spejle  sig  i  Vandet.  Vedben- 
den, der  omkranser  hans  Hoved,  Raa- 
dyrskindet,  han  bærer  paa  sin  venstre 
Skulder,  og  endelig  hans  høje  Støvler 
betegner  ham  dog  tydeligt  som  Bacchus 
(Dionysos).  Hans  ejendommelige  Stilling 
og  hans  opløftede  højre  Haand  kan  maa- 
ske  forklares  ved,  at  Guden  er  i  Færd 
med  at  lege  med  en  Panter.  Figuren, 
der  har  den  for  pompejanske  Broncer  karakteristiske  lysegrønne 
Farve,  fandtes  mærkelig  nok  i  et  lille  Farveri  i  en  af  Smaa- 
gaderne  og  er  nu  i  Neapels  Museum  ligesom  den  foregaaende 
og  efterfølgende  Figur.  Endelig  er  der  Broncefiguren,  der  fore- 
stiller en  dansende  Faun  (Satyr)  (Fig.  114),  som  fandtes  i  det 
samme  gamle  Hus,  hvori  det  berømte  Alexanderslag  (Fig.  84, 
S.  78)  og  en  Del  andre  Kunstværker 
kom  for  Dagens  Lys,  og  som  fik  sit 
Navn  »Faunens  Hus«  efter  denne  Sta- 
tuette. Denne  er  ogsaa  en  i  kunstne- 
risk Henseende  fortrinlig  Figur,  hvis 
dansende  Bevægelser  er  levende  udtrykt 
i  Musklernes  Spil. 

Kunst  prægede  ogsaa  i  høj  Grad  alt 
Bohave  og  alt,  hvad  der  benyttedes  i 
Huset:  Stole,  Lamper,  Broncekar,  Skeer, 
Sølvbægere,  Glasdrikkekar  o.  s.  v. 

Alt  det  her  fremhævede  maa  have  haft 
Indflydelse  paa  det  daglige  Liv  i  Hu- 
sene, omgivne  som  dets  Beboere  var  af 
Naturens  og  særlig  Kunstens  Frembrin- 
gelser. Der  er  over  mange  Huse  noget 
fint  og  fornemt,  som  vel  ogsaa  maa  have 
været   et  Udtryk  for   noget   tilsvarende      Fig.  114.  Den  dansende 

hos   Beboerne.  Faun  (Bronce). 

Dagligt  Liv  i  Huset. 


Fig.  115.  Alfabet  indridset  paa  en  Væg. 


Med  alt  dette  staar  det  dog  meget  slet  i  Samklang,  at  man 
paa  saa  mange  Steder  finder  de  besynderligste  Ting  indridsede 
paa  Væggenes  Stukbeklædning  {graffiti"). 

Man  kan  saaledes  jævnlig  se  et  Alfabet  indridset  (Fig.  115). 
I  Holcohius'  Hus  i  Abbondanzagaden,  hvor  den  lige  omtalte 
Artemisstatue  fandtes,  var  der  indridset  paa  en  Søjle  i  Peri- 
stylet: »Søger  du  Tidsfordriv,  saa  spred  Hirse  ud  og  saml  det 
sammen  igen«,  og  paa  en  Væg  i  Nærheden  var  der  opført,  hvor- 
meget  smeltet  Fedt  og  hvor  mange  Bundter  Løg,  der  var  købt 
eller  solgt  den  15de  Juli  (uden  Angivelse  af  Aarstallet).  I  et 
Atrium  fandtes  følgende  vittige  Graffito:  »G.  HADIVS  VEN- 
TRIO EQVES  NATVS 
ROMANVS  INTER  BE- 
TA ET  BRASSICA  (Fig. 
116),  o:  G.  Hadius  Ven- 
trio romersk  Ridder  født 
mellem  Roer  og  Kaal. 

Undertiden 
faar    man    det 

Indtryk,    at 
Væggene      be- 
nyttedes som  de 
i  vor  Tid   en- 
gang   anvendte 

»Stambøger«, 
hvori  Ejeren  lod 
Venner  og  Be- 
kendte optegne  deres  Følelser,  Tanker  og  vittige  Bemærkninger. 
Man  havde  jo  dengang  heller  ikke  saa  let  Adgang  til  Skrive- 
materialer,  som  man  nu  har.  Betegnende  er  saaledes  følgende 
Graffito:  »Marcus  Terentius  Eudoxus  er  en  herlig  Mand,  der 
altid  sørger  for  sine  Venner  og  beskytter  dem  paa  enhver  Maade.« 
En  ægte  Klientudgydelse! 

Ligefremme  »Stambogsvers«  findes  ogsaa,  f.  Ex.  følgende,  der 
var  skrevet  fejlfrit  og  med  smukke  Bogstaver  ved  et  Tablinum: 

Kudsk,  ifald  du  som  jeg  af  Elskov  længselsfuld  gløded. 
Vilde  du  skynde  dig  mer  for  at  se  den  straalende  Venus. 
Kom  dog  afsted,  jeg  beder  dig,  nok  har  du  drukket  af  Vinen; 
Pidsk  paa  dit  Muldyr  nu  rask  og  før  mig  ind  til  Pompeji, 
Der  hvor  min  Kærligheds  Fryd  som  Løn  for  Længsel  mig  venter. 

Dette  Vers  har  ogsaa  sin  Interesse  derved,  at  det  belyser  Sæ- 
derne i  Pompeji.  Kærlighedens  Genstand  er  nemlig  —  en  Yngling. 

Fig.  116.  Indskrift  paa  en  Væg  (se  Text). 


XI.   Det  pompej anske  Hus. 

I  Bankieren  Cæcilius  Jucundus'  Hus  (se  S.  105)  fandtes  i  en 
Selskabssal  nedenstaaende  Graffito: 

Den  som  elsker,  han  leve,  og  Død  over  den,  der  ej  elsker. 
To  Gange  Død  over  den,  som  forbyder  andre  at  elske. 

De  fleste  Indskrifter  drejer  sig  ligesom  de  to  ovenanførte  om 
det  uudtømmelige  Emne:  Kærligheden.  Erotiken  i  dem  er  dog 
ofte  saa  raa  og  utilsløret,  at  de  ikke  er  til  at  gengive.  Deres  Fore- 
komst i  store  Huse  kan  forklares  ved,  at  disse  i  Pompejis  sidste 
Levetid  var  forladte  af  deres  oprindelige  Beboere  efter  Jord- 
skælvet i  63  e.  Kr.  Adskillige  Graffiti  taaler  dog  Gengivelse. 
Saaledes  er  der  med  en  lille  sirlig  Kvindehaand  indridset:  »Vær 
hilset,  Cresces,  du  min  søde  og  yndige  Sjæl«;  men  med  samme 
Haand  staar  der  i  Nærheden:  »Ladicula  er  en  Tyv«.  En  skuffet 
Kvinde  har  i  et  Spiseværelse  indridset:  »Restitutus  har  bedraget 
mange  Piger«.  Skuffet  Kærlighed  taler  i  det  hele  ofte  ud  af  mange 
Indskrifter  baade  fra  Mands-  og  Kvinde-Haand. 

De  pompejanske  Vægge  røber  ogsaa  paa  anden  Maade,  i  hvor 
høj  Grad  Menneskene,  der  levede  indenfor  dem,  var  optagne 
af  Erotik.  Herved  sigtes  først  og  fremmest  til  de  føromtalte  store 
Antal  Freskomalerier,  der  fremstiller  Guderne  i  erotiske  Situa- 
tioner. Et  endnu  kraftigere  Sprog  taler  de  mange  billedlige  og 
figurlige  Fremstillinger  af  Menneskene  under  saadanne  For- 
hold; adskillige  af  dem  er  af  den  Art,  at  man  har  maattet  lukke 
dem  inde  i  et  særligt  Kabinet  i  Museet  i  Neapel.  Da  det  maa 
antages,  at  Menneskene  ikke  var  stort  anderledes  dengang,  end 
de  nu  er,  maa  vi  snarere  forestille  os,  at  man  i  Oldtiden  havde 
langt  mindre  Sky  for  at  tale  aabent  om  og  fremstille  utilsløret 
i  Billeder  og  Figurer,  der  kunde  ses  af  alle,  hvad  der  hører  ind 
under  disse  Forhold.  Den  Trang,  mange  har  til  at  producere 
saadanne  Fremstillinger  og  andre  til  at  nyde  disse,  havde  jo 
heller  ikke  i  Oldtiden  det  Afløb,  som  Literaturen  nutildags  i  saa 
rigt  Maal  yder. 

Væggene  fortæller  os  ogsaa  om,  i  hvor  høj  Grad  Vinen  optog 
Pompejanernes  Interesse.  Utallige  er  navnlig  Fremstillingerne  af 
Bacchus  (Dionysos)  og  hans  Følge.  Overordentlig  talrige  er  og- 
saa Bacchusfigurerne,  hvor  denne  Guddom  snart  gengives  i  Form 
af  en  Herme  med  Hovedet  af  en  skægget  Mand  i  sin  kraftige 
Alder,  snart  som  en  Yngling  (Fig.  113,  S.  96  og  Fig.  117).  For 
en  stor  Del  maa  dog  Aarsagen  hertil  søges  i,  at  Byen  drev  stor 
Forretning  med  Vin. 

At  Pompej  anerne  endelig  var  udprægede  Forretningsmænd, 
hvis  Samtaler  ofte  maa  have  drejet  sig  om  Handel,  derom  taler 

Dagligt  Liv  i  Huset. 

bl.  a.  Husenes  Gulve.  Medens  man  i  Rom  betragtede  Forret- 
ningsfolk med  en  vis  Ringeagt,  bekendte  man  i  Pompeji  aaben- 
lyst  sin  Forretningssans.  Ved  Indgangen  til  et  Hus  fandt  man 
saaledes  i  Mosaikbogstaver:  SALVE  LVCRV[M],  o:  vær  hilset 
Profit,  og  til  et  andet:  LVCRVM  GAVDIVM,  o:  Profit  er 
Glæde. 

Tydelige  Spor  af  mere  ideelle  Interesser  finder  vi  dog  ogsaa 
i  Pompeji,  og  der  er  allerede  nævnet  Sansen  for  Blomster  og 
for  Kunst.  Hertil  kan  føjes  Interessen  for  Poesi.  De  romerske 
Digtere  Vergil,  Ovid  og  Properts  citeres  jævnlig  paa  Vægge  og 
Mure,  og  flere  Gange  finder  man 
indridset  Æneidens  første  Ord: 
Arma  virumque  cano. 


XII.  ENKELTE  HUSE 

Der  skal  i  det  følgende  omtales 
en  Del  Huse,  som  frembyder  sær- 
lig Interesse.  Rækkefølgen  vil  blive 
bestemt  af  Husenes  Beliggenhed, 
idet  man  tænker  sig  en  Vandring 
gennem  Byen  med  Forum  som 
Udgangspunkt. 

Forlader  man  Forum  gennem 
dets  sydøstlige  Hjørne,  kommer 
man  ned  i  den  saakaldte  Skole- 
gade {Strada  della  Scuola),  drejer 
derpaa  i  næsten  en  ret  Vinkel  tilvenstre  og  træffer  da  paa  højre 
Haand  en  Privatbadeanstalt  (VIII,  II,  23  0)  "^ed  en  smukt  de- 
koreret Palæstra  (se  S.  58).  Længere  fremme  paa  samme  Side: 

Kejser  Joseph  Il's  Hus  {Casa  delV  Imperatore  Giuseppe  Se- 
condo,  VIII,  II,  39),  opkaldt  efter  Kejseren,  fordi  denne  var  til- 
stede ved  dets  Udgravning  i  Aaret  1769.  Det  er  bygget  paa  den 
gamle  Bymurs  Plads  og  delvis  ogsaa  nedad  Lavahøjens  Skraa- 
ning,  saaledes  at  der  er  3  Stokværk  her,  medens  der  kun  er  et 
ud  til  Gaden. 

Der  er  en  stor  Terrasse  ud  mod  Samodalen  (gengivet  tilv.  i  Fig. 
5,  S.  6),  og  nedenunder  denne  en  fuldstændig  Række  af  Baderum. 


Fig.  117.  Bacchus  (Marmor). 


^)  Her  og  i  det  følgende  betegner  det  første  Romertal  Regionens, 
det  andet  „Øens"  Nummer  og  det  arabiske  Tal  Husnummeret.  (Se 
S.  19). 

XII.   Enkelte  Huse. 

Gaar  vi  nu  videre  forbi  Indgangen  til  Foro  triangulare,  forbi 
Palaestraen  og  Isistemplet  og  bag  om  de  to  Teatre  (se  S.  46 — 49), 
kommer  vi  ned  til  Stabianergaden  og  drejer  tilvenstre.  Her  findes 
paa  Gadens  østlige  Side: 

Citarspillerens  Hus  {Casa  del  Citarista,  1,  IV,  5).  Her  fandtes 
en  Broncefigur,  forestillende  Apollo,  der  spiller  paa  Citar.  Efter 
dets  formentlige  Ejers  Navn  benævnes  det  ogsaa  Popidius  Se- 
cundus  Augustianus'  Hus. 

Det  er  et  meget  stort  Hus  med  2  Atrier  og  3  Peristyler,  dan- 
nede ved  Sammensmeltning  af  3  Huse,  hvis  Niveauforskel  er 
saa  stor,  at  man  maa  stige  10  Trin  op  for  at  naa  det  tredie  Peristyl. 

Lidt  højere  oppe  krydses  Stabianergaden  med  Abbondanza- 
gaden,  og  tæt  ved  det  nordøstlige  Hjørne  findes: 

Epidius  Rufus'  Hus  {Casa  di  Epidio  Rufo,  IX,  I,  20).  Huset 
havde  oprindelig  tilhørt  Marcus  Epidius  Rufus,  men  ejedes  senere 
af  to  af  hans  frigivne  Slaver  ved  Navn  Diadumenus,  der  havde 
viet  et  Husalter  i  Atriet  til  deres  tidligere  Herre  og  til  Husets 
Larer  (om  Larer  se  S.  69). 

Dets  Ydre  er  meget  ejendommeligt  og  afbildet  i  Fig.  63,  S.  63. 
Atriet  er  mægtigt  med  en  kolossal  Aabning  i  Loftet,  der  har 
været  understøttet  af  16  Søjler  (»korintisk  Atrium«,  se  S.  68). 
Peristylet  er  reduceret  til  en  lille  Søjlehal  bag  Atriet,  og  bag 
Søjlehallen  findes  en  stor  aaben  Plads,  hvis  største  Del  har  været 
benyttet  til  Køkkenhave,  medens  Blomsterhaven  kun  indtog  et 
beskedent  Rum  bagtil.  — 

Det  sydvestlige  Hjørne  af  Gadekrydset  optages  af: 

Cornelius  Rufus'  Hus  {Domus  Cornelia,  VIII,  IV,  14).  der 
tilhørte  den  S.  7  omtalte  gamle  Slægt  Cornelius,  og  hvor  den 
i  Fig.  98,  S.  88  afbildede  Buste  er  opstillet  i  Atriet.  Her  staar 
et  Par  pragtfulde  Marmorfødder  til  et  Bord  bag  Impluviet  (Fig.  69, 
S.  67).  Bag  Huset  en  stor  Have.  — 

Lidt  højere  oppe  i  Abbondanzagaden  og  paa  samme  Side 
træffer  vi: 

Holconius'  Hus  {Casa  di  Olconio,  VIII,  IV,  4),  der  ogsaa 
tilhørte  en  gammel  og  anset  Familie,  blandt  hvilken  fandtes 
Marcus  Holconius  Rufus,  hvis  Rytterstatue  var  opstillet  skraas 
overfor  udenfor  Stabianertermerne. 

Søjlegangen  om  Haven  dannede  en  Dobbeltkolonade  med  den 
ene  Række  Søjler  ovenpaa  den  anden. 

Naar  man  fra  Holconius'  Hus  skraar  over  Gaden,  kommer 
man  ind  i  det  saakaldte  Lupanarstræde,  hvis  Begyndelse  løber 
langs  Stabianertermerne  (se  Kortet  a^  og  S.  57 — 60).  Tilhøjre 
lige  bag  Termerne  findes: 

Siricus'  Hus.    Balkonhuset. 


Sirlcus*  Hus  {Casa  di  Sirico,  VII,  I,  47).  Siricus  var  en  Køb- 
mand, hvis  Signet  man  fandt  inde  i  Huset,  og  som  ved  Ind- 
gangen til  dette  havde  ladet  anbringe  i  Mosaik  »Vær  hilset 
Profit«  (se  S.  99).  Den  nuværende  Adgang  er  en  Bagdør.  Der 
fandtes  i  Tablinum  Resterne  af  en  Kiste  med  vævede  Stoffer. 
I  flere  Rum  gode  Dekorationer  i  sidste  Stil  med  Vægmalerier. 
I  Peristylets  Have  en  lille  Pavillon. 

Skraas  overfor  findes  Indgangen  til  Balkonstrædet  (Kortet,  g). 
Denne  er  paa  venstre  Side 
flankeret  af: 

De  Kristnes  Hus'  (Casa 
dei  Cristiani,  VII,  XI,  11), 
saaledes  kaldet,  fordi  der 
her  fandtes  en  med  Kul 
skrevet  Indskrift,  der  ty- 
dedes som  »glæd  dig  ved 
Ilden,  Kristen«.  Tydningen 
af  Indskriften,  der  snart 
forsvandt,  var  imidlertid 
tvivlsom.  Det  har  været 
et  tarveligt  Herberge,  hvis 
Natur  fremgaar  deraf,  at 
der  ud  mod  Lupanarstræ- 
det  findes  en  cella  mere- 
tricia,  3 :  et  af  de  paa  flere 
Steder  fundne  ganske  smaa 
Rum  med  opmuret  Senge- 
sted til  Brug  for  en  pro- 
stitueret Kvinde. 

Paa  modsatte  Hjørne  ses : 

Bordelhuset  {Lupanare  nuovo,  VII,  XII,  18),  der  udelukkende 
var  indrettet  til  Prostitution.  Huset  har  to  Stokværk,  hvoraf  det 
øverste  er  genopbygget,  saa  at  man  kan  se,  at  der  her  fandtes 
et  Galleri,  hvorfra  Døraabninger  førte  ind  til  de  bagved  liggende 
Celler.  I  nederste  Stokværk  findes  Smaarum  med  opmurede  Senge- 
steder og  Vægge  med  en  Mængde  uanstændige  Graffiti  og  Bil- 
leder. Af  denne  Slags  Indskrifter  findes  der  mange  paa  de  om- 
liggende Huses  Vægge  og  Mure,  hvilke  viser,  at  dette  Kvarter 
maa  have  været  ilde  berygtet.  — 

Højere  oppe  i  Balkonstrædet  findes  paa  højre  Side  det  Hus, 
der  har  givet  Gaden  Navn: 

Balkonhuset  {Casa  del  Balcone  pensile,  VII,  XII,  28),  og 
som  er  interessant  derved,  at  det  adet  Stokværk  springer  be- 


Fig.  118.  Bi 

XII.   Enkelte  Huse. 

tydeligt  frem  over  det  nederste,  hvorved  det  smalle  Stræde  yder- 
ligere indsnævres  (Fig.  ii8). — 

Vi  gaar  nu  atter  tilbage  til  Lupanarstrædet  og  bevæger  os  imod 
Nord  til  Augustalergaden,  paa  hvis  sydøstlige  Hjørne  ligger: 

Mars  og  Venus'  Hus  {Casa  di  Marte  e  Veneré),  ogsaa  kaldet 
M.  Caesius  Blandus'  Hus  (VII,  I,  40),  da  dette  Navn  er  ind- 
ridset paa  3  forskellige  Steder  i  Huset. 

Paa  Hjørnet  fandtes  et  Skomagerværksted,  som  M.  Nonius 
Campanus,  der  havde  tjent  under  Caesius,  medens  denne  var 
Underofficer  ved  Prætorianergardens  gde  Kohorte,  havde  lejet 
af  ham.  Paa  Væggen  findes  bl.  a.  indridset  Datoen  for  en  udført 
Skotøjsreparation. 

Huset  er  ret  stort  og  —  hvad  der  er  sjældent  —  forsynet  med 
store  Kælderrum.  Tilvenstre  for  Tablinum  et  Par  smukt  ud- 
styrede og  velbevarede  Baderum.  — 

Ved  at  gaa  videre  tilhøjre  ad  Augustalergaden  kommer  man 
hurtigt  ud  til  Stabianergaden ;  og  gaar  man  et  lille  Stykke  nord- 
paa,  findes  paa  Gadens  østlige  Side: 

Marcus  Lucretius'  Hus  {Casa  di  Marco  Lucrezio,  IX,  III,  5). 
Marcus  Lucretius  var  Marspræst  og  Medlem  af  Pompejis  By- 
raad,  hvilket  vi  ved,  fordi  der  paa  en  Væg  fandtes  malet  et  Brev 
med  denne  Udskrift. 

Huset  tiltrækker  sig  Opmærksomheden  fra  Gaden  ved,  at 
man  herfra  kan  se  den  højtliggende  lille  terrasseformede  Have 
(Fig.  119),  der  har  et  ejendommeligt  Udseende.  I  Baggrunden 
ses  en  Mosaik-Niche  med  en  i  Marmor  udført  Silenfigur.  Vandet 
har  strømmet  ud  af  hans  Lædersæk  ned  over  nogle  Trin  til  et 
rundt  Bassin,  omkring  hvilket  findes  en  Del,  tildels  meget  smaa 
Marmorfigurer,  forestillende  forskellige  Dyr  o.  a.  I  Midten  foran 
Bassinet  ses  Guden  Pan,  der  af  en  Satyr  faar  en  Torn  trukket 
ud  af  Fodsaalen.  Endelig  er  der  4  »Dobbelthermer«  med  et  Bac- 
chushoved  paa  den  ene  Side  og  et  Ariadnehoved  paa  den  an- 
den. — 

I  Nolanergaden  findes  Øst  for  Skæringspunktet  med  Stabianer- 
gaden : 

Aarhundrede-Huset  (Casa  del  Centenario  IX,  VII,  6),  der 
har  faaet  sit  Navn  af,  at  det  udgravedes  i  1879,  1800  Aar  efter 
Pompejis  Undergang.  Det  kaldes  ogsaa  »den  drukne  Fauns  Hus« 
(Casa  del  Fauno  ubbriaco),  fordi  der  i  Peristylet  fandtes  en  over- 
ordentlig godt  udført  Springvandsfigur  af  Bronce,  der  nu  er  i 
Neapels  Museum,  og  som  forestiller  en  beruset  Faun. 

Der  er  mange  velbevarede  og  smukke  Vægdekorationer  i  sidste 
Stil  i  dette  Hus  og  ogsaa  flere  gode  Malerier.  Bag  Peristylet  en 

102 


Aarhundrede-Huset. 


Fig.  119.  Haven  i  Marcus  Lucretius'  Hus. 

lille  Gaard  med  et  dybt  Vandbassin,  hvori  Vandet  faldt  ned  i 
Kaskader  (Fig.  120)  fra  en  lille  hvælvet  Bygning,  i  hvilken  der 
fandtes  en  Marmor- 
statuette forestillen- 
de Silen. 

Huset  tilhørte  en 
rig  Vinkøbmand, 
der  tillige  synes  at 
have  drevet  Hotel- 
og Restaurations- 
virksomhed i  et  sær- 
ligt Afsnit  af  Huset 
tilhøjre  for  Indgan- 
gen. Der  hørte  til 
dette  Afsnit  en  fuld- 
stændig Række  Ba- 
derum, hvoriblandt 

et   meget    stort  Fri-        Fig.  120.  Kaskade  og  Vandbassin  bag  Peristylet. 

XII.   Enkelte  Huse. 


gidarium  med  et  mægtigt  Koldtvandsbassin.  At  der  her  ogsaa 
fejredes  Orgier  fremgaar  af,  at  ud  mod  Gaden  findes  et  venereum, 
o:  et  Værelse  uden  Vinduesaabninger  eller  andre  Lysaabninger 
og  med  Vægge  dækkede  af  uanstændige  Billeder,  som  endnu 
findes  paa  Plads  i  dette  Rum.  — 
Længere  ude  mod  Nolanerporten  er: 

Greven  af  Turins  Hus  {Casa  del  Conte  di  Torino,  III,  I,  3), 
som  i  de  senere  Aar  er  omdøbt  til  Marcus  Obellio  Firmus'  Hus, 
da  det  maa  antages,  at  denne  var  Ejer  af  Huset. 

Den  væsentligste  Interesse  dette  Hus  frembyder  er  den,  at 
der  i  Stueetagen  bag  en  stor  Glasrude  ud  mod  Gaden  ligger 

paa  deres  oprinde- 
lige Plads  Skelet- 
terne af  5  Voxne 
og  et  Barn  i  det 
stivnede  Askelag. 
De  paagældende 
hørte  ikke  hjemme 
i  dette  Hus,  men 
havde  søgt  Frelse 
fra  et  Butiksrum, 
der  laa  ved  Siden 
af,  ved  at  bryde  et 
Hul  gennem  Mu- 
ren; de  fandt  imid- 
lertid    Udgangsdø- 

Fig.  121.  Atriet  i  Tyrens  Hus.  ^„„    o^-«...^««.  ^ .^ 

^  ren  spærret  og  om- 

kom. Et  Skelet  af  en  Mand  ligger  tæt  op  til  et  Kvindeskelet, 
og  de  har  rakt  hinanden  Haanden  i  Dødsøjeblikket. 

Vi  vender  nu  tilbage  og  finder  skraas  overfor  Casa  del  Cen- 
tenario  en  Sidegade  med: 

Lucretius  Fronto's  Hus  {Casa  di  Lucrezio  Fronto,  V,  III,  i). 
Dette  har  sin  Interesse  ved,  at  Atriets  Tag  er  rekonstrueret, 
og  ved  at  der  er  smukke  og  velbevarede  Dekorationer  og  Male- 
rier, malede  i  3die  Stil  (Fig.  88,  S.  81),  hvoriblandt  Fremstil- 
linger af  Mars'  og  Venus'  Formæling  og  Bacchus'  Triumf,  lige- 
som der  ogsaa  findes  nogle  Landskaber. 

Tyrens  Hus  (Casa  di  Torello,Y,  I,  7)  har  faaet  sit  Navn  af, 
at  der  bag  Impluviet  er  anbragt  en  nydelig  lille  Broncetyr  (Fig. 
121).  Bag  Peristylet  tilvenstre  en  lang  Korridor,  der  fører  ud 
til  nogle  Baderum.  — 

Vi  gaar  nu  tilbage  til  Stabianergaden  og  atter  Nord  paa  langs 
det  østlige  Fortov  af  Stabianergaden  og  træffer  da: 


P 

Cæcilius  Jucundu's  Hus  (Casa  di  Cecilia  Giocondo,  V,  I,  26). 
Her  boede  i  sin  Tid  Bankieren  og  Auktionsholderen,  hvis  Navn 
det  bærer,  og  hvis  Buste  er  gengivet  i  Fig.  99,  S.  88  og  som 
er  omtalt  i  Forbindelse  hermed. 

Det  er  et  gammelt  Hus,  der  stammer  fra  den  førromerske 
Tid.  I  Atriet  fandtes  ved  Indgangen  til  Tablinum  to  ganske  ens 
Hermer  med  Bankierens  Portrætbuste,  opsatte  af  hans  frigivne 
Slave  Felix. 

Det,  som  navnlig  har  gjort  Huset  bekendt,  er  Fundet  af  en 
Kiste  med  Voxtavler,  paa  hvilke  der  med  en  Stift  (stilus)  var 
indridset  forskelligt 
vedrørende  Penge- 
transaktioner og 
Auktioner  og  sær- 
lig Kvitteringer  fra 
Bankierens  Kun- 
der. — 

Ikke  langt  fra  i 
en  lille  Sidegade  til- 
højre ligger: 

Sølvbryllups- 
huset  {Casa  delle 
Nozze  d'Argento,  V, 
II,  i),  som  fik  dette 
Navn,  fordi  Ud- 
gravningen af  det 
begyndte  i  1892,  da 
det  da  regerende  italienske  Kongepar  holdt  Sølvbryllup.  Det 
er  efterhaanden  blevet  fuldkommen  genopbygget,  og  intet  andet 
Sted  kan  man  saa  tydeligt  som  her  se,  hvorledes  et  pompejansk 
Hus  saa  ud.  Det  har  yderligere  Interesse  derved,  at  det  er  Ty- 
pen paa  et  stort  og  fornemt  Hus  fra  Tuf  perioden  (se  S.  64). 

Naar  man  træder  ind  i  det  store  og  høje  Atrium,  gribes  man 
af  en  ejendommelig  Stemning  ved  den  Stilhed  og  dæmpede  Be- 
lysning, der  hersker  herinde.  De  4  Søjler,  der  bærer  Taget  om- 
kring Kompluviet  (»tetrastylt  Atrium«),  er  ikke  mindre  end  c. 
7  Meter  høje;  men  Rummene  paa  begge  Sider  af  Atriet  er  meget 
lave,  idet  der  i  en  af  de  mange  Ombygningsperioder,  Huset 
har  gennemgaaet,  er  skudt  et  Gulv  ind  saaledes,  at  der  er  kommet 
to  Etager.  Værelserne  ovenpaa  har  paa  højre  Side  Vinduesaab- 
ninger  ud  til  Atriet,  paa  venstre  Side  ud  til  den  her  liggende  Have. 

Bagtil  udvider  Atriet  sig  med  en  højre  og  venstre  Fløj  (ala), 
og  i  Midten  findes  en  stor  Aabning  ind  til  det  høje  og  store  Ta- 


Fig.  122.  Peristylet  i  Sølvbryllupshuset. 

blinum.  Paa  venstre  Side  af  dette  et  Triklinium,  paa  højre  Side 
en  Gang  ud  til  Peristylet,  og  udenfor  denne  et  Soverum. 

Peristylets  Søjler,  der  var  malede,  er  særdeles  velbevarede  og 
omslutter  paa  alle  4  Sider  en  lille  Have  (Fig.  122).  Den  bag 
Atriet  liggende  Søjlegang,  som  man  ser  i  Baggrunden,  er  højere 
end  de  3  andre  (»rhodisk  Peristyl«).  Denne  Konstruktion  er  altid 
udført  saaledes,  at  den  høje  Søjlegang  vender  mod  Nord,  hvor- 
ved Solen  lettere  kunde  faa  Adgang  til  Tablinum  og  til  Atriet 
samt  til  Haven.  Fra  to  Hjørnesøjler  kunde  Vandet  springe  frem 
fra  et  Vandrør.  I  Midten  af  den  lille  Have  fandtes  flere  Dyr  af 
hvidglasseret  Ler,  formentlig  af  ægyptisk  Fabrikat. 

Bag  den  bageste  Søjlegang  findes  3  Rum,  hvoraf  det  midterste 
er  fuldstændig  aabent  {exedra)  og  benyttedes  til  Selskabsrum 
(se  S.  75),  medens  de  to  Siderum  benyttedes  til  at  sove  i,  hvad 
der  tydelig  fremgaar  af,  at  Gulvets  Mosaikbelægning  og  en  Hvæl- 
ving betegner  Sengens  Plads.  De  er  alle  smukt  dekorerede  i 
2den  Stil  (se  S.  80). 

Bagtil  og  tilvenstre  er  der  fra  Søjlegangen  Adgang  til  et  stort 
Selskabsrum  med  4  Søjler  (»korintisk  oecus«,  se  S.  75  og  afbildet 
i  Fig.  81).  Fra  Peristylets  Hjørne  bagtil  og  tilhøjre  er  der  Ad- 
gang først  til  et  Afklædningsrum  for  badende,  hvorpaa  følger 
et  Tepidarium  og  tilsidst  et  Kaldarium.  Udenfor  Baderummene 
er  der  en  stor  aaben  Plads,  som  formentlig  har  været  Have,  og 
her  findes  et  meget  stort  Koldtvandsbassin. 

Øst  for  Huset  har  der  været  en  stor  Have;  her  fandtes  det  i 
Fig.  77,  S.  72  afbildede  Lysthus  med  opmuret  Triklinium.  — 

Vi  gaar  nu  tilbage  til  Stabianergaden  og  træffer  lidt  højere 
oppe  paa  den  vestlige  Side: 

De  forgyldte  Amoriners  Hus  (Casa  degli  Amorini  dorati, 
VI,  XVI,  7).  Paa  hver  Side  af  Indgangen  findes  anbragt  paa  For- 
tovet en  massiv  Stenbænk,  saaledes  som  man  ogsaa  ser  det  en- 
kelte andre  Steder.  Huset  har  faaet  sit  Navn  af,  at  der  i  det  første 
Soverum  tilhøjre  i  Peristylet  findes  nogle  smaa  Medailloner  paa 
Væggen  med  forgyldte  Amoriner  (Eroter)  paa  blaa  Stukgrund 
og  dækkede  af  Glasskiver. 

Atriet,  der  er  uden  Søjler,  er  temmelig  lille;  Adgangen  fra 
dette  til  Peristylet  er  i  det  venstre  Hjørne,  idet  de  to  Rum  ligger 
skævt  for  hinanden. 

Peristylet  er  allerede  beskrevet  S.  71  og  afbildet  i  Fig.  75 
som  Typen  paa  et  smukt  Peristyl,  der  efter  Udgravningen  i 
1907  er  bragt  tilbage  i  sin  oprindelige  Skikkelse.  Paa  Søjlegange- 
nes Vægge  findes  talrige  Marmorrelicffer  med  forskellige  myto- 
logiske Figurer.  Lige  tilvenstre  for  Indgangen  til  Peristylet  er 

der  paa  Væggen  et  firkantet  Stykke  sort  Glas,  der  har  tjent  som 
Spejl.  Ejendommelig  er  ogsaa  det  Husalter,  der  findes  i  den 
Søjlegang,  der  ligger  tilhøjre  for  den  indtrædende.  Paa  den  op- 
murede Underbygning  findes  et  lille  Tempel  med  Marmorsøjler 
og  indenfor  disse  fandtes  opstillet  flere  smaa  Broncefigurer,  der 
forestiller  Juppiter,  Juno  og  Minerva  samt  Merkur;  desuden  er 
der  to  Larer  (se  S.  69),  der  er  ganske  symmetrisk  udførte.  Imel- 
lem Søjlerne  er  ophængt  Marmormasker,  som  formentlig  kunde 
oplyses  fra  Lamper  anbragte  i  deres  Indre  (Fig.  123).  — 

Vi  er  nu  i  Nærheden  af  Vesuvporten  (Kortet,  C),  hvor  Vand- 
fordelingsbygningen,  afbildet  i  Fig. 
20,  S.  21  findes  og  kan  gaa  lige  uden- 
for og  betragte  de  S.  128  omtalte  Gra- 
ve, der  er  indesluttede  af  Mure,  samt 
gaa  op  paa  Fæstningsmuren ;  fra  det 
2det  Taarn  tilvenstre  har  man  den 
S.  I  omtalte  smukke  Udsigt  over  Byen. 

Ved  nu  at  følge  den  smalle  Gade, 
der  fra  Vandkastellet  gaar  lige  mod 
Syd,  kommer  man  til: 

Vettiernes  Hus  {Casa  dei  Vettii 
VI,  XV,  i).  Da  dette  udgravedes  i 
1894 — 95  fandt  man  en  Rigdom  af 
Vægdekorationer  og  Vægmalerier  som 
i  intet  andet  Hus  i  Byen. 

Gennem  en  ganske  lille  Vestibule 
(Fig.  124,  a)  og  en  kort  Korridor  (b) 
kommer  man  ind  i  Atriet  (c),  der  var  uden  Søjler  til  at  bære 
Taget  (»tuskansk  Atrium«).  Bagtil  er  der  de  traditionelle  3 
Aabninger,  men  de  fører  direkte  ind  til  Peristylets  Søjle- 
gang (k)  uden  det  sædvanlige  mellemliggende  Tablinum.  I 
Atriet  fandtes  2  store  Pengekister  staaende  paa  opmurede  For- 
højninger. De  var  imidlertid  tømte  af  Udgravere  fra  Oldtiden, 
og  disse  havde  overhovedet  fjærnet  alt  værdifuldt  fra  den  for- 
reste Del  af  Huset,  men  heldigvis  ladet  Peristylet  og  omgivende 
Rum  samt  Køkkenet  urørt.  Bagtil  udvider  Atriet  sig  paa  sæd- 
vanlig Maade  i  en  venstre  Fløj  (d),  der  dog  var  omdannet  til  et 
Skab,  og  en  højre  Fløj  (e),  der  har  en  stor  Aabning  ind  til  Peri- 
stylet. 

Tilhøjre  for  Atriet  er  der  et  andet,  men  lille  Atrium  (f)  med 
omgivende  Rum,  og  bagved  dette  Køkkenet  (g),  der  er  afbildet 
i  Fig.  82,  S.  76.  I  dette  Atrium  findes  det  S.  70  omtalte  og  i 
Fig.  73  afbildede  Husalter. 


Figf.  123.  Marmormaske  til 
Ophængning. 

Ovenover  begge  Atriers  Siderum  var  der  Beboelsesrum,  hvortil 
Trapper  førte  op. 

Haven  (1),  der  paa  alle  4  Sider  er  omgivet  af  en  Søjlegang  (k), 
som  nu  atter  er  blevet  overdækket,  er  genskabt  overordentlig 
smukt  (Fig.  125).  Der  er  i  denne  en  Mængde  Springvand,  der 
endnu  den  Dag  i  Dag  kan  fungere,  og  Vandet  strømmer  dels  ud 
af  de  talrige  Bronce-  og  Marmorfigurer,  der  er  opstillede,  og 
dels  ved  Siden  af  disse;  paa  mange  Steder  opfanges  det  i  Mar- 
morkummer. Blandt  Marmorfigurerne  findes  den  i  Fig.  117, 
S.  99  afbildede,  der  forestiller  Bacchus.  I  Midten  af  Haven 
2  Dobbelthermer;  paa  den  ene  er  afbildet  Hovederne  af  Dionysos 

(Bacchus)  og  Ariadne,  paa 
den  anden  Silen  og  en  Bak- 
kantinde. 

I  den  nordlige  Søjlegang 
findes  en  Indgangsaabning  til 
et  lille  Sideperistyl  (n),  hvor- 
fra der  atter  er  Indgang  til 
et  Spiserum  (o)  og  et  Sove- 
rum (p).  Disse  tre  Rum  dan- 
nede saaledes  et  fuldstændig 
isoleret  lille  Afsnit  af  Huset. 
Den  største  Interesse,  som 
Vettiernes  Hus  frembyder,  er 
knyttet  til  den  overdaadige 
Udstyrelse  af  Væggene  med 
farvede  Dekorationer  i  4de  Stil  (se  S.  81)  og  med  smaa  og 
store  Malerier  —  alt  fortrinligt  udført  i  kunstnerisk  og  teknisk 
Henseende. 

Allerede  i  Indgangskorridoren  (b)  tiltrækker  en  Hanekamp  sig 
Opmærksomheden  (Fig.  95,  S.  86).  I  selve  Atriet  (c)  er  hvert 
Vægafsnit  rigt  dekoreret,  og  i  de  forskelHge  Felter  er  der  dels 
enkelte  Figurer  og  dels  overordentlig  yndefulde  og  morsomme 
Scener,  hvor  smaa  bevingede  Eroter  (Amoriner),  baade  mand- 
lige og  kvindelige  (»Psyker«),  foretager  sig  de  forskelligste  Ting. 
Særlig  fornøjelige  er  de  Scener,  hvor  de  smaa  Væsener  rider 
eller  kører,  idet  de  istedetfor  en  Hest  benytter  en  Gedebuk 
(Fig.  97,  S.  87),  en  Delfin,  en  Hummer  eller  en  Krabbe.  Til- 
højre findes  et  særlig  godt  udført  lille  Maleri,  hvori  Amoriner 
ofrer  til  Fortuna. 

I  et  Rum  tilvenstre  for  Indgangen,  i  Fig.  124,  mrk.  med  h 
—  det  tjente  formentlig  til  Spisesal  eller  Selskabssal  —  findes 
bl.  a.  Kyparissos,  Apollos  Yndling,  der  sørgede  saa  utrøsteligt 

over  af  Vanvare  at  have  dræbt  sin  Yndlingshjort,  at  han  for- 
vandledes til  en  sørgende  Cypres.  Paa  Væggen  ligeoverfor  ses 
Amors  og  Pans  Tvekamp,  der  overværes  af  Bacchus  og  Ariadne 
med  Følge  som  Tilskuere.  Væggen  tilhøjre  for  Indgangen  er 
gennembrudt  af  de  omtalte  Skattegravere. 

Af  de  til  Peristylet  svarende  Rum  findes  et  lige  tilvenstre, 
naar  man  træder  ind  i  Søjlegangen  (k),  mrk.  i  paa  Fig.  124; 
det  har  været  et  Triklinium.  Paa  Væggen  tilvenstre  ses  Her- 
kules som  Barn,  der  allerede  nu  viser  sin  mægtige  Styrke  ved 


Fig.  125.  Peristylet  i  Vettiernes  Hus. 

at  kvæle  de  to  store  Slanger,  som  Juno  havde  sendt  for  at  dræbe 
ham.  Juppiter  havde  i  Amfitrions  Skikkelse  avlet  Herkules  med 
dennes  Hustru  Alkmene,  hvorfor  Juppiters  Øm  beskyttende 
udfolder  sine  Vinger  fra  Altret  i  Baggrunden.  Amfitrion,  der 
sidder  tilhøjre  paa  Billedet  i  sin  Tronstol,  er  ved  at  springe  op 
for  at  komme  Drengen  til  Hjælp,  men  en  vis  Tøven  gør  sig  gæl- 
dende i  hans  Bevægelser,  da  han  erkender  Nærværelsen  af  en 
guddommelig  Magt;  bag  ham  Alkmene,  der  med  Rædsel  malet 
i  Ansigtet  skyndsomt  tager  Flugten  (Fig.  126). 

Paa  Væggen  i  dette  Rums  Baggrund  fremstilles  Pentheus, 
Konge  i  Theben,  som  modsatte  sig  Dionysos(Bacchus)-Dyr- 
kelsen,  hvortil  hans  Moder  og  Søster  havde  sluttet  sig.  Af  Harme 
gjorde  Dionysos  Kongen,  idet  han  forvandlede  ham  til  et  vildt 

Fig.  126.  Herkules  som  Barn  (Fresko). 


Dyr,  ukendelig  for 
de  to,  som  sammen 
med  andre  rasende 
Mænader  (Bakkant- 
inder) sønderrev 
ham. 

Endelig  findes 
paa  Væggen  tilhøjre 
Dirkes  Straf,  om- 
talt S.  75  og  afbil- 
det i  Fig.  80. 

I  et  tilsvarende 
Rum  paa  den  mod- 
satte Side  af  Ind- 
gangen til  Peristylet 
(Fig.  124,  j)  findes 
ogsaa  3  Malerier. 
Paa  Væggen  tilven- 
stre  staar  den  store 
Kunstner  og  Opfin- 
der Daidalos  i  sit  Værksted,  hvor  man  ser  en  ivrigt  arbejdende 
Lærling  (Fig.  127).  Han  afleverer  en  paa  Bestilling  udført  stor 
hul  Ko  af  Træ  og  paa  4  Hjul  til  Pasifae,  som  agter  at  anvende 
den  for  at  tilfredsstille  sin 
unaturlige  Elskov  til  en  Tyr, 
Paa  Midtervæggen  Ixion, 
der  havde  forsøgt  at  for- 
føre Hera  (Juno),  og  som  til 
Straf  herfor  af  Zeus  (Jup- 
pitcr)  blev  bundet  til  et 
evigt  omdrejende  Hjul.  En- 
delig findes  paa  Væggen 
tilhøjre  den  af  Theseus  for- 
ladte Ariadne,  som  Søvnens 
Gud,  Hypnos,  har  forbar- 
met sig  over,  og  ved  Hjælp 
af  søvndyssende  Safter, 
som  han  drysser  over  hen- 
de, vedligeholder  hendes 
dybe  Søvn  til  det  Øjeblik, 
da  den  straalende  Dionysos 
(Bacchus)  kommer  med  sit 
Følge  og  bortfører  hende. 


Fig.  127.  Daidalos  og  Pasifae  (Fresko). 

Paa  Søjlegangenes  Vægge  findes  ogsaa  en  Del  Malerier,  bl.  a. 
en  smuk  Urania  tilvenstre  for  den  firkantede  Aabning  ind  til 
den  højre  Atriefløj  (e). 

Tilbage  staar  at  omtale  Væggene  i  det  med  m  mærkede  Rum, 
der  var  et  Triklinium.  Her  har  det  pompejanske  Vægmaleri  naaet 
sin  højeste  Udvikling,  der  viser  en  ægte  kunstnerisk  Sans  for 
Farver  og  Former  og  —  ikke  mindst  —  en  sikker  og  med  fint 
Lune  tilsat  Opfattelse  af  Livets  forskellige  daglige  Foreteelser. 
Der  er  ogsaa  en  beundringsværdig  Omhyggelighed  i  Udførelsen 
af  de  mangfoldige  Enkeltheder. 

Væggene  er  inddelte  i  lodrette  Felter,  hvoraf  der  findes  3 
paa  Bagvæggen  og  5  paa  hver  af  Sidevæggene,  og  i  ethvert  af 
de  3  midterste  Felter  har  der  været  et  stort  Maleri;  de  var  dog 
alle  fjærnede  —  maaske  midlertidig  —  allerede  i  Oldtiden.  De 


Fig.  128.  Amoriner  som  Klædevalkere  (Fresko). 

øvrige  Felter  havde  i  Midten  svævende  Figurer,  hver  en  mand- 
lig og  en  kvindelig.  Det,  der  dog  navnlig  tiltrækker  sig  Opmærk- 
somheden, er  Figurerne  i  den  sorte  Frise,  der  strækker  sig  neden- 
under samtlige  Felter,  samt  i  de  sorte  firkantede  Afsnit,  der  med 
Mellemrum  findes  paa  Soklen  svarende  til  de  smalle  lodrette 
Partier,  der  skiller  Hovedfelterne  fra  hinanden. 

Figurerne  i  den  sorte  Frise  er  udelukkende  Eroter  (Amoriner), 
som  udfører  forskelligt  Arbejde:  de  laver  Kranse  og  sælger  disse, 
de  presser  Oliven  og  har  Udsalg  af  Olivenolie,  de  optræder  som 
Guldsmede  (Fig.  96,  S.  86),  de  kører  Væddeløb  og  falder  af 
Vognen,  og  de  optræder  som  Klædevalkere  (Fig.  128). 

I  de  smaa  firkantede  Felter  findes  mytologiske  Billeder,  der 
alle  vedrører  Apollo  og  Artemis  (Diana).  Man  ser  saaledes 
Apollo,  der  synger  sin  Sejrssang  til  Citarens  Spil  efter  at  have 
dræbt  Slangen  Python,  medens  hans  Søster  Artemis  ser  til 
(Fig.  89,  S.  82). 

Hvem  levede  i  disse  skønne  Omgivelser  5*  To  frigivne  Slaver 
ved  Navnet  Vettius,  og  maaske  var  de  Brødre.  At  de  var  rige, 
fremgaar  bl.  a.  af,  at  der  i  Askelaget  udenfor  et  af  Vinduerne 

i  øverste  Stokværk  fandtes  en  Mængde  Kostbarheder,  der  var 
tabte  af  Husets  flygtende  Beboere.  Et  anstændigt  Hus  har  Vet- 
tiernes  pragtfulde  Hus  ikke  været;  derom  vidner  bl.  a.  et  Maleri 
i  Vestibulen  af  en  saa  uanstændig  Natur,  at  det  maa  holdes 
dækket  af  en  Skodde,  og  bag  Køkkenet  er  der  et  venereum  (Fig. 
124,  q,  se  S.  108),  der  ogsaa  er  udstyret  med  obskøne  Billeder. 
Der  har,  ialfald  i  Atriet,  holdt  prostituerede  Kvinder  tilhuse; 
derom  vidner  adskillige  Indskrifter,  der  yderligere  viser,  at  de 
har  været  af  den  allerlaveste  Art,  som  der  overhovedet  fandtes 
i  Pompeji.  — 

I  samme  Region  lidt  længere  mod  Vest  finder  vi  i  samme 
Gade  og  paa  samme  Side: 

Labyrinthuset  (Casa  del  Laberinto,Yl,  XI,  10).  Det  har  faaet 
sit  Navn  deraf,  at  der  i  et  Gulv  fandtes  en  i  Mosaik  afbildet 
Labyrint,  hvori  Theseus  dræber  Uhyret  Minotaurus.  Ogsaa  dette 
Hus  indeholder  saa  mange  obskøne  Indskrifter  samt  saadanne, 
der  vedrørte  Gladiatorer,  at  man  maa  antage,  det  i  Pompejis 
Slutningstid  har  tjent  til  et  andet  Formaal  (Hotel?')  end  det, 
hvortil  det  var  bygget  i  Tuf  perioden. 

Det  har  2  Atrier  og  et  stort  Peristyl  med  30  Søjler.  Bag  dette 
sidste  et  stort  »korintisk  Oecus«  (se  S.  75)  med  smukke  Dekora- 
tioner i  2den  Stil  (se  S.  80).  I  Husets  vestlige  Del  er  der  3  smukke 
og  velindrettede  Baderum,  og  ved  Siden  af  disse  et  privat  Bageri 
med  Kværne.  — 

Faunens  Hus  {Casa  del  Fauno,  VI,  XII,  2)  indtager  en  hel 
»Blok«  af  Byen,  begrænset  paa  alle  4  Sider  af  Gader. 

Foran  Huset  danner  smaa  firkantede,  farvede  Sten  et  HAVE, 
d:  vær  hilset,  i  Fortovet. 

Det  stammer  fra  det  2det  Aarhundrede  f.  Kr.  og  er  Typen 
paa  et  gammelt  og  fornemt  pompejansk  Hus,  paa  hvis  indre  Ud- 
styr der  har  været  anvendt  meget.  Man  finder  her  den  simple 
og  rolige  iste  Stil  i  Vægdekorationerne  (se  S.  80). 

Der  er  to  Atrier,  hvoraf  det  tilvenstre  er  uden  Søjler  til  at 
bære  Taget  (»tuskansk  Atrium«),  medens  dette  i  Atriet  ved  Siden 
af  understøttes  af  4  Søjler  (»tetrastylt  Atrium«). 

Det  første  Atrium,  som  man  ser  fra  Hovedindgangen  (Fig.  129), 
har  i  Midten  af  Impluviet  en  Broncefigur,  der  er  en  Kopi  af 
den  bekendte  »dansende  Faun  (Satyr)«,  omtalt  S.  96  og  gen- 
givet i  Fig.  114.  Dens  oprindelige  Plads  var  dog  ikke,  hvor  den 
nu  staar,  idet  den  blev  fundet  paa  et  andet  Sted  i  Atriet. 

Bag  Atriet  ses  det  højere  liggende  Tablinum,  og  bag  dette 
igen  det  endnu  højere  liggende  store  og  pragtfulde  Peristyl  med 
Haven.  Peristylet  er  dannet  af  28  Søjler. 

Fra  den  bageste  Søjlerække  fører  tre  Indgangsaabninger  ind 
til  tre  Selskabsrum,  hvoraf  det  midterste  er  helt  aabent  fortil 
(exedra),  medens  det  bagtil  har  en  stor  Vinduesaabning  ud  til 
det  bagved  liggende  adet  Peristyl.  I  Gulvet  til  denne  »Exedra« 
fandtes  den  berømte  Mosaik  »Alexanderslaget«,  omtalt  S.  78  og 
afbildet  i  Figg.  84  og  85.  Desuden  var  der  ogsaa  andre  Steder 
overordentlig  smukke  Gulvmosaiker,  deriblandt  det  i  Fig.  83, 
S.  77  afbildede. 


Fig.  129.  Atriet  og  Peristylet  i  Faunens  Hus. 

Bagest  i  Huset  ligger  det  mægtige  adet  Peristyl  med  Haven^ 
hvorunder  der  er  kolossale  Cisternerum. 

Ariadnes  Hus  {Casa  di  Arianna,  VII,  IV,  51)  ligger  skraat 
overfor  Faunens  Hus,  men  der  er  nu  kun  Adgang  til  det  fra 
Gaden  bagved  (Strada  degli  Augustali).  Det  bærer  ogsaa  Navnet 
Casa  dei  Capitelli  colorati,  fordi  Kapitælerne  paa  Peristylets  Søjler 
var  malede.  Man  har  i  Haven  fundet  tydelige  Spor  af  Gange 
og  Bede  og  beplantet  den  derefter.  — 

Huset  med  Figurkapitælerne  (Casa  dei  Capitelli  figurati, 
VII,  IV,  57)  er  kaldet  saaledes,  fordi  der  paa  den  øverste  Af- 
slutning af  Indgangspillerne  findes  Figurer  forestillende  Fauner 
og  Bakkantinder.  I  Haven  et  Solur.  — 

Huset  med  den  sorte  Væg  {Casa  del  Parete  nera,  VII,  IV, 
59)  er  bekendt,  fordi  Væggene  i  et  Triklinium  er  sorte,  og  paa 
denne  Grund  er  malet  Amoriner  (Eroter)  som  fremtrædende 
Figurer  i  fiere  mytologiske  Billeder.  — 

Lidt  længere  Vest  paa  i  Nolanergaden  passerer  vi  Fortuna- 
templet (se  S.  38)  tilvenstre  og  Merkurgadens  Triumfbue  (Fig. 
22,  S.  23)  tilhøjre  og  finder  paa  den  nordlige  Side  af  Gaden: 

Den  tragiske  Digters  Hus  {Casa  del  Poeta  fragico,  VI,  VIII, 
5).  Det  har  faaet  sit  Navn  ved  en  Fejltydning  af  et  Maleri  og 
en  Mosaik,  der  fandtes  i  Tablinum,  og  som  man  mente  fore- 
stillede en  Digter,  der  læser  op. 
Fra  Indgangen,  hvor  en  Lænke- 
hund er  afbildet  i  Mosaik  paa 
Gulvet  med  Ordene;  CAVE  CA- 
NEM,  o:  pas  paa  Hunden  (Fig. 
130),  har  man  et  henrivende  lille 
Indblik  til  et  Hjørne  af  Peristylet, 
hvor  der  staar  et  Huskapel  (Fig. 
78,  S.  73).  Hvorledes  det  maa  an- 
tages, at  Atriet  har  set  ud  i  sin 
Tid,  fremgaar  af  Fig.  71,  S.  68. 

Det  smukke  og  fornemme  lille 
Hus,  hvori  Bulwer  i  sin  Roman 
»Pompejis  sidste  Dage«  lader 
Glaucus  bo,  er  bekendt  for  sine 
Malerier,  der  særlig  fandtes  i 
Atriet,  hvor  store  Billeder  ellers 
er  sjældne.  Der  var  ialt  6,  som  nu  enten  er  ødelagte  eller  flyt- 
tede til  Museet  i  Neapel,  forestillende  Episoder  fra  Homer, 
hvorfor  Huset  ogsaa  kaldes  Homers  Hus.  Paa  Søjlegangens  Væg 
ved  Indgangen  til  det  store  Selskabsrum  tilhøjre  fandtes  det 
store  S.  84  omtalte  Maleri:  Ifigenias  Offring,  der  er  gengivet 
i  Fig.  93. 

At  der  har  boet  en  Købmand  i  dette  Hus  fremgaar  af,  at  de 
to  Butikslokaler  ved  Hovedindgangen  staar  i  Forbindelse  med 
Husets  Indre.  — 

Ligeoverfor  den  tragiske  Digters  Hus  er  Hovedindgangen  til 
Forumstermerne,  som  er  omtalt  S.  60 — 61. 
Lidt  mere  mod  Vest  og  paa  Nolanergadens  nordhge  Side: 
Pansas  Hus  {Casa  di  Pansa,VI,Yl,  i).  Det  indtager  ligesom 
Faunens  Hus  en  hel  »Blok«.  Det  har  tilhørt  en  Cneius  AUeus 
Nigidus  Maius  og  bærer  derfor  ogsaa  Navnet  efter  denne. 
Indgangen  til  Huset  er  flankeret  af  to  smukke  Pilastre  af  Tuf- 

sten  (Fig.  131).  Det  indre  bestaar  af  c.  50,  for  største  Delen 
smaa,  firkantede  Rum,  der  er  fordelte  som  det  i  Fig.  67,  S.  66 
afbildede  Normalhus.  Udenpaa  det  egentlige  Hus  er  der  langs 
de  tre  Facader  en  Række  af  Rum,  der  dels  var  udlejede  til  Bu- 
tiker og  dels  til  smaa  selvstændige  Boliger.  En  af  disse  udlejede 
Butiker  stod  i  Forbindelse  med  et  Bageri. 

I  Husets  bageste  Del  en  meget  stor  Have,  der  udelukkende 
benyttedes  til  Dyrkelse  af  Nytteplanter.  Den  er  nu  omdannet 
til  en  Planteskole  for  Haverne  i  Ruinbyen.  — 

Vi  gaar  nu  ind  i  Mer- 
kurgaden (Kortet,  f).  Det 
første  større  Hus  paa  ven- 
stre Haand  tæt  ved  Gadens 
Triumfbue  (se  S.  23)  er: 

Det  gamle  Klædeval- 
keri  (Fullonica  antica,  VI, 
Vni,  20).  Det  var  oprinde- 
lig et  Privathus,  der  senere 
omdannedes  til  Klædeval- 
keri  (se  S.  124). 

Gennem  en  lang  Korri- 
dor kommer  man  ind  i  et 
stort  Rum  med  12  massive 
firsidede  Murpiller,  inden- 
for hvilke  der  vist  har  væ- 
ret en  lille  Have.  Foran 
denne  et  mindre  Vandbas- 
sin, bag  den  4  store  mu- 
rede Vandbeholdere,  hvor- 
af de  to  yderste  ligger 
højere  end  de  to  midterste.  Vandet,  som  tilførtes  gennem  et 
stort  Blyrør,  kunde  flyde  fra  den  ene  Beholder  over  i  den 
anden  og  udbløde  og  rense  det  her  anbragte  Klæde.  Tilhøjre 
for  disse  Beholdere  findes  6  smaa  firkantede  Fordybninger,  hvori 
Arbejderne  (Jullones)  kunde  staa  og  skylle  Tøjet.  Paa  en  af  Søj- 
lerne fandtes  afbildet  nogle  meget  interessante  Fremstillinger  af 
de  forskellige  Fremgangsmaader  ved  Tøjets  Behandling  i  et 
Klædevalkeri. 

Tilvenstre  et  lille  Bageri;  tilhøjre  Klædevalkerens  private 
Bolig.  — 

Ved  Siden  af  Klædevalkeriet  ligger: 

Den  store  Fontænes  Hus  {Casa  delta  Fontana  grande,  VI, 
VIII,  22),  hvor  den  i  Fig.  76,  S.  72  afbildede  Fisker  fandtes  i 


Fig.  131.  Indgangen  til  Pansas  Hus. 

Peristylet.  Facaden  er  dannet  af  store  tilhugne  Tufsten  og  re- 
præsenterer godt  Tuf  perioden  (S.  64).  — 

Den  lille  Fontænes  Hus  {Casa  della  Fontana  piccola  VI, 
VIII,  23).  I  Peristylet  en  Mosaikgrotte  med  Kopi  af  en  Bronce- 
figur,  forestillende  en  Dreng  med  en  Gaas.  — 

Den  saarede  Adonis'  Hus  {Casa  di  Adone  ferito,Vl,Vll,  18) 
ligger  lidt  højere  oppe  paa  samme  Side  i  Merkurgaden.  Det  har 
sandsynligvis  tilhørt  Marcus  Asellinus  og  benævnes  ogsaa  efter 
denne.  Tilhøjre  i  Haven  er  et  stort  Billede  af  Adonis,  der  er 
saaret  og  plejes  af  Venus  og  Amoriner.  — 

Apollos  Hus  {Casa  di  Apollo,  VI,  VII,  23)  ligger  helt  oppe 
ved  Fæstningsmuren  og  har  faaet  sit  Navn  af,  at  der  findes  flere 
Malerier  med  Apollo  som  Hovedfigur.  Bagtil  og  tilhøjre  i  Haven 
et  Soverum,  hvor  man  kan  se,  at  der  har  været  opstillet  to  Senge. 
I  Huset  fandt  man  et  Signet  bærende  Navnet:  A.  Herenuleus 
Communis,  efter  hvem  Huset  ogsaa  benævnes.  — 

Paa  den  modsatte  Side  af  Merkurgaden  findes; 

Meleagers  Hus  {Casa  di  Meleagro,  VI,  IX,  2).  I  det  store 
Peristyl,  der  ligger  tilvenstre  for  Atriet,  et  stort,  c.  1.20  Meter 
dybt  Bassin  med  symmetriske  Udbugtninger  til  Siderne.  Ved 
Siden  heraf  et  lille  Bassin,  hvori  Fiskene  kunde  opbevares,  naar 
det  store  Bassin  tømtes  for  at  blive  renset.  Ved  Peristylet  et  stort 
»korintisk  Oecus«  (se  S.  75). 

Det  store  Hus  stammer  fra  den  førromerske  Tid  og  var  udstyret 
med  en  Mængde  Vægmalerier  af  ringe  Kunstværdi;  iblandt 
disse  Atalanta  og  Meleager,  hvorefter  Huset  fik  sit  Navn. 

Kentaurens  Hus  {Casa  del  Centauro,  VI,  IX,  5)  er  dannet 
ved  Sammenbygning  af  3  Huse  og  har  derfor  3  Indgange.  — 

Kastor  og  Pollux'  Hus  {Casa  di  Castore  e  Polluce,YI,lX,6), 
Der  blev  fundet  3  Pengekister  i  Atriet,  hvorfor  Huset  ogsaa  kaldes 
Casa  del  Questore.  Der  var  mange  udmærkede  Malerier  paa  Væg- 
gene, men  de  er  nu  enten  afblegede  eller  ogsaa  flyttede  til  Ne- 
apels Museum.  Et  af  dem  forestillede  Tvillingeparret  Kastor 
og  Pollux  og  var  anbragt  over  Indgangen.  — 

Forinden  man  forlader  Merkurgaden,  er  det  af  Interesse  at 
besøge  et  Værtshus,  der  ligger  paa  det  sydvestlige  Hjørne  af 
Gaden,  hvor  denne  skæres  af  Merkurstrædet  (VI,  10,  i).  Bag 
Skænkestuen  findes  nemlig  et  lille  Lokale  med  ganske  mor- 
somme Fresker,  der  gengiver  forskellige  Værtshusscener. 

Vi  gaar  nu  gennem  Merkurstrædet  hen  til  Konsulargaden 
(Kortet,  e)  og  træffer  da  paa  Hjørnet: 

Sallust's  Hus  {Casa  di  Sallustio,  VI,  II,  4).  Her  fandtes  et 
Signet  med  Navnet  A.  Coss.  Libanus,  og  da  det  maa  antages, 

at  det  havde  tilhørt  den  sidste  Ejer,  benævnes  Huset  ogsaa  efter 
ham. 

Det  var  et  Hotel  eller  en  Restaurant,  hvorfra  der  solgtes  varme 
Retter  og  Vin  fra  et  Lokale  tilvenstre  for  Indgangen,  og  det  var 
indrettet  saaledes,  at  Køberne  kunde  betjenes  saavel  fra  Gaden 
som  fra  Indgangskorridorcn.  Ved  Siden  heraf  en  anden  Butik, 
hvorfra  der  solgtes  Brød  fra  et  Bageri,  der  ligger  bagved.  I  Fig. 
132  er  Bagerovnen  gengivet  med 
sin  Skorsten;  denne  var  bygget  af 
flere  Rækker  af  Amforer,  hvis 
Bund  var  slaaet  ud,  hvorefter  de 
var  stillet  ovenpaa  hinanden  og 
indmuret  i  en  fælles  Kappe. 

Atriet  til  dette  Hus,  der  vel 
ikke  hører  til  de  ældste,  men  dog 
stammer  fra  Tufperioden  (se  S. 
64),  var  uden  Søjler  (»tuskansk 
Atrium«)  og  meget  højt.  Det  er 
gengivet  i  Fig.  70,  S.  68  efter  en 
Rekonstruktionstegning. 

Bag  Atriet  var  der  en  Søjlehal, 
der  vendte  ud  mod  en  ganske 
lille  Have,  hvori  der  tilvenstre 
laa  et  Lysthus  med  et  opmuret 
Triklinium  (se  S.  72).  Ved  Si- 
den af  dette  et  Komfur  til  Op- 
varmning af  Retter  ved  Maalti- 
derne,  naar  disse  indtoges  i  Ha- 
ven. 

I  Atriet  er  der  tilhøjre  i  Mid- 
ten en  kort  Gang,  der  fører  ind  til 
en  selvstændig  Afdeling  af  Huset,  formentlig  til  Brug  for  Ejeren 
selv.  Man  kommer  først  ind  til  et  lille  Peristyl  med  Have,  og 
her  er  paa  Bagmuren  malet  et  stort  Billede,  der  forestiller  Ak- 
tæon, der  sønderrives  af  sine  Hunde  til  Straf  for,  at  han  havde 
beluret  Artemis  (Diana)  medens  hun  badede.  Paa  hver  Side 
af  denne  Freske  er  der  et  Maleri  anbragt  paa  Ydervæggen  af 
to  Soverum,  der  lukker  for  Peristylets  Søjlegang  tilhøjre  og  til- 
venstre, og  som  hver  har  et  Vindue  ud  til  den  lille  Have.  Til- 
højre fremstilles  Frixos,  der  efter  Sagnet  flygtede  med  sin  Sø- 
ster Helle  paa  en  gylden  Vædder,  men  var  saa  uheldig  at  tabe 
hende  paa  Vejen,  saa  at  hun  faldt  ned  i  Vandet,  som  derfor  blev 
kaldt  Hellespont.  Tilvenstre  bortfører  den  til  en  Tyr  omskabte 


Fig.  132.  En  Bagerovn  med  Skor- 
sten (Sophie  Norlund). 

Zeus  (Juppiter)  Evropa  gennem  Bølgerne.  Inde  i  Kammeret  til- 
højre findes  paa  Væggen  Åres  (Mars)  og  Afrodite  (Venus),  og 
under  dette  Par  Paris  og  Helena. 

I  dette  lille  Afsnit  af  Huset  var  der  tillige  et  stort  Spiserum 
og  et  særligt  Køkken.  — 

Fortsætter  man  nu  Vejen  ud  mod  Herkulanerporten,  kommer 
man  til  en  Tvedeling  af  Gaden  (bivium),  hvor  den  i  Fig.  19, 
S.  20  afbildede  gamle  Brønd  findes.  Tilsidst  findes  paa  højre 
Haand  et  ældgammelt  Hus: 

Kirurgens  Hus  (Casa  del  Chirurgo,Vl,  I,  9).  Dette  er  et  af 
de  ældste  Huse  i  Byen,  bygget  i  den  saakaldte  Kalkstensperiode 
(se  S.  64).  Dets  Facade  med  de  smaa  Vinduesaabninger  og  den 
lave  Dør  er  afbildet  i  Fig.  64,  S.  64. 

Der  er  som  i  alle  andre  Huse  fra  denne  Byggeperiode  intet 
Peristyl,  og  Haven  bagved  er  meget  lille. 

Man  antager,  at  der  boede  en  Kirurg  i  dette  Hus,  fordi  man 
fandt  en  Del  kirurgiske  Instrumenter.  Disse,  sammen  med  mange 
andetsteds  fundne  Instrumenter,  viser  det  høje  Trin,  Kirurgien 
stod  paa  i  Pompeji.  I  et  Butikslokale  har  Lægen  maaske  solgt 
sine  Medikamenter.  — 

Ved  nu  at  gaa  ud  af  den  nærliggende  Herkulanerport  (Kortet 
B,  Fig.  17,  S.  18)  kommer  man  til  den  skønne  Gravgade  {Via 
delle  Tombe,  Fig.  141,  S.  126),  der  vil  blive  nærmere  omtalt  S.  126 
— 128.  Her  skal  blot  kort  beskrives  en  af  de  Villaer,  der  fand- 
tes her: 

Diomedes' Willa.  (Villa  di  Diomede),  der  ligger  sidst  paa  ven- 
stre Haand  og  har  faaet  sit  Navn  af,  at  der  ligeoverfor  var  et 
Gravsted,  der  tilhørte  Familien  Diomedes. 

Fra  Indgangen  kommer  m.an  lige  ind  i  et  stort  Peristyl, 
hvor  der  tilvenstre  er  Adgang  til  en  Række  Baderum,  der  viser 
den  mest  fuldkomne  Indretning.  Først  findes  der  en  lille  tre- 
kantet Gaard  med  en  Søjlegang  paa  de  to  Sider;  paa  den  tredie 
Side  et  stort  Koldtvandsbassin.  Derpaa  følger  et  Afklædnings- 
rum,  hvorfra  man  kommer  ind  i  Tepidariet  og  tilsidst  i  Kalda- 
riet  med  dets  hule  Vægge  og  dobbelte  Gulv  (se  S.  59).  I  Kal- 
dariet  en  smuk  Niche,  hvori  en  Kumme  til  koldt  Vand  havde 
været  anbragt  (Fig.  133).  I  den  modsatte  Ende  af  Kaldariet  et 
stort  opmuret  Bassin  til  varmt  Vand,  der  tilledtes  fra  det  bag- 
ved liggende  Køkken. 

Omkring  Peristylet  er  der  talrige  større  og  mindre  Rum,  og 
bag  Peristylet  en  stor  Terrasse  ud  mod  en  Have,  der  ligger  be- 
tydeligt dybere.  Denne  Have  er  paa  alle  fire  Sider  omsluttet  af 
en  Søjlegang  med  fladt  Tag,  der  er  sammenhængende  med  den 

omtalte  Terrasse,  og  man  har  herfra  den  skønneste  Udsigt  ud 
over  den  neapolitanske  Bugt. 

Ved  Udgangen  ned  mod  Havet  fandtes  Skelettet  af  en  Mand  med 
en  stor  Nøgle  og  en  Del  Sølv-  og  Guldmønter  hos  sig,  og  ved 
Siden  af  ham  et  andet  Mandsskelet,  som  man  formoder  var  en 
Slave,  der  ledsagede  sin  Herre  paa  Flugten.  I  en  underjordisk 
Kælder  fandtes  Skeletterne  af  i8  Voxne  og  2  Børn,  der  havde 
søgt  Frelse  her;  men  efterhaan- 
den  trængte  Askemassen  ned  i 
Rummet  og  dræbte  dem.  Den  i 
Fig.  II,  S.  12  gengivne  Gipsaf- 
støbning er  taget  herfra. 

Mysterievillaen  {Villa  deiMi- 
steri),  ogsaa  kaldet  Villa  Item  ef- 
ter Ejeren  af  Grunden,  hvor  den 
fandtes,  ligger  tæt  ved  Diomedes' 
Villa,  men  man  naar  til  den  ad 
en  helt  anden  Vej  ved  Hjælp  af 
en  Fører. 

Det  lønner  sig  i  høj  Grad  at 
se  denne  Villa,  thi  her  findes 
der  i  et  stort  Spiserum,  hvis  4 
Vægge  er  dekorerede  i  2den  Stil 
(se  Fig.  87,  S.  80)  et  17  Meter 
langt  Freskomaleri  med  en  Mæng- 
de Figurer  næsten  i  Legemsstør- 
relse. Det  forestiller  en  Del  Kvin- 
ders Indvielse  i  Dionysos(Bac- 
chus)-Mysterierne,  og  er  et  af  de 
skønneste  og  bedst  bevarede  Exempler  paa  Oldtidens  Malerkunst. 
I  Fig.  94,  S.  85  findes  enkelte  Figurer  fra  dette  Billede. 


Fig.  133.  Niche  i  Kaldariet  i 
Diomedes'  Villa. 


XIII.  BUTIKER,  VINBODER,  VÆRTSHUSE,  HERBERGER 
OG  BORDELLER 

I  Byens  Hovedfærdselsaarer  er  der  næsten  ikke  et  Hus,  hvor 
der  ikke  er  et  eller  flere  Lokaler,  hvis  brede  Aabning  ud  mod 
Gaden  betegner  deres  Anvendelse  til  Udsalg  af  en  eller  anden 
Art. 

I  Pompeji  dominerede  Smaahandelen,  ganske  som  den  gør 
det  nu  i  de  fleste  af  Italiens  Byer.  Af  »Magasiner«  er  der  kun 
fundet  enkelte,  bl.  a.  et,  hvor  der  var  en  Mængde  kolossale  Ler- 

Fig.  134.  Magasin  med  Olielerkrukker. 


beholdere  til  Oli- 
venolie (dolia)  op- 
stillede (Fig.  134). 
Men  ellers  er  de 
andre  Udsalgssteder 
smaa  Lokaler,  hvor 
der  enten  var  et 
lille  mørkt  Opholds- 
rum bagved,  eller 
hvor  der  findes  en 
stejl  Trappe,  der 
førte  op  til  Rum 
ovenpaa.  Disse  var 
ofte  dannede  paa 
den  Maade,  at  der 
var  skudt  en  Etage 


ind  i  den  øverste  Del  af  det  høje  Lokale;  den  var  aaben  ud  mod 
Gaden  og  kun  lukket  ved  et  Tremmeværk,  og  et  saadant  Lokale 
kaldtes  pergula.  Om  Natten  kunde  det  dog  lukkes  samtidigt  med 
Udsalgslokalet  nedenunder  ved  Hjælp  af  en  Skodde,  der  var  dan- 
net af  Brædder,  som  kunde  skydes  frem  og  tilbage  glidende  paa 
Riller  foroven  og  forneden.  Jævnlig  var  der  en  lille  Dør  i  Skod- 
den til  at  aabne,  naar  Lokalet  ellers  var  lukket. 

I  mange  af  disse  Udsalgslokaler  er  der  anbragt  en  opmuret 
Disk  i  en  Del  af  Aabningens  Bredde  og  parallelt  med  Husets 
Facade  samt  tæt  op  til  Lokalets  Tærskel,  saaledes  at  Køberne 
maatte  staa  enten  paa  Fortovet  eller  paa  den  smalle  Stentærskel 
foran  Disken.  En 
saadan  Disk  var 
jævnlig  belagt  med 
Marmorplader  paa 
Overfladen  og  paa 
Forsiden,  og  i  de 
fleste  Tilfælde  var 
der  store  Lerbehol- 
dere (dolia)  indmu- 
rede i  Disken  til  .,_^  ^^^^^^^fcL^^^t^T^;— ...T'^:^^^^"^"'^ 
Anbringelse  af  Va- 
rer saaledes,  at  dis- 
se kunde  beskyttes 
godt  mod  Varme 
eller  Fugtighed.  Di- 
sken   bestaar    oftest  ^'&-  ^^^-  ^^  Termopolium. 

af  2  Partier,  idet  der  er  anbragt  en  kortere  Disk  vinkelret  paa 
den  ovenfor  beskrevne  (Fig.  135). 

Paa  mange  Steder  finder  man  en  lille  Ovn  i  den  frie  Ende  af 
den  korte  Arm  af  Disken,  saaledes  som  det  ses  i  Fig.  23,  S.  24 
og  i  Fig.  146,  S.  131.  Denne  Ovn  tjente  vistnok  til  Tilberedning 
af  smaa  varme  Retter  og  af  varmt  Vand  bl.  a.  til  Blanding  med 
Vin;  thi  varm  Vin  var  en  meget  yndet  Drik  i  Oldtiden.  Saadanne 
Udskænkningssteder  benævnedes  derfor  thermopolia  (af  det  græske 
Ord  thermos  =  varm  og  poleo  =  sælger),  og  man  kan  under- 
tiden paa  Diskens  Marmorplade  se  ringformede,  fordybede  Mær- 
ker af  de  Bægere  og  Kander,  der  havde  været  anbragt  her.  Ofte 
er  der  tillige  en  trinformet  Mar- 
moropsats anbragt  paa  Disken, 
hvor  denne  støder  til  Væggen, 
til  Udstilling  af  Varer,  Henstil- 
ling af  Bægere  o.  lign.,  saaledes 
som  man  ser  det  i  Fig.  23,  S. 
24  tilvenstre.  Af  og  til  er  der 
et  lille  opmuret  Sæde  for  Be- 
tjeningen. De  Varer,  der  ikke 
var  Plads  til  paa  Stendisken,  op- 
hængtes inde  i  Lokalet  eller  uden- 
for dette,  saaledes  som  gengivet 
i  Fig.  23,  S.  24. 

Paa  Siderne  af  den  brede  Aab- 
ning  ud  til  Gaden  findes  under- 
tiden Skilte  udhuggede  i  Sten,  f.  Ex.  en  Ged  betegnende  et 
Mælkeudsalg,  en  Vinamfora  et  Termopolium.  Oftest  var  dog 
Skiltene  malede  paa  Muren,  i  Reglen  i  temmelig  tarvelig  Ud- 
førelse og  med  vedføjet  Billede  af  en  eller  anden  Gud,  under 
hvis  særlige  Beskyttelse  Forretningen  stod  (Fig.  26,  S.  28);  men 
hvis  der  var  hvide  Stukflader  paa  de  tilgrænsende  Murpiller, 
benyttedes  disse  ofte  til  Anbringelse  af  Valgopraab  (se  S.  27). 

Bag  Udskænkningslokalet  er  der  undertiden  et  eller  et  Par 
smaa  Rum  for  siddende  Gæster.  Disse  kunde  da  fordrive  Tiden 
med  et  af  de  forskellige  Slags  Spil,  man  brugte  dengang;  særlig 
yndet  var  et  Brætspil,  saaledes  som  man  ser  det  i  Fig.  136, 
hvor  2  Personer  kommer  i  Klammeri  over  et  gjort  Træk,  idet 
den  ene  siger,  at  han  er  »ude«  (exci),  medens  den  anden  holder 
paa,  at  det  ikke  var  3  men  2  Points,  den  første  havde  faaet  (non 
tria  duas  est).  Fra  Oldtidens  Literatur  ved  vi  ogsaa,  at  Stridig- 
heder og  Slagsmaal  var  almindelig  paa  Værtshusene,  som  kun 
de  tarveligste  Folk  søgte,  saasom  Sømænd,  Gladiatorer  og  Gøg- 


Fig.  136.  Værtshusscene  (Fresko). 

lere.  Værterne  paa  saadanne  Steder  var  meget  foragtede,  hvad 
der  ogsaa  fremgaar  af  følgende  Indskrift: 

Vært  dine  Løgne  vil  komme  over  dit  syndige  Hoved  ; 
Gæster  sælger  du  Vand,  selv  drikker  du  ublandet  Vin. 
Ikke  saa  sjældent  hændte  det,  at  Gæster,  der  yppede  Strid> 
maatte  sættes  paa  Døren,  saaledes  som  det  gik  med  de  to  i  Fig. 
•136  afbildede  Personer,  hvis  Strid  ender  med,  at  de  kommer  i 
Haandgemæng  og  bruger  de  gemeneste  Skældsord,  der  ikke  kan 
gengives  i  Oversættelse,  hvorpaa  Værten  sætter  dem  ud  (Fig.  137) 
raabende:  »Gaa  udenfor  og  skændes«  {itis  foris  rixatis). 

Der  er  i  Pompeji  fundet  flere  Værtshusscener  afmalede  paa 

Væggene;  de  er  alle  af  den  sam- 
me tarvelige  Udførelse  som  de 
to  fornævnte  og  ofte  forsynede 
med  forklarende  Ord.  I  Værts- 
husenes Lokaler  er  der  ogsaa 
fundet  talrige  meget  uanstæn- 
dige Billeder,  der  i  Forening 
med  de  mange  Indskrifter  af 
samme  Natur  vidner  om,  at 
der  i  Termopoliernes  Bagrum 
er  foregaaet  Ting,  der  ikke  har 
taalt  Dagens  Lys.  Vi  ved  ogsaa 
fra  Oldtidens  Literatur,  at  løs- 
agtige Kvinder  holdt  til  i  disse 
Knejper,  og  flere  af  dem  i  Pom- 
peji synes  ligefrem  at  have  været  Bordeller. 

Paa  Væggene  af  Byens  Butiker  og  Udskænkningssteder  findes 
der  dog  ogsaa  Graffiti,  der  kan  omtales  her.  Saaledes  er  det  ikke 
ualmindeligt,  at  Stukvæggene  benyttedes  til  Regnskaber  over 
udleverede  Varer  med  Køberens  Navn  vedføjet.  At  der  ogsaa 
kunde  bo  brave  Mennesker  bag  disse  Lokaler  viser  en  Indskrift, 
hvor  en  Kvinde  ydmygt  hylder  sin  Husbond  som  »den  gode 
Vejleder  og  milde  Formaner«. 

Fra  Termopolier  med  et  Par  Rum  bagved  og  til  fuldstændige 
Herberger  med  talrige  Gæsteværelser  er  der  alle  Overgange.  Vi 
kender  flere  af  disse  saakaldte  Hospitier,  hvoraf  enkelte  var  for- 
synet med  Indkørsel  og  Gaard  med  Stald.  Saaledes  findes  Her- 
mes' Herberge  i  Stabianergaden  tæt  ved  Stabianerporten  (I,  I,  8); 
her  var  der  Gæsteværelser  i  2den  Etage.  Et  andet  kendt  Her- 
berge »Elefanten«,  der  ejedes  af  Sittius,  laa  ligeoverfor;  udenpaa 
Muren  var  malet  »Herberge;  Triklinium  med  3  Løjbænke  til  Leje«. 
Flere  af  Pompejis  Huse  synes  at  have  været  benyttet  til  Ho- 

Fig.  137.  Værtshusscene  (Fresko). 

teller;  navnlig  taler  meget  for,  at  Sallusts  Hus  (se  S.  ii6)  var 
indrettet  hertil. 

Endelig  er  der  i  Byen  fundet  flere  Bordeller,  hvoraf  det  ene 
er  nærmere  omtalt  S.  loi. 


XIV.  INDUSTRIELLE  VIRKSOMHEDER 

Ved  Udgravningerne  er  der  fundet  en  Del  Lokaler,  hvis  Ind- 
retning har  tydet  paa,  at  der  i  disse  dreves  en  eller  anden  indu- 
striel Virksomhed,  hvis  Art  det  ikke  har  været  muligt  at  angive 
med  Sikkerhed.  At 
der  i  en  Del  andre 
Bygninger  er  drevet 
Bageri,     Klædeval- 
keri.  Farveri  og  Gar- 
veri, fremgaar  med 
Tydelighed. 

Bagerier.  Disse 
er  altid  let  at  kende 
og  alle  temmelig  ens. 
De  har  dels  været 
selvstændige  Virk- 
somheder og  dels 
knyttede  til  et  Pri- 
vathus. 
Et  pompejansk  Ba- 


Bageri  med  Kværne. 


geri  (pistrinum)  rummer  altid  Indretninger  til  en  dobbelt  Virk- 
somhed: det  egentlige  Bageri  med  Tilbehør  af  Ovn,  Stenbehol- 
dere til  at  ælte  Dejgen  i.  Borde  o.  s.  v.,  og  tillige  Mølleri  med 
Kværne  til  Kornets  Behandling  til  Mel  (Fig.  138). 

Ovnen  (Fig.  138,  tilvenstre  og  Fig.  132,  S.  117)  er  bygget  af 
Lava  og  Mursten  og  indrettet  ganske  som  en  gammel  Bagerovn 
paa  Landet  hos  os;  den  benyttedes  paa  samme  Maade,  idet 
dens  Indre  først  opvarmedes  stærkt  ved  Hjælp  af  Brænde;  naar 
dette  var  opbrændt,  fjærnedes  Asken,  og  Brødet  bagtes  ved  den 
Hede,  der  var  tilbage  i  Ovnen.  Da  man  i  en  Ovn  har  fundet  en 
Mængde  bagte  Brød,  der  havde  undergaaet  den  S.  15  omtalte 
»vaade  ForkuUing«  med  fuldstændig  Bevarelse  af  deres  Form, 
ved  vi,  hvorledes  et  Brød  i  Pompeji  saa  ud  (Fig.  139). 

Kværnen,  som  ofte  forekommer  i  flere  Exemplarer  i  det  en- 
kelte Bageri,  var  opstillet  paa  et  rundt  opmuret  Fodstykke  og 
kunde  drejes  enten  ved  Haandkraft  eller  af  Æsler,  der  gik  rundt 

Fig.  139.  3  pompejanske  Brød. 


omkring  Fodstykket  paa 
en  Gang,  der  var  dannet 
af  flade  Lavablokke  (Fig. 
138,  tilhøjre).  Selve  Kvær- 
nen bestaar  af  to  Dele, 
begge  forfærdigede  af  La- 
va: en  udvendig,  der  var 
tilspidset  opad,  medens 
den  nedad  var  fastmuret  til  Fundamentet,  og  en  udvendig 
timeglasf ormet  Del,  hvis  nederste  hule  Afsnit  nøje  passede 
til  Spidsen  af  den  nederste  Lavablok  og  kunde  drejes  rundt 
om  denne  ved  Hjælp  af  Træarme,  der  befæstedes  i  Huller.  Kor- 
net hældtes  ned  i  den  timeglasformede  udvendige  Dels  øverste 
Afsnit,  der  ogsaa  var  hult,  og  gled  nu  ned  mellem  de  to  Flader 
nedadtil. 

Klædevalkerier  (JuUonicae)  spillede  som  omtalt  S.  90  en  stor 
Rolle  i  Oldtiden,  og  der  er  fundet  flere  saadanne  i  Byen,  blandt 
hvilke  det  S.  115  omtalte.  I  Fig.  140  er  gengivet  et  Afsnit  af  et 
Klædevalkeri  i  Stabianergaden  (V,  14,  22).  Man  ser  Peristylet 
af  et  Hus  omdannet  til  Hovedrummet  for  en  saadan  Virksom- 
hed, idet  der  mellem  Søjlerne  er  anbragt  3  store  murede  Be- 
holdere til  Udvadskning  af  Stofferne.  Tilvenstre  en  ophøjet 
Gang,  hvortil  Trapper  fører  op,  og  hvorfra  man  kunde  stige 
ned  i  de  store  Bassiner,  der  var  indrettede  saaledes,  at  Vandet 
kunde  løbe  fra  det  ene  over  i  det  andet. 
Farverier  er  der  fundet  enkelte  af. 

Garverier.  Lige  indenfor  Stabianerporten  (I,  V,  2)  er  der 
et  Hus,  der  var  ind- 
rettet til  Garveri.  I 
Atriet  findes  der  en 
Mængde  c.  1.50 
Meter  dybe  Kuler 
til  Nedlæggelse  af 
Skind,  der  skulde 
bearbejdes. 


XV.  GRAVENE 

Naar  en  velstillet 
romersk  Borger  var 
død,  iagttoges  føl- 
gende   Ceremonier. 


Fig.  140.  Klædevalkeri. 

En  af  de  nærmeste  Slægtninge  lukkede  den  afdødes  Øjne, 
og  samtlige  tilstedeværende  paarørende  udraabte  hans  Navn 
gentagne  Gange.  Liget  blev  nu  vasket,  indgnedet  med  vellug- 
tende Salver  og  tilsidst  iført  Toga.  Efter  disse  Forberedelser 
anbragtes  det  paa  et  Paradeleje  i  Atriet,  omgivet  af  brændende 
Kandelabre  og  Blomsterdekorationer.  Det  var  en  almindelig 
Skik  at  give  den  afdøde  en  Mønt  i  Munden  til  Brug  som  Færge- 
penge til  Karon,  naar  denne  skulde  færge  hans  Skygge  over  til 
Dødsriget. 

Efter  at  Liget  havde  ligget  paa  Parade  nogle  faa  Dage,  fandt 
Ligbegængelsen  Sted.  Alle,  der  vilde  vise  den  afdøde  den  sidste 
Ære,  samledes  i  Huset,  og  Ligfølget  begav  sig  afsted  med  Musik 
i  Spidsen,  ganske  som  man  endnu  kan  se  det  i  Italien,  og  ledsaget 
af  Fakkelbærere  og  Grædekoner.  Foran  Ligbaaren  gik  den  Del 
af  Følget,  som  bar  de  afdøde  Forfædres  Masker  samt  de  af  den 
afdødes  Slaver,  som  denne  havde  frigivet,  medens  han  levede. 
Liget  bares  paa  en  Baare  med  Ansigtet  ubedækket,  og  bagefter 
fulgte  nu  den  afdødes  Slægt  og  Venner  iførte  sort  Sørgedragt, 
idet  Kvinderne  klagende  slog  sig  for  Brystet  og  rev  sig  i  Haaret, 
stadig  udraabende  den  afdødes  Navn.  Særlig  fremragende  Per- 
soners Lig  bares  først  ned  til  Forum,  hvor  en  nærstaaende  Slægt- 
ning holdt  en  Lovtale  over  den  afdøde.  Liget  bragtes  tilsidst 
udenfor  Byens  Mure  og  brændtes  —  paa  det  Tidspunkt  der 
her  er  Tale  om  —  paa  et  Baal,  som  de  nærstaaende  antændte 
med  en  Fakkel  med  bortvendte  Hoveder.  De  paarørende  sam- 
lede tilsidst  Asken  af  Benene  sammen  og  overgød  den  med  Vin 
og  Olie  eller  Mælk.  Man  har  ogsaa  ved  Udgravningerne  fundet 
en  Urne  med  Aske,  blandet  med  Vin  og  Olie.  Efterat  Asken 
var  anbragt  i  en  Urne,  indsattes  denne  i  Familiens  Gravsted, 
som  altid  laa  udenfor  Byen.  Man  har  dog  i  Pompeji  fundet  en- 
kelte Grave  indenfor  Murene,  formentlig  stammende  fra  den 
allerældste  Tid. 

Urnen  var  i  de  riges  Gravsteder  ofte  af  Glas,  og  man  har  i 
et  Gravsted  udenfor  Herkulanerporten  fundet  et  af  Oldtidens 
skønneste  Glasarbejder,  der  nu  er  i  Museet  i  Neapel.  Urnen 
var  ofte  anbragt  i  en  Beholder  af  Ler  eller  Bly,  og  flere  Steder 
har  man  i  Pompeji  fundet  et  Rør,  ligeledes  af  Ler  eller  Bly,  der 
fra  Urnens  Indre  førtes  op  saaledes,  at  de  efterlevende  paa  Høj- 
tidsdage kunde  foretage  de  saakaldte  Libationer,  o:  Paahældning 
af  Vin  eller  Olie  som  Dødsoffer. 

Ved  eller  i  Nærheden  af  alle  de  Hovedveje,  der  fører  ud  af 
Byen,  har  man  fundet  Gravsteder.  De  fleste  afdøde  Pompejanere 
begravedes  i  større  fælles  Begravelsespladser,  hvoraf  der  er  fun- 

det  flere  udenfor  Byens  Mure.  Særlig  interessant  og  velbevaret 
er  en  af  della  Corte  i  191 1 — 16  udgravet  Begravelsesplads  uden- 
for Stabianerporten,  Den  bestaar  væsentligst  af  Grave,  der 
gaar  helt  tilbage  til  omkring  400  Aar  f.  Kr.,  og  som  indeholdt 
ubrændte  Lig,  ved  hvilke  der  oftest  laa  forskellige  Brugsgen- 
stande af  Ler  saasom  Skaale,  Krukker  og  Kander.  Paa  denne 
Begravelsesplads  fandtes  ogsaa  en  Del  Grave  fra  den  romerske 
Tid  med  Askeurner  nedsænkede  i  Jorden.  Ofte  betegnedes  disse 


Fig.  141.  Gravgaden. 

Grave  ved  en  høj  og  flad  firkantet  Sten,  hvori  der  foroven  fandtes 
udhugget  et  Hoved,  og  med  en  kort  Indskrift.  Forneden  fandtes 
et  stort  Hul  i  Stenen,  saaledes  at  dens  Stilling  kunde  sikres  ved, 
at  der  var  drevet  en  lang  Sten  eller  en  Træpløk  gennem  dette. 

Større  monumentale  Gravmæler  tilhører  udelukkende  den  se- 
nere romerske  Periode,  og  de  findes  udelukkende  langs  de  Hoved- 
landeveje, der  fører  bort  fra  Byportene.  Den  til  Gravmonumen- 
tets Opførelse  nødvendige  Plads  skænkedes  undertiden  af  Byen, 
naar  de  afdøde  havde  indlagt  sig  særlig  Fortjeneste  af  denne. 

Allerede  for  c.  150  Aar  siden  udgravedes  den  skønne  og  høj- 
tidelige Gravgade,  Via  delle  Tombe,  der  fra  Herkulanerporten 
fører  mod  Nord.  Fig.  141   giver  et  Billede  af  den  saaledes,  at 

Herkulanerporten  danner  Afslutningen.  Mellem  Gravmælerne 
findes  ogsaa  Ruinerne  af  ganske  enkelte  Villaer  og  af  Huse  med 
Butiker  og  Herberger.  I  Forgrunden  tilvenstre  ses  et  stort  Monu- 
ment i  Alterform,  bygget  af  Kalksten  (»Traverstin«)  og  rejst  af 
Cerespræstinden  Alleia  Decimilla  over  hendes  Mand  og  hendes 
Søn.  Alterformen  ses  ogsaa  paa  de  to  Monumenter  tilhøjre  i 
Fig.  141,  hvoraf  det  nærmeste  er  oprejst  af  en  frigiven  Slavinde 
Naevoleia  Tyche.  Paa  den  mod  Tilskueren  vendende  Side  findes 
et  Relief  med  et  Skib,  der 
er  i  Færd  med  at  fire  Sej- 
lene for  at  løbe  ind  i  Hav- 
nen —  Symbolet  paa  Men- 
neskelivets Afslutning. 

I  Forgrunden  tilhøjre  i 
Fig.  141  ses  et  Par  Trin  at 
føre  op  til  en  Døraabning, 
bag  hvilken  der  er  en  aa- 
ben  Plads,  omgivet  af  Mu- 
re. Her  inde  er  opmuret 
et  Triklinium  (se  S.  72), 
hvor  de  efterlevende  kun- 
de ligge  og  indtage  deres 
Maaltider  til  Minde  om 
den  afdøde  paa  dennes 
Fødselsdag  eller  en  anden 
mindeværdig  Dag. 

Hvad  der  bidrager  til 
den  pompejanske  Grav- 
gades Skønhed  er  de  Cy- 
presser, der  er  plantet  her 
siden  Udgravningerne  fandt  Sted.  Cypressen  hørte  ogsaa  med 
til  et  Oldtidsgravmæle  —  »det  eneste«,  som  Horats  siger,  »af 
det.  Mennesket  ejer,  der  følger  ham,  naar  han  døer«. 

Den  udtalte  Trang  Menneskene  i  den  romerske  Oldtid  følte 
til  at  dvæle  hos  deres  afdøde  og  til  ligesom  at  fortsætte  Sam- 
livet med  dem  ud  over  Graven,  giver  sig  ogsaa  tilkende  ved,  at 
en  kredsrund  Stenbænk  ofte  udgjorde  en  Del  af  Gravmonu- 
mentet, saaledes  at  de  efterlevende  eller  de  forbigaaende  kunde 
hvile  sig  ved  Graven  og  skænke  den  afdøde  en  Tanke.  Saaledes 
findes  der  i  Gravgaden  udenfor  Herkulanerporten  et  Monument 
oprejst  over  en  ukendt  i  Form  af  en  stor  Niche,  hvori  er  anbragt 
et  Sæde  af  Sten  (Fig.  142).  Ligeoverfor  findes  to  store  saadanne 
Bænke.  Den  nærmest  Herkulanerporten  er  rejst  af  Byen  til  Minde 


Pig.  142.   Gravmæle   udenfor  Herkulaner- 
porten. 

om  Tomandsraaden  A.  Veius,  hvis  Navn  blev  indhugget  i  Bæn- 
kens Ryg-  Den  anden  er  et  Gravmæle  over  Præstinden  Mamia, 
og  Indskriften  meddeler  tillige,  at  Grunden  var  skænket  af  Byen. 
Et  Gravmindesmærke,  der  er  en  Kombination  af  en  Bænk  og 
en  Søjle  er  afbildet  i  Fig.  143.  Det  findes  lige  udenfor  Nolaner- 
porten  og  er  sat  over  en  22aarig  Kvinde  Esquillia  PoUa. 

Endelig  findes  der  udenfor  Vesuvporten  et  Par  Grave  af  en 
Form,  der  ligner  en  af  de  før  omtalte,  hvor  der  var  anbragt  et 

Triklinium,  idet  den  fir- 
kantede Gravplads  er  om- 
hegnet af  en  Mur.  Det 
største  af  disse  har  Væg- 
malerier paa  den  indven- 
dige Side  af  Muren.  I  et 
af  dem  ser  man  den  unge 
Ædil  C.  Vestorius  Priscus, 
over  hvem  Monumentet  er 
rejst,  fungerende  i  sit  Em- 
bede, i  et  andet  en  Gla- 
diatorkamp, i  et  tredie  en 
Jagtscene,  og  endelig  i  et 
fjerde  et  Bord,  hvor  paa 
der  er  udstillet  en  Mæng- 
de Sølvkar.  I  det  sydøst- 
lige Hjørne  er  Gravurnen 
anbragt. 

Pompejanerne  viste  dog 
ikke  stor  Pietet  ligeover- 
for de  paa  Alfarvej  an- 
bragte Mindesmærker  over 
afdøde,  idet  disses  Mure  anvendtes  til  Anbringelsen  af  Valg- 
opraab.  Annoncer  om  Gladiatorkampe  o.  a.  Paa  et  Gravmonu- 
ment udenfor  Byen  i  Nærheden  af  Amfiteatret  læses  følgende: 
»Den,  fra  hvem  der  er  løbet  en  Hoppe  med  en  lille  Paksaddel, 
kan  henvende  sig  .  .  .  .«. 


IXi 

Fig.  14o.   Ciravniælc   udciilur  Nulanerporten. 


XVI.  DE  NYESTE  UDGRAVNINGER 

Medens  Udgravningerne  af  Pompeji  tidligere  foregik  spredte 
paa  forskellige  Steder,  har  man  siden  191 1  væsentligst  holdt  sig 
til  at  følge  den  østlige  Del  af  Abbondanzagaden  (Kortet,  c),  der 
gaar  i  lige  Linie  ned  til  en  Byport  ved  Amfiteatret,  den  saakaldte 
Sarnoport. 

Naar  man  træder  indenfor  det  Plankeværk,  bag  hvilket  de 
nyeste  Udgravninger  foregaar,  er  det  Billede,  man  faar  af  Ab- 
bondanzagaden,  forskelligt  fra  det  sædvanlige  pompejanske  Gade- 
billede i  flere  Henseender. 

For  det  første  er  samtlige  Sidegader  kun  frilagte  lige  i  deres 
allerførste  Begyndelse,  men  ellers  lukkede  af  Udbrudsmasserne. 
Man  bevæger  sig  derfor  frem  ligesom  i  en  dyb  Kløft,  hvis  Bund 
er  dannet  af  Gadens  Kørebane  og  dens  to  Fortove,  medens  Si- 
derne er  begrænset  af  de  frigjorte  Huses  Facader  og  af  Udbruds- 
masserne  fra  Aaret  79  e.  Kr.  Overalt  hvor  man  har  truffet  Huse, 
som  syntes  at  frembyde  Interesse,  har  man  dog  ogsaa  udgravet 
disse. 

Dernæst  er  der  den  Ejendommelighed,  at  der  paa  en  Del  af 
Husenes  Facader  er  anbragt  fremspringende  tegllagte  Halvtage, 
og  da  der  tillige  flere  Steder  findes  et  adet  og  øverste  Stokværk, 
der  springer  balkonformet  frem,  saaledes  som  vi  har  set  det 
ved  »Balkonhuset«  (Fig.  118,  S.  loi),  har  de  spadserende  kunnet 
gaa  paa  Gadens  Fortove  tildels  beskyttede  mod  Sol  og  Regn. 

Man  iagttager  fremdeles,  at  det  øverste  Stokværk  ofte  har 
store  Vinduesaabninger  ud  til  Gaden  (Fig.  147,  S.  132).  Be- 
boerne har  saaledes  kunnet  iagttage  det  brogede  Liv,  der  i  sin 
Tid  herskede  i  denne  Hovedfærdselsaare. 

Endelig  ser  man  flere  Steder  Aftryk  i  Askemassen  af  Ind- 
gangsdørene (paa  hvis  Side  der  næsten  altid  er  en  Klokke),  og 
man  har  kunnet  konstatere,  at  Beboere  havde  havt  Tid  til  at 
lukke  dem  under  Katastrofen,  inden  de  flygtede. 

Endelig  faar  man  et  Indtryk  af,  hvor  oplivende  de  pompejanske 
Huses  Facader  i  Virkeligheden  har  virket,  ved  de  talrige  Valg- 
opraab,  der  findes  paa  dem,  i  Reglen  malede  med  rød  Farve 
sammen  med  Annoncer  om  Gladiator-  og  Dyrekampe.  Der  findes 
ogsaa  talrige  Freskomalerier  paa  Facaderne  med  stærke  Farver, 
i  Reglen  tjenende  som  Skilt  for  de  Virksomheder,  der  dreves 
indenfor  i  de  paagældende  Huse. 

Under  Byens  Ødelæggelse  har  der  været  en  Strøm  af  flyg- 
tende, der  søgte  at  forlade  den  dødsdømte  By  gennem  Sarno- 
porten.  Dette  fremgaar  af,  at  der  er  fundet  mange  Lig  og  Ske- 
letter af  Mennesker  i  selve  Gaden  og  i  det  omliggende  Kvarter. 
Katastrofens  Uhygge  har  yderligere  været  øget  af,  at  der  har 
været  Ildløs  i  Gaden,  og  et  enkelt  Lig  var  delvis  brændt  op. 

Vi  gaar  nu  ned  gennem  Gaden,  idet  vi  først  ser  paa,  hvad 
der  fiindes  af  Interesse  paa  dennes  venstre  (nordlige)  Side. 

Strax  tilvenstre  findes  Indgangen  til  et  Farveri  (IX,  X,  7). 
At  det  har  været  et  Farveri  ses  deraf,  at  der  tilvenstre  for  Ind- 

gangen  findes  et  stort,  paa  Muren  malet  Skilt,  hvor  man  for- 
neden ser  Farvere  arbejde  paa  forskellig  Maade;  foroven  findes 
den  pompejanske  Venus  paa  en  Triumfvogn,  der  trækkes  af 
4  Elefanter  (Fig.  26,  S.  28). 

Paa  den  modsatte  Side  af  denne  Indgang  findes  et  andet  stort 

Billede,  som  paa  en  uhyre  naiv  Maade  gengiver  Merkur,  idet 

Guden  gaar  ud  af  sit  Tempel  (Fig.  144);  han  har  en  Pengepose 

i  den  højre  Haand,  medens  han  i  den  venstre  bærer  sin  Stav. 

Nogle  faa  Skridt  længere  fremme  findes  den  lille  frilagte  Del 

af  den  første  Tvær- 
gade, flankeret  af 
to  Hjørnehuse,  der 
er  værd  at  betragte. 
Det  første  af  dem 
er  forsynet  med  en 
stor  aaben  Altan  — 
noget  der  ellers  ik- 
ke er  kendt  i  Pom- 
peji —  og  under 
den  findes  Indgan- 
gen til  en  Butik.  Paa 
Muren  tilvenstre  for 
denne  Indgang  er 
der  (under  Altanen) 
malet  et  Billede  af 
den  pompejanske 
Venus  staaende  med 
en  Olivengren  i  den  ene  og  et  Scepter  i  den  anden  Haand  og 
omgivet  af  Eroter  (Amoriner).  Gudinden  er  prydet  med  et  Dia- 
dem paa  Hovedet,  Ørenringe,  et  Halsbaand  og  Guldfingerringe. 
Paa  den  modsatte  Side  af  Indgangen  er  der  malet  det  i  Fig. 
27,  S.  29  gengivne  Optog,  hvori  den  pompejanske  Venus  eller 
maaske  snarere  Stadsgudinden  Kybele  bæres  i  en  Bærestol.  Hele 
det  øverste  Parti  af  Muren  mellem  Indgangen  og  Altanen  er  op- 
taget af  4  store  malede  Billeder,  der  forestiller  (fra  venstre  til 
højre)  et  Sindbillede  paa  Solen,  Juppiter,  Merkur  og  et  kvindeligt 
Sindbillede  paa  Maanen  med  et  Ansigt,  der  ligner  en  Bondepiges. 
Det  modsatte  Hjørnehus,  foran  hvilket  findes  en  af  de  sæd- 
vanlige Løbebrønde,  er  forsynet  med  et  stort  Maleri  af  de  12 
store  Guder  (Fig.  145).  De  staar  opstillede  paa  Række,  som  om 
de  optraadte  paa  en  Tribune,  med  Ansigterne  vendte  mod  Be- 
skueren, og  hviler  alle  paa  det  ene  Ben,  idet  de  strækker  det 
andet  frem.  Paa  højre  Fløj  af  Rækken  staar  Juppiter  og  Juno, 


Fig.  144.  Merkur  forladende  sit  Tempel  (Skilt). 

Fig.  145.  De  12  Guder  (Skilt). 

begge  noget  udvidskede;  derpaa  følger  Mars  med  Hjelm,  Skjold 
og  Lanse,  og  ved  dennes  Side  Minerva,  ogsaa  med  Hjelm  og 
Lanse.  Paa  venstre  Side  af  Minerva,  der  er  iført  en  grøn  Klæd- 
ning, staar  den  nøgne  Herkules  med  kort  rødligt  Skæg,  og  ved 
hans  Side  Venus,  som  er  fuldt  paaklædt.  Den  7de  i  Rækken  er 
Merkur  uden  den  sædvanlige  vingede  Hat,  og  ved  hans  Side 
Underverdenens  Herskerinde,  Proserpina,  der  er  fuldstændig 
indhyllet  i  en  grøn  Klædning.  Derpaa  følger  den  halvnøgne 
Vulkan;  ved  dennes  Side  den  hvidklædte  Ceres  med  en  Fakkel 
i  højre  Haand,  og  ved  hendes  Side  den  fuldstændig  kvindelig 
paaklædte  Apollo  med  Lyre  i  Haanden.  Den  yderste  i  Rækken 
er  Diana,  der  er  iført  korte  Klæder  og  høje  Støvler. 

Saavel  paa 
dette  Hjørne- 
hus  som  paa 
andre  Huse  i 
Nærheden  fin- 
des en  Mængde 
Valgopraab. 

Faa  Skridt 
videre  og  man 
træffer  den  bre- 
de Indgang  til 

en  Vinbod 
{thermopolium). 
Denne,  der  bæ- 
rer Stedbeteg- 
nelsen IX,  XI, 
2,  blev  udgra- 
vet  i   1912   og 


Fig.  146.  Udgfravning  af  en  Vinbod. 

fotograferet,  inden  Arbejdet  var  helt  færdigt  (Fig.  146).  Den  er 
bygget  ganske  som  de  andre  Termopolier  i  Byen  (se  S.  121)  og 
har  3  store  Lerbeholdere  {dolia)  indmurede  i  Disken;  bag  den 
sidste  af  disse  er  der  indmuret  en  Broncekedel  med  Laag  og 
et  Fyrsted  nedenunder.  I  det  Hjørne,  som  endnu  ikke  helt  er 
befriet  for  Askemassen,  er  en  Del  Vinamforer  opstillede. 

I  denne  Vinbod  fandtes  en  Mængde  forskellige  Genstande, 
som  nu  atter  er  opstillede  paa  Disken,  hvor  de  fleste  af  dem 
ogsaa  fandtes  ved  Udgravningen:  Broncekar  og  andre  Bronce- 
beholdere.  Lerkander,  Glasbægre,  Kageforme,  et  Metalspejl,  en 

Elfenbens  Æske 
med  Skydelaag, 
en  Pimpsten  til 
at  polere  Di- 
skens Marmor- 
plade med,  o.  a. 
At  der  har  væ- 
ret god  Søgning 
i  denne  Forret- 
ning, fremgaar 
ikke  alene  af 
den  Omstæn- 
dighed, at  der 
var  saa  mange 
Vinamforer  in- 
denfor Disken, 
men  ogsaa  der- 
af, at  der  fandtes  en  Mængde  Bronce-  og  Sølvmønter,  som 
Ejeren  af  Butiken  havde  ladet  i  Stikken,  da  han  flygtede  i  største 
Hast  ved  Udbrudets  Begyndelse.  Over  Disken  hang  —  og  hæn- 
ger endnu  —  paa  en  Krog  et  mægtigt  Bundt  af  Lamper,  hvoraf 
flere  er  anbragt  i  Grupper  paa  en  Fallos  til  Beskyttelse  mod 
»onde  Øjne«. 

Ved  og  i  Nærheden  af  dette  Termopolium  findes  en  Del  Valg- 
opraab,  og  blandt  disse  er  der  flere,  hvor  den  paagældende  Kan- 
didat er  anbefalet  af  Kvinder,  som  man  maa  antage  har  hørt 
til  Kvarterets  letlevende  Damer.  Et  af  disse  Valgopraab  er  gen- 
givet i  Fig.  25,  S.  27. 

Nogle  faa  Skridt  længere  fremme  er  der  atter  en  af  de  mange 
Termopolier,  der  findes  i  denne  Gade,  med  et  malet  Skilt  med 
forskellige  Slags  Vinkander  og  Bægere. 

Man  kommer  nu  til  den  frilagte  Del  af  den  anden  Tværgade 
paa  venstre  Haand.  Det  østlige  Hjørnehus  (Fig.  147)  her  viser 


Fig.  147.  To  Huse  med  Galleri  (Colin  R.  Coote). 

den  Ejendommelighed,  at  adet  (øverste)  Stokværk  rager  balkon- 
agtigt frem  ud  mod  Sidegaden,  medens  det  ud  mod  Hoved- 
gaden er  i  Flugt  med  nederste,  og  man  ser  her  Muren  baaret 
af  4  runde  Søjler  og  en  Halvsøjle  i  hver  Ende.  Der  dannes  her- 
ved et  Galleri  ud  mod  Hovedgaden  med  store  Vinduesaabninger 
mellem  Søjlerne.  Man  fandt  her  mange  Drikkekar  af  Terrakotta 
til  Fugle,  hvorfor  man  maa  antage,  at  der  har  været  holdt  en 
Mængde  Fugle. 

Ved  Siden  af  dette  Hus  et  mindre,  hvor  øverste  Etage  er  bygget 
paa  samme  Maade,  idet  dog  de  store  Aabninger  i  øverste  Stok- 
værk er  begrænset  af  Pilastre  af  Tuf  med  en  Halvsøjle  paa  hver 
Side. 

Paa  det  næste  Hjørne  atter  et  Hus  med  Søjler  i  øverste  Etage. 
Her  har  man  bevaret  Resterne  af  en  Bjælke  og  indesluttet  disse 
i  en  Glaskasse. 

Nu  passeres  3die  Tværgade.  Paa  Hjørnet  et  Hus  med  en  særlig 
dekorativ  Indgang,  idet  denne  er  dannet  af  to  store  Tufsten- 
pilastre (IX,  XIII,  i).  Lige  indenfor  fandt  man  Skelettet  af 
en  Hest  med  Hovedtøj. 

Lidt  længere  fremme  er  der  et  Hus  (IX,  XIII,  7),  ved  hvis 
Indgang  der  er  et  Maleri  anbragt  paa  hver  Side.  Det  ene  fore- 
stiller Æneas,  der  med  sin  Søn  Ascanius  ved  Haanden  bærer 
sin  gamle  Fader  ud  af  Troja;  det  andet  er  en  romersk  Kriger, 
der  bærer  en  Krigstrofæ. 

Længere  nede  i  Gaden  findes  Trebius  Valens'  Hus  (III,  II,  i), 
der  er  helt  udgravet.  Her  er  særlig  at  bemærke  det  lille  kønne 
Peristyl  med  et  Haveanlæg,  i  hvis  Midte  der  er  et  Vandbassin, 
hvori  samles  Straaler  af  13  Smaaspringvand,  der  endnu  kan 
fungere.  Af  disse  sidder  de  12  i  Bassinets  Omkreds,  og  en  i  Midten. 
Bag  Springvandet  en  Pavillon  med  et  opmuret  Triklinium  (se 
S.  72)  omkring  et  lille  Marmorbord,  fra  hvis  Centrum  der  ogsaa 
kunde  stige  en  tynd  Vandstraale  op,  ganske  som  vi  saa  det  i 
Sølvbryllupshusets  Have.  I  den  venstre  Væg  af  Pavillonen  en 
Aabning,  hvorigennem  der  under  Maaltiderne  kunde  sættes 
Retter  ind  fra  det  bagved  liggende  Køkken.  I  den  sydlige  Søjle- 
gang findes  Indgangen  til  to  Baderum,  hvoraf  det  første  er  Af- 
klædningsrummet  med  Vægdekorationer  i  2den  Stil  (se  S.  80), 
medens  det  inderste  er  et  Kaldarium  (se  S.  59)  med  Dobbelt- 
gulv og  hule  Vægge.  I  denne  Søjlegang  fandtes  4  Lig,  der  laa 
samlede,  og  ved  det  ene  af  disse  laa  der  Ørenringe  og  Finger- 
ringe af  Guld. 

Efterat  have  passeret  den  næste  Tværgade  ses  et  stort  Rum, 
der  er  fuldstændig  aabent  ud  mod  Gaden  (III,  III.  6).  Væg- 

gene  er  udstyrede  med  talrige  militære  Emblemer  og  Udrust- 
ningsgenstande  samt  Trofæer.  Mari  har  i  dette  Rum  ment  at 
se  Stationen  for  Pompejis  Vagtmandskab. 

Et  Par  Skridt  længere  fremme  findes  et  Hus  med  en  stor  oskisk 
Indskrift  (III,  IV,  2). 

Dette  er,  hvad  der  frembyder  særlig  Interesse  paa  Gadens 
venstre  (nordlige)  Side. 

Hvad  den  højre  (sydlige)  Side  angaar,  da  begynder  vi  atter 
vor  Vandring  ved  Porten  til  Udgravningerne  og  møder  strax 

Indgangen  til 
et  Klædevalkeri 
(Jullonica,  I,  VI, 
7).  I  det  forre- 
ste rigt  dekore- 
rede Lokale  fin- 
des Resterne  af 
en  Tøj  presse  og 
en  Del  Metal- 
genstande, der 
har  tilhørt  for- 
skellige Appa- 
rater til  Tøj- 
ets Behandling. 
Herfra  kommer 
man  gennem 
Atriet  ud  i  en 
stor  Gaard  med 
flere  opmurede 
ogstukbeklædte 

Bassiner  og  Beholdere  til  Tøjets  Tilberedning.  Den  lille  Bygning 
i  Midten  er  et  Latrin. 

Ved  Siden  af  Klædevalkeriet  en  Vinbod.  Dernæst  kommer 
Indgangen  til  et  Hus,  hvor  der  er  mange  smukke  Stukdekora- 
tioner. Særlig  findes  der  i  Baggrunden  af  Atriet  et  hvælvet  Rum 
med  en  Frise  paa  blaa  Baggrund  (Pig.  149)  med  Fremstillinger 
fra  Iliadens  sidste  Sang:  Tvekampen  mellem  Hektor  og  Akilles 
udenfor  Trojas  Mure,  Akilles  der  slæber  Hektors  Lig  bort, 
Priamus  som  ledsaget  af  Hermes  (Merkur)  forlader  Troja  med 
en  lille  Vogn,  der  indeholder  Gaver  til  Løskøb  af  Sønnens  Lig 
og  endehg  Priamus,  der  har  kastet  sig  foran  Akilles  og  bønfalder 
denne  om  at  udlevere  Hektors  Lig.  Alt  er  overordentlig  kunst- 
nerisk og  fint  udført. 

Den  2den  Indgang  herfra  fører  ind  til  et  Hus  (I,  VI,  2),  der 


Fig.  148.  Have  med  Kanal  (Colin  R.  Coote). 

er  helt  udgravet,  og  hvor  der  bagtil  findes  en  Terrasse  med  et 
opmuret  Triklinium.  Under  denne  Terrasse  er  der  en  stor  hvæl- 
vet Kælder  (cryptoporticus).  Den  bestaar  af  et  Hovedrum,  der 
løber  parallelt  med  Gaden,  og  som  har  smaa  højtsiddende  Vin- 
duesaabninger  ud  til  den  bagved  liggende  Plads,  der  var  en 
Have,  samt  to  Fløje,  der  udgaar  lodret  fra  hver  af  dens  Ender. 
Loftet  er  forsynet  med  rige  Stukornamenter  og  paa  Væggene, 
der  er  dekorerede  i  2den  Stil  (se  S.  80),  findes  en  Række  imi- 
terede Marmorsøjler,  der  inddeler  dem  i  Felter,  i  hvilke  findes 
ialt  II  Freskomalerier  med  Scener  fra  Homers  Iliade.  I  den  om- 
talte Have  fandtes  den  i  Fig.  14,  S.  15  gengivne  Gruppe  af  Flygt- 
ninge, bestaaende  af  ialt  9  Personer.  Det  synes,  som  de  oprinde- 
lig har  søgt  Ly  mod  Lapilliregnen  (se  S.  10)  i  den  omtalte  Kæl- 
der, og  at  de  derpaa  ved  dens  Ophør  har  begivet  sig  ud  i  Haven, 
idet  de  havde  beskyttet  deres  Hoveder  med  store  Tagsten,  ganske 
som  Plinius  omtaler  det  i  et  af  sine  Breve  om  Vesuvs  Udbrud. 
Et  enkelt  Par,  formentlig  Husets  Herre  og  hans  Hustru,  ligger 
for  sig  selv  tæt  op  til  hinanden.  De  andre  var  formentlig  Slaver, 
og  en  af  dem  havde  svære  Jernringe  omkring  Anklerne.  Enkelte 
Afstøbninger  af  disse  Lig  er  nu  anbragte  i  Kælderrummet. 

Tilbage  staar  kun  at  omtale  et  af  de  sidste  Huse  paa  Gadens 
sydlige  Side,  idet  der  hertil  hørte  en  stor  Have,  hvor  Vandet 
fra  en  Grotte  faldt  ned  i  en  Kanal,  der  gaar  gennem  hele  Havens 
Længde,  og  over  hvilken  der  fører  en  Bro  med  en  pavillonagtig 
Bygning  baaret  af  4  Søjler  (Fig.  148).  Et  andet  Sted  findes  Piller, 
der  har  baaret  en  Pergola,  der  løb  over  Kanalen.  Ved  Grotten 
er  der  et  Værelse  med  Vægmalerier  af  forskelligt  mytologisk 
Indhold  og  i  den  modsatte  Ende  af  Kanalen  et  andet  Rum  med 
pragtfulde  Vægdekorationer  i  4de  Stil  (se  S.  81). 


P^H 

^^^Hx  -     iBlfli 

— 

^^Rpc,  T^UHfj^^Hs 

^t^  ajB 

^^^ 

Hbå  '^ t^/^*4j 

i^'^^t^i 

^^Im  a  éI  iR  Afi  ^^^m 

^jj^^iB 

^^mui^si 

IlS^jJj^E 

B^liymi 

Fig.  149.  Stukfrise  med  Priamus  og  Akilles  (Colin  R.  Coote). 


TILLÆG 

ANVISNING  TIL  BOGENS  BENYTTELSE  VED  ET  BESØG 
I  POMPEJI 

Pompeji  kan  besøges  fra  Neapel,  men  vil  man  udstrække  sit 
Besøg  ud  over  en  Dag  —  og  dette  er  nødvendigt,  hvis  man  vil 
opnaa  blot  et  flygtigt  Overblik  over  det  væsentligste  —  maa 
det  tilraades  at  tage  Ophold  i  et  Hotel  i  Pompeji. 

Kommer  man  fra  Neapel  med  Hovedjernbanen  til  Stationen 
Pompeji,  er  der  kun  faa  Minutters  Gang  til  Søporten  (Kortet,  A, 
Fig.  15,  S.  17). 

I  selve  Porthvælvingen  findes  tilhøjre  Indgangen  til  et  lille 
Museum,  der  indeholder  en  Del  interessante  Fund,  blandt  hvilke 
følgende  skal  nævnes. 

I  det  første  Værelse  Gipsafstøbninger  af  en  Port  med  2  Fløje 
og  med  Laas  o.  s.  v.  samt  en  Rekonstruktion  af  den;  Afstøb- 
ninger af  en  Skodde  til  en  Butik,  af  Stammen  af  et  Træ;  et  Vin- 
due med  Jernstænger  (Rekonstruktion),  en  Pengekiste. 

I  de  to  inderste  Værelser  tiltrækker  navnlig  Gipsafstøbninger 
af  Lig  Opmærksomheden.  Her  findes  bl.  a.  de  Figg.  11,  S.  12 
og  Fig.  12,  S.  13  gengivne  Afstøbninger  af  Mennesker  og  af 
den  i  Fig.  13,  S.  15  gengivne  Lænkehund. 

Her  er  ogsaa  en  Mængde  Genstande  af  Bronce:  Husgeraad, 
Lamper,  Kandelabre,  Lygter,  Vægte,  Maal,  Pincetter  i  Masse- 
vis, Skrabere  til  at  fjærne  Sved  og  Støv  fra  Huden  før  Badning 
(strigili,  se  S.  61),  Kageforme  o.  a.  I  Ler  findes:  Amforer,  Vaser, 
Kander,  Skaale,  Lamper.  Fremdeles  en  Mængde  Glassager 
saasom  Flasker,  Vaser,  Kopper,  Skaale.  Endvidere  mange  Farver 
i  Raamateriale  og  Prøver  paa  de  forskellige  Slags  Marmor,  der 
er  fundet  i  Pompeji.  Endelig  forskellige  Frugter  i  forkullet  Til- 
stand samt  nogle  Brød  (Fig.  139,  S.  124). 

Man  gaar  nu  videre  ad  Søgaden  (Kortet,  d)  til  Forum  og 
kan  nu  benytte  denne  Bogs  S.  30 — 43.  Naar  man  forlader 
Forum  gennem  dettes  sydlige  Udgang  kan  Bogens  S.  99 — 100 

benyttes.  Derpaa  begiver  man  sig  gennem  Forhallen  til   Foro 
triangulare  ind  paa  denne  Plads,  benyttende  til  Vejledning  S.  43 

—53. 

Efter  at  have  besøgt  Zeus  Meilichios  Templet  begiver  man 
sig  Nord  paa  i  Stabianergaden  (Kortet,  a)  og  fra  nu  af  kan  man 
følge  Bogens  S.  100 — 119,  idet  det  kun  vil  være  nødvendigt  paa 
de  her  nærmere  betegnede  Steder  at  blade  om  ved  Besøget  af 
Stabianertermerne,  Forumstermerne  og  Gravgaden. 

Amfiteatret  er  altid  besværligt  at  faa  med  i  et  Besøg  (omtalt 
S.  53 — 57);  det  naas  bedst  gennem  Indgangen  ligeoverfor  Al- 
bergo  del  Sole. 

De  nyeste  Udgravninger  hører  der  et  særligt  Adgangskort  til; 
det  afhentes  hos  Direktøren  ved  Museet  i  Neapel.  De  ses  bedst, 
naar  man  er  i  Nærheden  af  Krydset  mellem  Stabianergaden 
(Kortet,  a)  og  Abbondanzagaden  (c). 

Det  maa  anbefales  enhver,  der  agter  at  besøge  Pompeji,  for- 
inden at  gøre  sig  nøje  bekendt  med  Kortet,  der  findes  bag  i 
Bogen,  og  navnlig  at  faa  et  Overblik  over  Inddelingen  i  Regiones 
og  Insulae  (se  S.  19).  Det  er  ogsaa  af  Vigtighed  at  være  orien- 
teret med  Hensyn  til  Verdenshjørnerne,  idet  man  erindrer,  at 
Vesuv,  som  man  kan  se  paa  de  fleste  Steder,  hvor  man  færdes, 
betegner  Nord  (nøjagtigere  Nordvest). 

e.        — 


c,l 

D 


Side 

Porta  marina 16 

—  di  Ercolano 18 

—  -    Vesuvio 18 

—  -    Nola 17 

—  -  Stabia 17 

Strada  Stabiana 22 

—  di  Nola 22 

—  dell'Abbondanza  22 

—  della  Marina  ...   22 
Consolare 22 

—  di  Mercurio  ....    22 
Vico    del  Balcone   pen- 
sile  23 

Basilica 33 

Tempio  di  Venere 34 

—  -    Apollo 35 

Mensa    della    pubbliche 

Misure 32 

Granai  pubblici 32 

Latrina  pubblica 32 

Tempio  di  Giove 36 

—  della  Fortuna  .   37 

Macello 38 

Tempio    dei   Lari    pub- 
blici     39 

Tempio  di  Vespasiano.   39 
Ediiizio  di  Eumachia  . .   40 

Saloni  del  Foro 40 

Foro  triangulare 43 

Teatro  scoperto(grande)  46 

—  coperto 49 

Quartiere  dei  Gladiatori  50 

Palaestra 50 

Tempio  d'Iside 51 

—  di    Zeus    Meili- 
chios 53 

Terme  Stabiane 57 

—  del  Foro. 60 

—  Centrale 61 

Løbebronde 21 

Vandfordelingssøjler  . .   21 


Reg.     Ins. 


I 
III 
V 


VII 


IV 
I 


III 
I 

II 
VI 
VII 


—      VIII 


XI 
XII 
XV 
XVI 

I 

IV 


XI 

XII 


VIII       II 


—  IV 
IX         I 

—  III 

—  VII 


Nr.  Side 

5    Casa  del  Citarista 100 

3  —      delContediTorino  104 
7       —      del  Torello 104 

26       —      di  Cecilio  Giocon- 

do   105 

1       —      delle  Nozze  d'Ar- 

gento 105 

1       —      diLucrezioFronto  104 

9       —     del  Chirurgo 118 

4  —     di  Sallustio 116 

1  —      di  Pansa 114 

18       —      di  Adone  ferito  ..  116« 

23       —     di  Apollo 116 

5  —     del   Poeta   tragico  114 
20    Fullonica  antica 115 

22  Casa       della      Fontana 

grande 115 

23  Casa  della  Fontana  pie- 

cola    116 

2  —      di  Meleagro 116 

5  —      del  Centauro 116 

6  —     di   Castore  e  Pol- 

luce    116 

1  Termopolio     (Lupanare 

piccolo)    116 

10  Casa  del  Laberinto    ...  112 

2  —     del  Fauno 112 

1       —      dei  Vettii 107 

7  —      degli  Amorini  do- 

rati 106 

40       —     di  Marte  e  Venere  102 

47       —     di  Sirico 101 

51       —     di  Arianna 113 

57       —     dei  Capitelli  figu- 

rati 113 

59       —      della  Parete  nera.  114 

11  —     dei  Cristiani 101 

18    Lupanare  nuovo 101 

28    Casa  del  Balcone   pen- 
sile  101 

23    Bagno 99 

39    Casa      del      Imperatore 

Giuseppe  II 99 

4  Casa  di  Holconio 100 

14       —     di  Cornelio  Rufo.  100 

20       —     di  Epidio  Rufo...  100 

5  —      di  Marco  Lucrezio  102 

6  —      del  Centenario  . . .  102 


(Omstaaende  Kort  udarbejdet  væsentlig  efter  Thédenat). 

